શરીરના હાડકા નબળા પડી ગયા છે, તો ખાવ આ વસ્તુઓ ૧૦૦ વર્ષ સુધી હાડકા રહેશે લોખંડ જેવા મજબૂત…. – Gujarat Live\nMay 27, 2021 May 27, 2021 adminLeaveaComment on શરીરના હાડકા નબળા પડી ગયા છે, તો ખાવ આ વસ્તુઓ ૧૦૦ વર્ષ સુધી હાડકા રહેશે લોખંડ જેવા મજબૂત….\nશરીરના હાડકા કેલ્શ્યમથી જ બનેલા હોય છે. અને જો શરીરમાં કેલ્શ્યમની ખામી જણાય તો વ્યક્તિ ચિંતા, તણાવ અને ઊંઘ ઓછી આવી જેવી સમસ્યાથી પીડાય છે. કેલ્શ્યિમ આપણા શરીર માટે એક મહત્ત્વપૂર્ણ પોષકતત્ત્વ છે. તેમ છતાં મોટાભાગના લોકો કેલ્શિયમની ખામીને દૂર કરનાર પદાર્થોનું રોજિંદા ખોરાકમાં સમાવેશ કરવાનું ટાળે છે. શરીરના લગભગ દરેક અંગો જેવા કે તંત્રિકા તંત્ર, માંસપેશી અને હૃદય સહિતના મહત્ત્વપૂર્ણ અંગો માટે કેલ્શ્યિમ જરૂરી છે.\nવય અને જુથ પ્રમાણે કેલ્શ્યિમની માત્રા:- માનવશરીરની પોતાની અલગ અલગ ક્ષમતા અને જરૂરત હોય છે તેથી દરેક વય અને જુથ પ્રમાણે કેલ્શ્યિમની માત્રા શરીરને મળે એ જરૂરી છે.\n1- નવજાત શિશુ:-6મહિના સુધી નવજાત શિશુને પ્રતિદિન નિયમિત રીતે ૨૦૦ મિલીગ્રામ કેલ્શ્યિમની જરૂર પડે છે.\n2-6 થી 12 મહિના સુધી:- આ સમયગાળા દરમિયાન શિશુને ૨૬૦ મિલીગ્રામ પ્રતિદિન કેલ્શ્યિમની આવશ્યક્તા હોય છે.\n3- 1થી3વર્ષના બાળકો માટે:- આ ઉંમરમાં બાળકોને દરરોજ ૭૦૦ મિલીગ્રામ કેલ્શ્યિમયુક્ત આહારનું સેવન કરાવવું જોઈએ.\n4- 4થી 8 વર્ષના બાળકો માટે:- આ ગાળા દરમિયાન બાળકોએ 1 હજાર મિલીગ્રામ કેલ્શ્યિમનું પ્રતિદિન સેવન કરવું જોઈએ.\n5- 9થી 18 વર્ષ સુધી:- આ વયમાં 1,300 મિલીગ્રામ કેલ્શ્યિમની દૈનિક જરૂરિયાત રહે છે.\n6- 19થી 70 વર્ષ સુધી:- આ વયના પુરુષોને અને મહિલાઓને 1 હજાર મિલીગ્રામ કેલ્શ્યિમની આવશ્યક્તા રહે છે.\n7- 51થી 71 વર્ષ સુધી:- આ ઉંમરના પુરુષોને 1,000 મિલીગ્રામ કેલ્શ્યિમ જ્યારે મહિલાઓએને 1200 મિલીગ્રામ કેલ્શ્યિમની દરરોજ જરૂર પડે છે.\n8-71થી વધુ ઉંમરના લોકો:- 71થી વધુ વયના લોકોને લગભગ 1,000 મિલીગ્રામ દૈનિક કેલ્શિયમની જરૂર પડે છે.\n1.લીલી શાકભાજી:- લીલા પાનવાળી શાકભાજી કેલ્શિયમ માટેનો સારો સ્ત્રોત માનવામાં આવે છે. જેથી કેલ્શિયમ માટે તમારે તમારા ડાયટમાં લીલા પાનવાળી શાકભાજીઓને સામેલ કરવી જોઈએ.\n2.સૂકા મેવા:- સૂકા મેવા જેમ કે અખરોટ, બદામ, પિસ્તા, અને કાજૂ ખાવામાં સ્વાદિષ્ટ હોવાની સાથે તેમાં ભરપૂર કેલ્શિયમ પણ હોય છે. આનું નિયમિત સેવન કરવાથી હાડકા મજબૂત રહે છે પરંતુ સાથે તેમાં ફેટનું પ્રમાણ પણ હોય છે.\n3.ટોફૂ:- સોયાબીનમાંથી બનેલા ટોફૂને કેલ્શિયમનો શ્રેષ્ઠ સ્ત્રોત માનવામાં આવે છે પરંતુ ટોફૂમાં કેલ્શિયમની માત્રા તેના પ્રકાર પર નિર્ભર કરે છે. જેમ કે ફર્મ ટોફૂમાં 230 એમએલ, સિલ્કન ટોફૂમાં 130 એમએલ કેલ્શિયમ જોવા મળે છે.\n4.દૂધ:- નાની વયે દાંત પડી જવા, નબળા પડવા, હાથ પગમાં દર્દ વગેરે સમસ્યાઓ કેલ્શિયમની ઉણપને કારણે થાય છે પરંતુ દૂધ એક એવું સંપૂર્ણ ખોરાક છે જે તમારા શરીરમાં કેલ્શિયમની ઉણપને દૂર કરે છે એક ગ્લાસ દૂધમાં લગભગ 30 મિલિગ્રામ કેલ્શિયમ હોય છે. ચોકલેટ મિલ્કને પણ કેલ્શિયમનો સારો સ્ત્રોત માનવામાં આવે છે.\n5.ચીઝ:- ચીઝમાં ભરપૂર પ્રમાણમાં કેલ્શિયમ હોય છે પરંતુ કેટલાક ચીઝ એવા પણ હોય છે જેમાં લેક્ટોઝ હોતું નથી પરંતુ તે કેલ્શિયમ અને અનેક પોષક તત્વોનો મહત્વપૂર્ણ સ્ત્રોત હોય છે. જે લોકોને લેક્ટોઝ પચાવવામાં તકલીફ પડતી હોય તેમણે આ પ્રકારની ચીઝનો ભરપૂર ઉપયોગ કરવો જોઈએ. કેલ્શિયમથી ભરપૂર ચીઝનું સેવન કરવાથી ઓસ્ટિયોપોરોસિસની સમસ્યાથી બચી શકાય છે.\n6.બીન્સ:- બીન્સને પોષક તત્વોનો ભંડાર માનવામાં આવે છે. લીલી અને સ્નેપ બીન્સને કેલ્શિયમનો સારો સ્ત્રોત માનવામાં આવે છે. તેમાં કેલ્શિયમ સિવાય પ્રોટીન, ફાઈબર અને અન્ય કેટલાક જરૂરી પોષક તત્વો પણ હોય છે.\n7.ગોળ:- ગોળમાં ભરપૂર પ્રમાણમાં કેલ્શિયમ હોય છે. પરંતુ માત્ર કેલ્શિયમની પૂર્તિ માટે વધુ પડતા ગોળનું સેવન કરવું હિતાવહ નથી.\n8.સોયાબીન:- સોયાબીન બહુ જ પૌષ્ટીક અને સ્વાસ્થ્યવર્ધક આહાર છે. તેમાં ભરપૂર પ્રમાણમાં કેલ્શિયમ હોય છે. આ સિવાય તેમાં ફાઈબર, આયર્ન, પ્રોટીન અને કાર્બોહાઈડ્રેટ પણ સારી માત્રામાં હોય છે.\n9. તકમરિયા:- ચિયાના બીજને કેલ્શિયમનો સારો સ્ત્રોત માનવામાં આવે છે. આને રોજ ખાવાથી દિવસ દરમિયાન જરૂર પડતી કેલ્શિયન 18 ટકા માત્રા મળી રહે છે. આમાં ઓમેગા-3 પણ સારી એવી માત્રામાં હોય છે. જે તમને વજન ઘટાડવામાં પણ મદદ કરે છે.\n10.માછલી:- સારડાઈન માછલી બહુ જ લોકપ્રિય માછલી છે. જેમાં લગભગ 33 ટકા કેલ્શિયમ જોવા મળે છે. જેથી આને સપ્તાહમાં એકવાર તો ખાવી જ જોઈએ. શરીરમાં કેલ્શિયમ શોષવા માટે હિલસા માછલીનું સેવન જરૂરી છે. તેમાં વિટામિન ડી પણ હોય છે.\n(નોંધ- આ તમામ જાણકારી જનરલ માહિતીના આધારે અહીં આપવામાં આવી છે, કોઈપણ પ્રયોગ કરતા પહેલાં નિષ્ણાતની સલાહ લેવી.)\nગળામાં ખારાશ, દુખાવો, સોજો અને ઈન્ફેક્શન થાય તો, તરત જ મટાડી દેશે આ ઉપચાર


લોકસભાની ચૂંટણીનુ કાઉન્ટ ડાઉન શરૂ થતાની સાથે જ રાજકારણમાં નવા નવા સમીકરણો સામે આવી રહ્યા છે. પરંતુ લોકસભાની ચૂંટણીમાં રવિન્દ્ર જાડેજા અને તેનો પરિવાર ચર્ચામાં રહ્યો. TV9 Gujarati આજ કાલ રવિન્દ્ર જાડેજા બે રીતે ચર્ચામાં છે, એક તો વર્લ્ડ કપમાં સ્થાન મળવુ અને બીજુ રાજકોટના રાજકારણને લઈને. પત્ની રિવાબા ભાજપમાં જોડાયા બાદ રવિન્દ્ર જાડે\nશકીલ અહેમદે પાર્ટીના પ્રવક્તા પદેથી રાજીનામુ આપી દીધુ છે. શકીલ અહેમદ બિહારની મધુબનીથી અપક્ષ ઉમેદવાર તરીકે લોકસભા ચૂંટણી લડશે. કોંગ્રેસ નેતા શકીલ અહેમદે પાર્ટીના પ્રવક્તા પદથી રાજીનામુ આપ્યુ છે. શકીલ અહેમદ બિહારના મધુબનીથી અપક્ષ ઉમેદવાર તરીકે ચૂંટણી લડશે. શકીલ અહેમદે ટ્વિટ કરી આ વાતની જાહેરાત કરી, “મે મધુબની સીટ પરથી પોતા\nપુલવામા આતંકવાદી હુમલા બાદ બંને દેશ વચ્ચે નિર્માણ થયેલી તણાવપૂર્ણ પરિસ્થિતિ વચ્ચે પાકિસ્તાને સદ્ભાવનાના સંકેતરૂપે આજે વધુ ૧૦૦ માછીમારોને મુક્ત કર્યા હતા. એક મહિનામાં ચાર તબક્કામાં ૩૬૦ ભારતીય કેદીઓને મુક્ત કરવાની પાકિસ્તાને કરેલી જાહેરાતના બીજા બૅચનો આ હિસ્સો છે. પાકિસ્તાને ૭ એપ્રિલે પ્રથમ તબક્કામાં ૧૦૦ ભારતીય માછીમાર�\nલોક રજૂઆતને વાચા આપવા પહોંચેલા ભાજપના ધારાસભ્યને ઉભી પૂંછડીયે ભાગવુ પડ્યું, ડ્રાઈવર હાથે ચડી જતા વિજ કંપનીના કર્મચારીઓએ ફેંટો અને લાતોથી માર્યો માર છોટાઉદેપુરમાં ભાજપના ધારાસભ્ય અભેસિંગ તડવીનો એક વીડિયો હવે સોશિયલ મીડિયામાં વાયરલ થઈ રહ્યો છે. આ વીડિયો MGVCL ની કચેરીનો છે. જ્યાં ધારાસભ્ય સ્થાનિકોની વેદનાને વાચા આપવા પહોંચ્ય�\nલોકસભા ચૂંટણી 2019માં પ્રથમ તબક્કાનુ મતદાન પૂર્ણ થયા પથી યોગી આદિત્યનાથના મંત્રી અને સુહેલદેવ ભારતીય સમાજ પાર્ટીના અધ્યક્ષ ઓમપ્રકાશ રાજભરે આજે એક મોટો નિર્ણય લીધો. તેમણે બલિયામાં પાર્ટીના નેતાઓ સાથે બેઠક કર્યા પછી એકલા હાથે 25 સીટો પર ચૂંટણી લડવાનો નિર્ણય કર્યો છે. NDA થી અલગ થવાનો નિર્ણય કરવા વાળા ઓમપ્રકાશ રાજભરે મુખ્યપ્રધાન ય�\nકોંગ્રેસે રવિવારે વડાપ્રધાન નરેન્દ્ર મોદીએ કર્ણાટકને ચિત્રદુર્ગના પ્રવાસ દરમિયાન હેલીકોપ્ટરમાં પોતાની સાથે શંકાસ્પદ કાળી બેગ ગઈ જવાના મામલે કોગ્રેસે તપાસની માંગ કરી છે. કોંગ્રેસ પ્રવક્તા આનંદ શર્માએ વડાપ્રધાનને કહ્યું કે, તે આ મામલે ખુલાસો કરે અને ચૂંટણી પંચ આ બેગમાં રહેલી સામગ્રીની તપાસ કરે. Suspicious box was offloaded from the PM's helicopter in Chitradurga\nવડા પ્રધાન નરેન્દ્ર મોદીના પ્રશંસકો ન માત્ર દેશ પરંતુ દુનિયામાં પણ ફેલાયેલા છે. તેવા જ એક પ્રશંસકે વોટ આપવા અને નરેન્દ્ર મોદીને બીજી વખત વડાપ્રધાન બનાવવા માટે ઓસ્ટ્રેલિયામાં લાખોના પગારની નોકરી છોડી દીધી. કર્ણાટકના રહેવાસી સુધીન્દ્ર હેબ્બાર નામના વ્યક્તિએ એટલા માટે નોકરી છોડી કે તેને મતદાન માટે રજા મળી ન હતી. હેબ્બાર સિડન�\nફેસબુક, વોટ્સએપ અને ઈંસ્ટાગ્રામ થોડા સમય માટે વિશ્વભરમાં અટક્યા બાદ ફરી કામ કરવા લાગ્યું છે. સોશિયલ મીડિયા સાઈટ ફેસબુક કેટલાક સમય માટે અટક્યા બાદ ફરીથી કામ કરવા લાગી છે. ફેસબુક સાથે વોટ્સએપ અને ઈંસ્ટાગ્રામ પણ કામ કરવા લાગ્યું હતું. વિશ્વભરમાં સોશિયલ મીડિયા સાઈટ અટક્યા બાદ થોડા સમયમાં ફરીથી કાર્યરત થઈ હતી. મહત્વનું છે કે, કેટ�


ગુજરાતના રાજકારણમાં ઘણા ફેરફારો થશે તેવું મારું અંગત માનવું છે: કેજરીવાલ - Western Times News\nગુજરાતના રાજકારણમાં ઘણા ફેરફારો થશે તેવું મારું અંગત માનવું છે: કેજરીવાલ\nનવીદિલ્હી, ગુજરાતની ગાંધીનગર મહાનગરપાલિકાની ચૂંટણીનું પરિણામ જાહેર થઈ ગયું છે. ગાંધીનગરમાં ફરીથી ભારતીય જનતા પાર્ટીએ સરકાર બનાવી છે.\nગાંધીનગરની ૪૪ બેઠકોમાંથી ૪૧ બેઠક પર ભાજપનો વિજય થયો છે. ૨ બેઠક કોંગ્રેસના ફાળે ગઇ છે અને ૧ બેઠક પર આમ આદમી પાર્ટીના ઉમેદવારનો વિજય થયો છે. ત્યારે ગાંધીનગરમાં એક બેઠક જીત્યા બાદ આમ આદમી પાર્ટી ગુજરાતના હોદ્દેદારો દિલ્હીમાં મુખ્યમંત્રી અરવિંદ કેજરીવાલને મળવા માટે પહોંચ્યા હતા. દિલ્હીમાં ગુજરાતના પ્રદેશ નેતાઓએ મુખ્યમંત્રી અરવિંદ કેજરીવાલ સાથે ૨ કલાક સુધી બેઠક કરી હતી. આ બેઠકમાં આમ આદમી પાર્ટીના હોદ્દેદારોએ ચૂંટણીમાં થયેલા તમામ અનુભવ બાબતે વિસ્તૃત ચર્ચા કરી હતી.\nમુખ્યમંત્રી અરવિંદ કેજરીવાલે જણાવ્યું હતું કે, ગુજરાતની જનતા એક સારો વિકલ્પ શોધી રહી છે અને એટલા માટે જ ૧૫ દિવસમાં આમ આદમી પાર્ટી ૨૨ ટકા મત મેળવી શકી. વિધાનસભાના ઇલેક્શનને હજુ ૧૫ મહિનાનો સમય બાકી છે એટલે એવી આશા છે કે આમ આદમી પાર્ટી સમગ્ર ગુજરાતમાં તમામ લોકો સુધી પહોંચવામાં સફળતા મેળવશે.\nસાથે તેમણે એવું પણ જણાવ્યું હતું કે, આવનારા દિવસોની અંદર ગુજરાતના રાજકારણમાં ઘણા ફેરફારો થશે તેવું મારું અંગત માનવું છે. ચૂંટણીના પરિણામને જાેતા મને વિશ્વાસ છે કે આગામી દિવસોમાં ગુજરાતના લોકોની પહેલી પસંદ આમ આદમી પાર્ટી હશે.\nઆમ આદમી પાર્ટીના પ્રદેશ નેતા મહેશ સવાણીએ જણાવ્યું હતું કે, ઓછા સંસાધન હોવા છતાં પણ આમ આદમી પાર્ટીને લોકો સુધી પહોંચવામાં સફળતા મળી છે અને એટલા માટે જ અરવિંદ કેજરીવાલે અભિનંદન પાઠવ્યા છે. મહેશ સવાણીએ વધુમાં જણાવ્યું હતું કે, મુખ્યમંત્રી અરવિંદ કેજરીવાલે ગુજરાત આમ આદમી પાર્ટીના સંગઠનની ક્ષમતા પારખીને આગામી દિવસોમાં વિધાનસભાની ચૂંટણીમાં ખૂબ જ સારું પરિણામ લાવવા માટે મહેનત કરવા આહ્વાન કર્યું હતું.\nગુજરાતની જનતા પરિવર્તન ઇરછી રહી છે અને હાલના સત્તા પક્ષને લઈને લોકોમાં રોષ જાેવા મળી રહ્યો છે તેથી ગુજરાતના લોકોની સેવા આમ આદમી પાર્ટી પ્રમાણિક અને નિષ્ઠાપૂર્વક કરવા માંગે છે. આમ આદમી પાર્ટીના તમામ કાર્યકર્તાઓ ૨૦૨૨ની ચૂંટણીને લઈને સંગઠનને મજબૂત કરવા અને પ્રજાના પ્રશ્નોને વાચા આપવા માટે સજ્જ થઇ ગયા છે.HS\nPrevious ભારત અયોગ્ય માગ કરી રહ્યું છે. જેના કારણે કેટલીક મુશ્કેલી આવી રહી છે: ચીન\nNext આર્યન ખાનની જામીન અરજી પર ૧૩ ઓક્ટોબરના રોજ સુનાવણી થશે


ચીનની વિરુદ્ધ લદ્દાખમાં તૈયારી : આર્મીએ LACની પાસે T-90 અને T-72 ટેન્ક તહેનાત કરી, તે માઈનસ 40 ડિગ્રી ટેમ્પરેચરમાં પણ દુશ્મન પર હુમલો કરવા સક્ષમ | CN24NEWS\nHomeચીનની વિરુદ્ધ લદ્દાખમાં તૈયારી : આર્મીએ LACની પાસે T-90 અને T-72 ટેન્ક...\nચીનની વિરુદ્ધ લદ્દાખમાં તૈયારી : આર્મીએ LACની પાસે T-90 અને T-72 ટેન્ક તહેનાત કરી, તે માઈનસ 40 ડિગ્રી ટેમ્પરેચરમાં પણ દુશ્મન પર હુમલો કરવા સક્ષમ\nલદ્દાખમાં લગભગ5મહીનાથી ચાલી રહેલા તણાવની વચ્ચે આર્મીએ શિયાળાની સિઝનમાં પણ જવાબદારી સંભળવાની પુરતી તૈયારીઓ કરી લધી છે. સેનાએ પૂર્વી લદ્દાખમાં લાઈન ઓફ એકચ્યુઅલ કન્ટ્રોલ(LAC)ની પાસે આર્મડ રેજીમેન્ટની ટી-90 અને ટી-72 ટેન્કોને તહેનાત કરી છે. આ સિવાય બીએમપી-2 કોમ્બેટ વ્હીકલ પણ મોકલવામાં આવ્યા છે. આ યુદ્ધ ટેન્ક 14 હજાર 500 ફુટની ઉંચાઈ પરના ચુમાર-ડેમચોક એરિયામાં તહેનાત કરવામાં આવી છે.\nઆ ટેન્કોની ખાસિયત એ છે કે તેને માઈનસ 40 ડિગ્રી ટેમ્પરેચરમાં પણ ઓપરેટ કરી શકાય છે. 14 કોર્પ્સના ચીફ ઓફ સ્ટાફે ન્યુઝ એજન્સી એએનઆઈને કહ્યું કે લદ્દાખમાં શિયાળાની ઋતુ ખરાબ હોય છે. જ્યાં સુધી શિયાળાની સિઝનની વાત છે, આપણે સંપૂર્ણ રીતે તૈયાર છીએ. હાઈ કેલેરી અને ન્યુટ્રીશનવાળું રેશન આપણી પાસે છે. ફ્યૂલ અને ઓઈલ, શિયાળાના કપડા, ગરમી માટેના સાધનો આપણી પાસે પર્યાપ્ત માત્રમાં છે.\nઉંચાઈ અને શિયાળાની ઋતુમાં ટેન્કોનું મેન્ટેનન્સ એ એક મોટો પડકાર\nમેજર જનરલ અરવિંદ કપૂરે ન્યુઝ એજન્સીને જણાવ્યું કે ઠંડીની ઋતુમાં અહીં રાતે ટેમ્પરેચર માઈનસ 35 ડિગ્રી સુધી પહોંચી જાય છે. આ સિવાય ઝડપી બરફીલા પવનો પણ વાય છે. આ વિસ્તારમાં ટેન્કો, મોટી બંદૂકો અને વાહનોનું મેન્ટેનન્સ એક મોટો પડકાર છે. ફાયર એન્ડ ફ્યુરી કોર્પ્સ ભારતીય સેનાની એકમાત્ર ટુકડી છે, જે આવી સ્થિતિમાં પણ સ્થિતિ સંભાળવા માટે તૈયાર કરવામાં આવી છે. અમે અહીં જવાનો અને હથિયારોના મેન્ટેનન્સને લઈને પુરતી વ્યવસ્થાઓ કરી રાખી છે.\nઆર્મર્ડ રેજીમેન્ટને કોઈ પણ મોસમ અને વિસ્તારમાં યુદ્ધ કરવાનો અનુભવ\nટેન્ક પર તહેનાત એક જવાને જણાવ્યું કે મિકેનાઈઝ્ડ ઈન્ફેન્ટ્રી સેનાનો એડવાન્સ હિસ્સો છે. તે કોઈ પણ મોસમ અને વિસ્તારમાં યુદ્ધ કરવાનો અનુભવ ધરાવે છે. મિસાઈલ સ્ટોરેજ અને હાઈ મોબિલિટી એમ્યૂનિશન જેવી ખાસિયતના કારણે આપણે લાંબા સમય સુધી યુદ્ધ કરવાની કાબિલિયત ધરાવીએ છીએ. ઈન્ફેન્ટ્રીમાં તહેનાત જવાનને કોઈ પણ પ્રકારના હથિયાર ચલાવવા માટેની ટ્રેનિંગ આપવામાં આવે છે.\nભારતની આર્મડ રેજીમેન્ટની પાસે થોડી જ વારમાં એલએસી પાસે પહોંચવાની ક્ષમતા છે અને અહીં રેજીમેન્ટ આમ કરીને જોઈ ચૂકી છે. ત્યારે 29-30 ઓગસ્ટે ચીને તેની ટેન્કોને તૈયાર કરી હતી અને ભારતની કેટલીક પોસ્ટ પર કબ્જો કરવાની કોશિશ કરી હતી. જોકે ભારતીય જવાનોએ ચીનની ઘુસણખોરીને નિષ્ફળ બનાવી છે એટલું જ નથી પરંતુ પેંગોન્ગના દક્ષિણ કિનારાના મુખ્ય શિખરો પર પણ કબ્જો કર્યો છે.\nPrevious articleશાહિદ આફ્રિદીએ કહ્યું- મોદી સરકાર છે ત્યાં સુધી ભારત-પાકિસ્તાન વચ્ચે સીરીઝ નહીં યોજાય\nNext articleચીનની નવી ચાલ : આર્થિક કોરિડોરની સુરક્ષાનું બહાનું કાઢીને ચીને ISI માટે POKમાં હેક્સાકોપ્ટર મોકલ્યા


Gujarati News » Latest news » About 30 lakhs customers sbi quick system data leaked from unprotected server\nUpdated On - 11:57 am, Thu, 31 January 19\nદેશમાં ફરી એક વખત ડેટા લીકનો મુદ્દો સામે આવી રહ્યો છે. જેમાં દેશની સૌથી મોટી અને મહત્વની બેન્ક એવી સ્ટેટ બેન્ક ઓફ ઈન્ડિયા (SBI)માં ડેટા લીક થયા હોવાની વાત સામે આવી રહી છે. ટેક્નોલોજી સાથે સંકળાયેલી TechCrunch નામંક વેબસાઇટ દ્વારા એક રિપોર્ટમાં આ દાવો કરવામાં આવ્યો છે.\nએક રિપોર્ટમાં કહેવામાં આવ્યું છે કે, બેન્કે એક અસુરક્ષિત સર્વર પર ગ્રાહકોની નાણાંકીય માહિતી રાખી હતી, જ્યાંથી ડેટા લીક થયો છે. જેના પરથી ગ્રાહકોની બેન્ક બેલેન્સથી લઈ હાલમાં કરવામાં આવેલા ટ્રાન્ઝેક્શનની માહિતી લીક થઈ છે. આ સર્વરથી કોઈ પણ વ્યક્તિ ડેટા એક્સેસ કરી શકતું હતું.\nઆ પણ વાંચો : ઉત્તર પ્રદેશમાં ‘બુઆ’ની મુશ્કેલીમાં વધારો, ED દ્વારા6સ્થાનો પર 1400 કરોડના સ્મારક કૌભાંડના મામલે પાડવામાં આવ્યા દરોડા\nજો કે આ મામલે હવે એવું કહેવામાં આવી રહ્યું છે કે, હવે બેન્કે સમસ્યાનું નિરાકરણ લાવી દીધું છે. પરંતુ આશરે બે મહિના અગાઉ SBI Quick નો ડેટા જે સર્વર પર રાખવામાં આવ્યો હતો તે અસુરક્ષિત હતો. જ્યાં કોઇ પણ પાસવર્ડ પ્રોટેક્ટેડ ન હોવાના કારણે કોઇ પણ આ ડેટાનું એક્સેસ કરી શક્તું હતું.\nરિપોર્ટમાં એવો દાવો કરવામાં આવ્યો હતો કે, SBI દ્વારા મોકલવામાં આવતાં ટેક્સ્ટ મેસેજની માહિતી લીક થતી હતી. જેમાં ગ્રાહકના ફોન નંબરથી લઇ બેન્ક બેલેન્સ અને તેમના ટ્રાન્જેક્શનની માહિતી મેળવી શકાતી હતી. જેના માટે બેન્ક દ્વારા 30 લાખ ગ્રાહકોને સોમવારે જ મેસેજ મોકલવામાં આવ્યા છે\nશું તમારે ડરવાની જરૂર છે?\nજો કે આ માહિતી લીક થવાથી તમારાં બેન્કના ખાતામાં રહેલાં પૈસાને કોઈ જ નુકસાન પહોંચ્યું નથી. ફોન નંબર, બેન્ક બેલેન્સ અને તમારાં ટ્રાન્જેક્શન સિવાય અન્ય કોઈ પણ માહિતી મળી શકતી નથી. એટલું જ નહીં તમારા ઓનલાઇન બેન્કીંગના યુઝર નેમ અને પાસવર્ડ સંપૂર્ણપણે સુરક્ષિત છે. જેથી તમારાં પૈસા સુરક્ષિત છે.\nsbi data leaked


સુરતમાં પાલ વિસ્તારમાં ફાયર સેફ્ટી અને મંજૂરી વિના ચાલતી નોનવેજની દુકાનો બંધ કરાવવા પાલિકામાં રજુઆત - ખાસ ખબર રાજકોટ\nHome HEALTH સુરતમાં પાલ વિસ્તારમાં ફાયર સેફ્ટી અને મંજૂરી વિના ચાલતી નોનવેજની દુકાનો બંધ...\nસુરતમાં પાલ વિસ્તારમાં ફાયર સેફ્ટી અને મંજૂરી વિના ચાલતી નોનવેજની દુકાનો બંધ કરાવવા પાલિકામાં રજુઆત\nસુરત મ્યુનિ.ના પાલના ખેતરોમાં પાલિકાની કોઈ પણ જાતની મંજુરી વિના અને ફાયર સેફ્ટી વિના ગેરકાયદે નોનવેજના ચાલતા ઢાબા બંધ કરાવવા માટે આજે પાલિકામાં રજુઆત થઈ છે. જે વિસ્તારમાં ગેરકાયદે નોનવેજ ઢાબા ચાલે છે ત્યા જૈન ધર્મના ધાર્મિક સ્થળ આવ્યા હોવાથી લોકોની લાગણી દુભાતા આ ગેરકાયદે પ્રવૃત્તિ રોકવા માટે માગણી કરવામાં આવી છે.\nરાંદેર ઝોનમાં પાલ- હજીરા રોડ પર ફુટપાથ પર ચાલતાં દબાણ દુર નથી થઈ રહ્યાં તો હવે પાલના ખેતરોમાં ગેરકાયદે શેડ બનાવીને ચાલતા નોનવેજ ઢાબા દુર કરવા માટેની માગણી થઈ છે. અખિલ ભારતીય શ્રી જૈન યુવા સંગઠન દ્વારા આજે પાલિકાના પદાધિકારી- અધિકારીઓને આવેદનપત્ર આપવામા ંઆવ્યું હતું. આવેદનપત્રમાં જણાવવામાં આવ્યું છે કે, પાલ વિસ્તારમાં ખુલ્લા ખેતરોમાં પાલિકાની કોઈ પણ જાતની મંજુરી વિના પતરાના શેડ બનાવી નોનવેજ ઢાબા શરૃ કરાયા છે. આ વિસ્તારમાં જૈનધર્મસ્થળ હોવાથી આસપાસ ચાલતી આવી ગેરકાયદે પ્રવૃત્તિથી લાગણી દુભાઈ રહી છે. આ વિસ્તારમાં પહેલાં આવા નોનવેજ ઢાબા ન હતા પરંતુ રાદેર ઝોનની રહેમનજર હેઠળ અહી નોનવેજ ઢાબા શરૃ થયાં છે અને બિજા વિસ્તારમાંથી લોકો અહી ખાવા આવે છે. આટલું જ નહીં પરંતુ મોડી રાત સુધી આ ઢાબા ચાલતા હોય ન્યુસન્સરૃપ લોકો પણ અહી આવી રહ્યાં છે.\nપાલિકા લોકોની કાયદેસરની દુકાનોમાં ફાયર સેફ્ટી ન હોય તો સીલ કરી દે છે પરંતુ પાલિકાની કોઈ પણ જાતની મંજુરી વિના પતરાના શેડ ઉભા કરી ફાયરની મંજુરી વિના, ગેરકાયદે ડ્રેનેજ કનેક્શન કે ફુડના લાયસન્સ વિના ગેરકાયદે ધંધા ચાલી રહ્યાં છે. રાંદેર ઝોન દ્વારા કોઈ કામગીરી ન થતાં શાંત ગણાતો પાલ વિસ્તાર લાજપોર- કમાલગલી બની રહ્યો છે. વારંવારની રજુઆત બાદ પણ કોઈ કામગીરી ન થતાં સંગઠન દ્વારા પાલિકાના પદાધિકારીઓને રજુઆત કરીને આ પ્રવૃત્તિ બંધ કરાવવા માગણી કરી છે.\nPrevious articleસુરતમાં ઉમરા ગામમાંથી કેમિકલ મિશ્રીત ડુપ્લીકેટ વિદેશી દારૂ બનાવવાનું કારખાનું ઝડપાયું.\nNext articleજસદણ-વિંછીયા તાલુકાના વિકાસ કામો અંગે મંત્રી કુંવરજીભાઇ બાવળીયાએ કલેકટર કચેરી ખાતે કરેલી સમિક્ષા


ભારતનું બંધારણ એટલે વિશ્વનું સૌથી લાબું લખાયેલું સંવિધાન - Abtak Media\nHome ABTAK SPECIAL Abtak Special ભારતનું બંધારણ એટલે વિશ્વનું સૌથી લાબું લખાયેલું સંવિધાન\n26મીએ રાષ્ટ્રીય બંધારણ દિવસ\nદર વર્ષે 26 નવેમ્બરે, રાષ્ટ્રીય બંધારણ દિવસ ઉજવવામાં આવે છે તે પાછળનું કારણ એમ છે કે 26 નવેમ્બર, 1949નાં રોજ ભારતનું બંધારણ ખરડા સમિતિમાં પસાર કરવામાં આવ્યુ હતું તેથી આ દિવસને રાષ્ટ્રીય કાયદા દિવસ તરીકે પણ ઉજવવામાં આવે છે. ભારતીય બંધારણ ન્યાય, સમાનતા, સ્વતંત્રતા અને સંઘને સુરક્ષિત રાખવા માટે દેશને સ્વતંત્ર, બિનસાંપ્રદાયિક સ્વાયત્ત અને પ્રજાસત્તાક ભારતીય નાગરિક તરીકે રચવા માટે અપનાવવામાં આવ્યો હતો.\nભારતનું બંધારણ દુનિયાનું સૌથી મોટુ બંધારણ છે.તેં કોઈ પ્રિન્ટ કે ટાઇપ રાઇટર દ્વારા નહીં પણ હાથેથી લખવામાં આવ્યુ હતુ. તેને લખતા2વર્ષ 11 મહિના 18 દિવસ થયા હતાં અને તેમાં 284 લોકો દ્વારા હસ્તાક્ષર કરવામાં આવ્યાં હતાં. જવાહરલાલ નહેરુ, ડો. ભીમરાવ આંબેડર, ડો. રાજેન્દ્ર પ્રસાદ, સરદાર વલ્લભભાઈ પટેલ, મૌલાના અબ્દુલ કલામ આઝાદ આ સભાના પ્રમુખ સભ્યો હતા. બંધારણ વિશ્વનું સૌથી લાંબું લખાયેલું સંવિધાન છે. બંધારણ લખનારી સમિતીએ તેને હિંદી, અંગ્રેજીમાં હાથથી લખીને કેલિગ્રાફ કર્યું હતું.\nઆઝાદી મળ્યા પછી એક બંધારણ સભાની રચના કરવામાં આવી હતી. બંધારણ સભાની પ્રથમ બેઠક9ડિસેમ્બર, 1946ના રોજ મળી એ બંધારણ સભામાં કુલ 389 સભ્યો હતા ત્યારબાદ 29 ઓગસ્ટ, 1947ના રોજ ડ્રાફ્ટિંગ કમિટીની રચના થઈ જેનું નેતૃત્વ ડો. ભીમરાવ આંબેડકર દ્વારા કરવામાં આવ્યું હતું. 26 નવેમ્બર 1949ના રોજ બંધારણના મુસદ્દાનો સ્વીકાર થયો અને 24 જાન્યુઆરી, 1950ના રોજ 284 સભ્યોએ તેમાં હસ્તાક્ષર કર્યા અને અંતે 26 જાન્યુઆરીએ દેશમાં બંધારણ લાગુ કરવામાં આવ્યું.\nભારતનું બંધારણ લિખિત અને વિસ્તૃત છે. તેમાં વિવિધ કાયદાઓ અને અધિકારોનો ઉલેખ્ખ કરવામાં આવ્યો છે. ન્યાયપાલિકાની સ્વતંત્રતા, યાત્રા, રહેણીકરણી, ભાષણ, ધર્મ, શિક્ષા વગેરેની સ્વતંત્રતા, એક જ રાષ્ટ્રિયતા, રાષ્ટ્રીય સ્તરે જાતિ વ્યવસ્થાની રચના, સમાન નાગરિક સંહિતા અને અધિકૃત ભાષાઓ, કેન્દ્ર ગણરાજ્ય સમાન છે, બુદ્ધ અને બૌદ્ધ અનુષ્ઠાનનો પ્રભાવ, મહિલાઓનાં મતદાન અધિકારને લગતી ઘણી બાબતો દર્શાવાઈ છે. ભારતનાં બંધારણની આટલી સક્ષમતા જોઇને વિભિન્ન દેશોએ ભારતીય સંવિધાનને અપનાવ્યું છે.\nPrevious articleટંકારાના ટોળ ગામે લેન્ડગ્રેબિંગ કેસના આરોપીને જામીન પર છૂટવા દબાણ જાતે દૂર કરવું પડ્યું\nટંકારાના ટોળ ગામે લેન્ડગ્રેબિંગ કેસના આરોપીને જામીન પર છૂટવા દબાણ જાતે...


Shaligram Promising Excellence પવનવેગે વધી આકાર લઇ રહ્યો છે તમારો સપનાનો ‘કિનારો’ સેમ્પલ ફ્લેટની મુલાકાત લેવા આજે જ પધારો.... આ છે શાલિગ્રામ ગ્રુપનો કિનારો3BHK રિવરવ્યુ ફ્લેટસ. સિંગણપોર-કોઝવે #Shaligram #TPOH #Kinaro #ConstructionStatus #KinaroConstruction\nપવનવેગે વધી આકાર લઇ રહ્યો છે તમારો સપનાનો ‘કિનારો’ સેમ્પલ ફ્લેટની મુલાકાત લેવા આજે જ પધારો.... આ છે શાલિગ્રામ ગ્રુપનો કિનારો3BHK રિવરવ્યુ ફ્લેટસ. સિંગણપોર-કોઝવે\nShaligram, TPOH, Kinaro, ConstructionStatus, KinaroConstruction\nપવનવેગે વધી આકાર લઇ રહ્યો છે તમારો સપનાનો ‘કિનારો’\nસેમ્પલ ફ્લેટની મુલાકાત લેવા આજે જ પધારો....\nઆ છે શાલિગ્રામ ગ્રુપનો કિનારો\n3 BHK રિવરવ્યુ ફ્લેટસ.\n#Shaligram #TPOH #Kinaro #ConstructionStatus #KinaroConstruction\nપવનવેગે વધી આકાર લઇ રહ્યો છે તમારો સપનાનો ‘કિનારો’ સેમ્પલ ફ્લેટની મુલાકાત લેવા આજે જ પધારો.... આ છે શાલિગ્રામ ગ્રુપનો કિનારો3BHK રિવરવ્યુ ફ્લેટસ. સિંગણપોર-કોઝવે #Shaligram #TPOH #Kinaro #ConstructionStatus #KinaroConstruction\nNAVRATRI SPECIAL: નવ વાર્તા નવરાત્રી ની - પાંચમો દિવસ જાણીયે આજે માં..


ભાવનગરની ભૂમિએ યોગસ્પર્ધામાં 8 દેશના 183 સ્પર્ધકોને પછાડી બે ગોલ્ડ,1 બ્રોન્જ મેડલ જીત્યો – News18 Gujarati\nભાવનગરની ભૂમિએ યોગસ્પર્ધામાં 8 દેશના 183 સ્પર્ધકોને પછાડી બે ગોલ્ડ,1 બ્રોન્જ મેડલ જીત્યો\nભાવનગરઃભાવનગરની નાનકડી એવી ૧૨ વર્ષની ભૂમિ ગાંધીએ આંતર રાષ્ટ્રીય કક્ષાની યોગ સ્પર્ધામાં ૮ દેશના ૧૮૩ સ્પર્ધકોને પછાડીને ત્રણ સ્પર્ધામાં2ગોલ્ડ મેડલ અને 1 બ્રોન્જ મેડલ સાથે ટ્રોફી મેળવી છે. ચીનના બેઇજિન્ગની સ્પર્ધામાં ભૂમિએ ભારતનું પ્રતિનિધિત્વ કર્યું હતું. જેમાં તેની માતાએ ગુરુ,સખી અને સહયોગી તરીકેની ભૂમિકા ભજવીને ભૂમિને હિંમત અને જીતની આશા દેખાડી હતી.\nLast Updated : July 01, 2015, 14:17 IST\nભાવનગરની ભૂમિ ગાંધી ગતરાત્રે ચીનના બેઇજીંગમાં ૨ ગોલ્ડ મેડલ અને એક બ્રોન્જ મેડલ મેળવીને પોતાના ઘરે પરત ફરી હતી. ભૂમિને તેના પરિવાર દ્વારા ફૂલહાર કરીને સ્વાગત કરવામાં આવ્યું હતું. ભૂમિની જીતના પગલે તેના આવતાની સાથે પરિવાર દ્વારા તેની ખુશીમાં કેક કાપ્યું હતું અને ભારત તેમજ ભૂમિની ખુશીની જીતની ઉજવણી કરી હતી.\nઆંતર રાષ્ટ્રીય કક્ષાની યોગ સ્પર્ધામાં ગુજરાતમાંથી ૨૩ યોગની નાની મોટી વયની ખેલાડીઓ ભાગ લેવા પહોચી હતી.ચીન ના બેઇજીંગમાં યોજાયેલી સ્પર્ધામાં એકને પછાડે તેવા ૮ દેશોના ૧૮૩ સ્પર્ધકોએ ભાગ લીધો હતો.તેમાં ગુજરાતના ૨૩ સ્પર્ધકો ભારત તરફથી પ્રતિનિધિત્વ કરવા પહોંચ્યા હતા.૨૩ માંથી ભાવનગરની ત્રણ યોગની ખેલાડીઓએ પણ ભાગ લીધો હતો. આ સ્પર્ધાઓમાં ૧૨ વર્ષની સૌથી નાની વયની ભૂમિ ગાંધીએ પોતાની આંતરિક શક્તિને બહાર ખીલવીને બીજા સ્પર્ધકોને પછાડીને ગોલ્ડ મેડલ મેળવ્યા હતા.\nભૂમિ ચીનના બેઇજીંગમાં ભાગ લેવા પહોંચી ત્યાં તેની માતા સાથે એક સખી,એક ગુરુ અને એક સહયોગી બનીને સાથે રહી હતી.માતાએ પોતાની પુત્રીની હિંમત ડગલેને પગલે વધારવાની કોસિસ કરી હતી. ભૂમિની સિદ્ધિ માટે માતાએ પણ પણ પોતાનો સમય અને પોતાની સંપૂર્ણ તાકાત લગાવી હતી. જેથી ભૂમિએ અન્ડર ૨૫ની સ્પર્ધામાં એક નહિ પરંતુ ૨ ગોલ્ડ મેડલ અને એક બ્રોચ મેડલ મેળવ્યા છે. સાથે તેને ત્રણ ટ્રોફી પણ મળી છે. ભૂમિને આર્તીસ્ત્તીક યોગામાં ગોલ્ડ મેડલ,રીધેમેટીક યોગમાં ગોલ્ડ મેડલ અને અેથ્લેટીક યોગમાં બ્રોન્જ મેડલ મેળવ્યો છે. સાથે તેને ટ્રોફી પણ એનાયત કરાઈ છે.ભૂમિ સમગ્ર સ્પર્ધામાં ફસ્ટ રેન્કમાં રહી હતી.\nFirst published: July 01, 2015, 12:03 IST\nTags: ગુજરાત, ચીન, દેશ વિદેશ, ભાવનગર, યોગ, યોગ ગુરૂ, સ્પર્ધા


મૃત્યુના 20 દિવસ બાદ ફરી એકવાર ઋષિકપૂરને યાદ કરતાં નીતુ કપૂરે તસ્વીર કરી શેર – લખ્યું કદાચ આ તસ્વીર… – News Gujarat\nમૃત્યુના 20 દિવસ બાદ ફરી એકવાર ઋષિકપૂરને યાદ કરતાં નીતુ કપૂરે તસ્વીર કરી શેર – લખ્યું કદાચ આ તસ્વીર…\nબોલીવૂડના સદાબહાર અભિનેતા ઋષિ કપૂરના નિધનને લગભગ 20 દિવસ પસાર થઈ ગયા છે. પણ તેમની યાદ તેમના પ્રિયજનોને હજુ પણ સતત સતાવી રહી છે. એક જાતનો ખાલીપો આખુંએ કપૂર ખાનદાન અનુભવી રહ્યું છે જે એક સ્વાભાવિક લાગણી છે. ખાસ કરીને તેમના પત્ની નીતૂ કપૂર, ઋષિ કપૂરના ગયા બાદ પોતાના દુઃખને ભુલાવી નથી શકતા. એમ પણ નજીકની વ્યક્તિના મૃત્યુનું દુઃખ આજીવન હૃદયના કોઈને કોઈ ખૂણે તાજું જ રહે છે. તાજેતરમાં નીતૂ કપૂરે ઋષિ કપૂરને યાદ કરતી એક ફેમિલી તસવીર શેર કરતાં ખૂબ જ ભાવુક વાત લખી છે.\nનીતૂ કપૂરે પોતાના ઇન્સ્ટાગ્રામ અકાઉન્ટ પર પોતાના કુટુંબીજનો સાથેની એક તસ્વીર શેર કરી છે, જેમાં તે પોતે, દીકરો રણબીર કપૂર, દીકરી રિદ્ધિમા કપૂર અને તેમની પૌત્રી અલાવા સ્મીત કરી રહી છે અને તેમની સાથે ઋષિ કપૂર પણ સુંદર સ્પિત આપી રહ્યા છે. આ તસ્વીર શેર કરતાં નીતૂ કપૂરે લખ્યું છે – કદાચ આ તસવીર તેમનીતેમ જ અકબંધ રહી હોત. આ નાનકડી ઇમોશનલ નોટ સાથે તેમણે એક હાર્ટ ઇમોજી પણ મુક્યું છે. આ તસ્વીર પર ઘણા બધા સેલેબ્રીટીઝે પ્રતિક્રિયાઓ પણ આપી છે.\nઅમિતાભની દીકરી શ્વેતા બચ્ચન નંદાએ આ તસ્વીર પર કમેન્ટ કરતાં લખ્યું છે – તમને મારો પ્રેમ મળે. મહીપ કપૂર, સુઝૈન ખાન અને સોની રાજદાને પણ નીતૂની આ તસ્વીર પર સાંત્વના આપી છે. ઋષિ કપૂરનું મૃત્યુ 30મી એપ્રિલની સવારે થયું હતું, તેમની તબિયત લથડતાં તેમને મુંબઈની એચએન રિલાયન્સ હોસ્પિટલમાં દાખલ કરવામાં આવ્યા હતા, જ્યાં તેમણે અંતિમ શ્વાસ લીધા હતા. ઋષિ કપૂરના અંતીમ સંસ્કાર તે જ દિવસે ઇલેક્ટ્રિક વિધિથી કરવામાં આવ્યા હતા. લોકડાઉનના કારણે તેમની અંતિમ યાત્રા કાઢી શકાઈ નહોતી. ઋષિ કપૂરના પાર્થિવ દેહને ફુલોથી સજાવવીને એમ્બ્યુલન્સ દ્વારા શવગૃહ સુધી પહોંચાડવામાં આવ્યું હતું. કુટુંબીજનો તેમજ ગણતરીના મિત્રો થઈને માત્ર 24 લોકો જ તેમના અંતિમ સંસ્કારમાં હાજર રહી શક્યા હતા.\nજેમાં ઋષિ કપૂરના બન્ને ભાઈ રણધીર કપૂર અને રાજીવ કપૂર, પત્ની નીતૂ કપૂર, દીકરો રણબીર કપૂર, આલિયા ભટ્ટ, અભિષેક બચ્ચન વિગેરેએ હાજરી આપી હતી. દીકરી રિદ્ધિમાં લોકડાઉનના કારણે પિતાના છેલ્લા દર્શન નહોતી કરી શકી, જો કે તેણી તે જ દિવસે કાર દ્વારા દિલ્લીથી મુંબઈ આવવા નીકળી ગઈ હતી અને બીજા દિવસે મુંબઈ પહોંચી શકી હતી. પણ અંતિમ સંસ્કાર દરમિયાન આલિયાએ ફોન દ્વારા રિદ્ધિમાને પિતાના અંતિમ દર્શન કરાવ્યા હતા. અંતિમ સંસ્કાર બાદ મુંબઈના નજીકના તીર્થ સ્થળ તેવા બાણગંગામાં તેમના અસ્થિનું વિસર્જન કરવામાં આવ્યું હતું. કુટુંબીજનોએ તેમના અસ્થિને હરિદ્વારમાં વિસર્જિત કરવાની ઇચ્છા વ્યક્ત કરી હતી, પણ પ્રશાસને તેની મંજૂરી આપી નહોતી.\nઋષિ કપૂરના નિધનથી આખોએ દેશ શોકમગ્ન થઈ ગયો હતો. બોલીવૂડના નાના-મોટા બધા જ કલાકારો તેમજ દેશના રાષ્ટ્રપતિ તેમજ પ્રધાનમંત્રી ઉપરાંત અન્ય રાજનેતાઓ દ્વારા તેમને સોશિયલ મિડયા દ્વારા શ્રદ્ધાંજલી આપવામાં આવી હતી.\n← રાજકોટમાં મહિલાઓએ કરિયાણું-શાકભાજી કે દૂધ નહીં, પણ ‘આ’ વસ્તુ લેવા માટે ઊભી રહી ખરા તડકામાં\nમેરેજ એનિવર્સરીના દિવસે જ મુકેશને મળ્યું મોત, પત્નીએ કહ્યું હતુ…આ કરુણ ઘટના વાંચીને તમે પણ બોલી ઉઠશો કુદરત તે કેમ આવુ કર્યુ… →\nસુપર હિટ ફિલ્મ શોલેનો આ પ્રખ્યાત ડાયલોગ ધર્મેન્દ્રએ પોતે લખ્યો હતો, જે આજે પણ એટલો જ ફેમસ છે\nDecember 9, 2020 December 9, 2020 gujjunews\nસુપુર્દ-એ-ખાક થયા ટ્રેજેડી કિંગ દિલિપકુમાર, પ્રેમિકા મધુબાલાની કબર પાસે જ દફનાવવામાં આવ્યા…\nJuly 7, 2021 July 7, 2021 gujjunews\nકરીનાના આ સિમ્પલ લુકમાં તેને પહેર્યો છે મોંધોદાટ ડ્રેસ, જેની કિંમત છે અધધધ…રૂપિયા


લયસ્તરોહરકિશન જોષી Archives - લયસ્તરો\nArchive for હરકિશન જોષી\nહરકિશન જોષી શ્રેણીમાંના બધા પોસ્ટ (કક્કાવાર), સંપૂર્ણ પોસ્ટ માટે ક્લીક કરો.\nઅંતિમ દલીલ છું ! - હરકિશન જોશી\nઅંતિમ દલીલ છું ! – હરકિશન જોશી\nDecember 17, 2014 at 12:34 am by ધવલ\t· Filed under ગઝલ, હરકિશન જોષી\nતોડો તો એક ફૂલ છું, વાંચો તો વિલ છું\nસંવેદનોના કેસની અંતિમ દલીલ છું !\nસડકો જ મારી સોડનું અજવાળું લઈ ગઈ\nરાખો બહાલ આંધળા ઘરની અપીલ છું !\nપાંચેય તત્વ સાક્ષીઓ હોસ્ટાઈલ થઇ ગયા\nકાયાની કોર્ટમાંનો પરાજિત વકીલ છું !\nઆપો ઉગાડી મારાં કપાયેલા જંગલો\nઅરજી લઇ ભટકતો આદિવાસી ભીલ છું !\nસ્પર્શ્યા વિના રહી ન શકે કોઈ પણ કમળ\nભીંજાય જાય શબ્દ હું એવું સલીલ છું !\n– હરકિશન જોશી\nગઝલ રોજબરોજની ભાષામાં લખાવી જોઈએ. જે બોલી બોલીએ એ બોલીમાં જ ગઝલ વણવી જોઇએ. એટલે આજે અંગ્રેજીના થોડા શબ્દો ગઝલમાં આવે તો સારું લાગે છે. અને એ શબ્દો અહીં તદ્દ્ન કુદરતી રીતે આવ્યા છે. પાંચે તત્વો ‘હોસ્ટાઈલ’ થઇ જવાની વાત બહુ ગમી ગઇ.\nJanuary 29, 2008 at 1:15 am by ધવલ\t· Filed under ગઝલ, હરકિશન જોષી


આજે એનડીએની બેઠકમાં સંસદીય દળના નેતા તરીકે ચૂંટાશે નરેન્દ્ર મોદી આજે એનડીએની બેઠકમાં સંસદીય દળના નેતા તરીકે ચૂંટાશે નરેન્દ્ર મોદી – Aajkaal Daily\nઆજે એનડીએની બેઠકમાં સંસદીય દળના નેતા તરીકે ચૂંટાશે નરેન્દ્ર મોદી\nભાજપના નેતૃત્વવાળા એનડીએના નવા ચૂંટાયેલા સાંસદોની આજે બેઠક થવા જઈ રહી છે, જેમાં તેઓ ઔપચારિક રીતે નરેન્દ્ર મોદીને પોતાનો નેતા પસંદ કરશે. તેની સાથે જ સરકારની રચનાની દિશામાં પ્રક્રિયા આગળ વધશે. નરેન્દ્ર મોદીના નેતૃત્વમાં એનડીએએ લોકસભા ચૂંટણી 2019માં 354 સીટ પર વિજય મેળવ્યો છે, જ્યારે ભાજપે 303 બેઠકો પર વિજય મેળવ્યો છે.\nનાણા મંત્રી અરૂણ જેટલીએ નાદુરસ્ત તબિયતના કારણે નવા મંત્રીમંડળમાં સ્થાન ન મેળવવાની જાહેરાત કરી છે. સુષમા સ્વરાજ ચૂંટણી પહેલા જ જણાવી ચૂક્યા હતા કે તેઓ હવે આગામી સરકારમાં મંત્રી તરીકેની જવાબદારી સંભાળશે નહીં. આથી, અમિત શાહને ગૃહ મંત્રાલય કે વિદેશ મંત્રાલય અથવા તો સંરક્ષણ મંત્રાલય સોંપવામાં આવે તેવી સંભાવના વ્યક્ત કરાઈ રહી છે. આ ઉપરાંત, નવા મોદી મંત્રીમંડળમાં અનેક નવા ચહેરા અને યુવાનોને પણ સ્થાન મળે તેવી સંભાવના છે.\nઆ સિવાય રાજનાથ સિંહ, નિતિન ગડકરી, રવિશંકર પ્રસાદ, પિયુષ ગોયલ, નરેન્દ્ર સિંહ તોમર, પ્રકાશ જાવડેકર અને સ્મૃતિ ઈરાની કે જે જૂના મંત્રીમંડળમાં હતા તેમને નવા મંત્રીમંડળમાં પણ રાખવામાં આવે તેવી પૂરેપુરી સંભાવના છે. સાથે જ એનડીએના સાથી પક્ષો જેડીયુ અને શિવસેનાના કેટલાક સાંસદોને પણ મંત્રીપદ મળી શકે છે. કેમ કે બંને પક્ષે ક્રમશ 16 અને 18 સીટ પર વિજય મેળવ્યો છે. 17મી લોકસભાની રચના3જૂન પહેલા કરી દેવી અનિવાર્ય છે. આ અંગે ત્રણેય ચૂંટણી કમિશનર રાષ્ટ્રપતિને મળીને નવા ચૂંટાયેલા સભ્યોની યાદી સુપરત કરે તેવી પણ સંભાવના છે.\nલોકસભા ચૂંટણીમાં શાનદાર પ્રદર્શન કરવાની સાથે ભારતીય જનતા પાર્ટીએ સતત બીજી વખત વિજય મેળવ્યો છે. હવે દરેકી નજર નવી સરકારની રચના પર છે. એવા પણ અનુમાન વ્યક્ત થઈ રહ્યા છે કે, મોદીના નવા મંત્રીમંડળમાં અમિત શાહ સહિત અનેક નવા ચહેરાને સ્થાન મળી શકે છે.\nનરેન્દ્ર મોદી સહિત કેન્દ્રીય મંત્રીમંડલે રાષ્ટ્રપતિ રામનાથ કોવિંદને સામુહિક રાજીનામું આપી દીધું છે. રાષ્ટ્રપતિએ વડાપ્રધાન સહિત મંત્રીમંડળનું રાજીનામું સ્વીકારીને નરેન્દ્ર મોદીને નવી સરકારની રચના થાય ત્યાં સુધી કામચલાઉ વડાપ્રધાન પદે રહેવા જણાવ્યું છે.\nPrevious Previous post: ધો.12 સામાન્ય પ્રવાહનું 73.27 ટકા પરિણામ: એ-1 ગ્રેડમાં 792 વિદ્યાર્થી\nNext Next post: સુરતની દુર્ઘટનામાં વધુ એક વિદ્યાર્થીનું મૃત્યુ: સમગ્ર શહેર શોકમય


india's covid-19 tally: કોરોના ફરી ફેલાતા એક્ટિવ કેસ સવા લાખથી દોઢ લાખ તરફ, મૃત્યુઆંક3દિવસ પછી 100ને પાર - india reports 13,742 new covid-19 cases, 14,037 discharges, and 104 deaths in the last 24 hours | I am Gujarat\nindia reports 13,742 new covid-19 cases, 14,037 discharges, and 104 deaths in the last 24 hours\nકોરોના ફરી ફેલાતા એક્ટિવ કેસ સવા લાખથી દોઢ લાખ તરફ, મૃત્યુઆંક3દિવસ પછી 100ને પાર\nTejas Jingar | TNN | Updated: 24 Feb 2021, 03:52:00 PM\nભારતમાં કોરોના વાયરસના કેસ પર કાબૂ મેળવાયા બાદ ફરી મહારાષ્ટ્ર, ગુજરાત સહિત રાજ્યોમાં ઉછાળો નોંધાઈ રહ્યો છે.\nભારતમાં કોરોના વાયરસના કેસમાં ઉછાળો નોંધાયો\nપાછલા 24 કલાકમાં 13,000 કરતા વધુ કેસ, 100થી વધુના મોત\nએક્ટિવ કેસનો આંકડો ફરી દોઢ લાખ તરફ ગતિ કરી રહ્યો છે\nનવી દિલ્હીઃ સતત સાત દિવસથી કોરોનાના નવા કેસમાં સરેરાશ વધારો થઈ રહ્યો છે. સતત9દિવસથી વધતા કેસ મંગળવારે 13,000ને પાર થઈ ગયા છે. દેશમાં કોરોના વાયરસના કેસ નોંધાયા બાદ પાછલા વર્ષે સપ્ટેમ્બરમાં કેસમાં મોટો ઉછાળો નોંધાયો હતો. જ્યારે સાજા થયેલા દર્દીઓનો આંકડો 14,000 કરતા વધુ છે. સતત નવા કેસની સંખ્યા ફરી એકવાર વધવાના કારણે એક્ટિવ કેસની સંખ્યા જે સવા લાખ તરફ આવી રહી હતી તે ફરી 1.46 લાખને પાર કરીને આગળ વધી રહી છે.\nપાછલા7દિવસમાં સરેરાશ કેસમાં 1,800ના ઉછાળો નોંધાયો છે, જે 14 ફેબ્રુઆરીથી મંગવારે 13,267 પર જઈ રહ્યો છે. આ પહેલા સપ્ટેમ્બર પછી સૌથી વધુ કેસમાં ઉછાળો 19થી 24 નવેમ્બર દરમિયાન રહ્યો હતો. આ પાછલા વર્ષની જેમ ફરી કેસમાં વધારો નોંધાઈ રહ્યો છે. ગુજરાતમાં પણ ચૂંટણી પહેલા જે ડર વ્યક્ત કરવામાં આવી રહ્યો હતો તે રીતે જ નવા કેસોમાં સામાન્ય વધારો નોંધાઈ રહ્યો છે.\nમંગળવારે દેશમાં 13,579 નવા કેસ નોંધાયા છે. જ્યારે3દિવસ પછી 24 કલાકમાં નોંધાતા મૃત્યુ 100ને પાર જઈને 102 નોંધાયા છે. પાછલા 24 કલાકમાં સાજા થયેલા દર્દીઓની સંખ્યા 14,037 નોંધાઈ છે. જેમાંથી મહારાષ્ટ્રમાં 51માં નોંધાયા છે. અહીં ફરી 6000 કરતા વધુ (6,218) કેસ નોંધાયા છે.\nઆ પછી કેરળમાં બીજા નંબરે 4,034 કેસ નોંધાયા છે. એટલે કે મહારાષ્ટ્ર અને કેરળના દેશના કેસ કુલ કેસની સામે 75% થાય છે. મહારાષ્ટ્રમાં બે મહિનાના સૌથી વધુ 426 કેસ નોંધાયા છે. ગુજરાતમાં પણ નવા કેસોમાં ઉછાળો નોંધાયો છે.\nભારતમાં નવા કેસની સંખ્યામાં વધારો થવાની સાથે એક્ટિવ કેસની સંખ્યા વધીને 1,46,907 પર પહોંચી છે. જ્યારે કુલ કેસનો આંકડો 1,07,26,702 પર પહોંચ્યો છે. ભારતમાં અત્યાર સુધીમાં 1,07,26,702 લોકો સાજા થઈ ગયા છે. જ્યારે કુલ 1,56,567 લોકોએ કોરોનાના કારણે જીવ ગુમાવ્યો છે.\nમહારાષ્ટ્ર જ નહીં, દેશના 8 રાજ્યોમાં કોરોનાએ ચિંતા વધારી, નવા કેસોમાં ઉછાળો Read Next Story\nindia's covid-19 tally covid-19 Coronavirus In India coronavirus corona updates\nWeb Title : india reports 13,742 new covid-19 cases, 14,037 discharges, and 104 deaths in the last 24 hours


તું કેમ મારી પત્નીને ઘરે મોકલતો નથી એમ કહીને પટેલે સાળા પર કર્યો હુમલો | ગુજરાત ટ્રેન્ડ\nઅમુક ઘટના એવી સાંભળવા મળે ને કે આપણે આશ્ચર્યચકિત થઇ જઈએ. આવી જ એક ચોકાવનારી ઘટના સામે આવી છે. ગોમતીપુરમાં એક એવી ઘટના બની કે બનેવીએ સાળાના માથા પર છુટું નાળીયેર માર્યું. ગોમતીપુરમાં બનેવીએ ‘તું કેમ તારી બહેનને મારા ઘરે મોકલતો નથી’ તેમ કહીને પોતાના સાળા સાથે ખરાબ શબ્દો બોલીને ઝઘડો કર્યો હતો. બાદમાં બનેવીએ સાળાના માથા પર છૂટ્ટુ નારિયેળ માર્યુ હતુ.\nઆ અંગે સાળાએ ગોમતીપુર પોલીસ સ્ટેશનમાં બનેવી વિરુદ્ધ ફરિયાદ નોંધાવી દીધી હતી. ગોમતીપુર વિસ્તારના રહેવાસી પ્રવીણભાઇ પટણી ફ્રૂટ વેચીને પરિવારનું ગુજરાન ચલાવતા હોય છે. પ્રવીણભાઇની બહેનનું નામ રમીલા છે. તેના લગ્ન નરોડામાં ઔડાના મકાનમાં રહેતા કિશન પટણી નામ ના વ્યક્તિ સાથે થયા હતા. પરંતુ કિશન રમીલાને ઘર ખર્ચ ન આપતો અને હેરાન કરતો હતો.\nજેથી રમીલા કંટાળીને છેલ્લા ચાર મહિનાથી બે બાળકો સાથે પિયરમાં રહેવા જતી રહી હતી. બીજી તરફ, કિશન લારીમાં નારિયેળ વેચીને ગુજરાન ચલાવે છે. ગુરુવાર સવારના સમયે કિશન તેના સાસરીના વિસ્તારમાં નારિયેળ વેચવા માટે આવ્યો હતો. ત્યારે કિશને પ્રવીણને હાથથી ઇશારો કરીને બીભત્સ શબ્દો બોલીને કહ્યું કે, તું કેમ તારી બહેનને મારા ઘરે મોકલતો નથી અને કેમ તારા ઘરે રાખી મૂકી છે.\nજેથી પ્રવીણે કિશનને ગાળો ન બોલવાનું કહેતા બંને વચ્ચે ઝઘડો થયો હતો. બાદમાં કિશને છૂટુ નારિયેળ તેના સાળા પ્રવીણને માથામાં માર્યું હતું. બૂમાબૂમ થતાં કિશન ત્યાંથી ફરાર થઇ ગયો હતો. પ્રવીણને માથામાં ઇજાઓ પહોંચતા તાત્કાલિક શારદાબેન હોસ્પિટલમાં સારવાર અર્થે ખસેડાયો હતો. આ અંગે પ્રવીણે ગોમતીપુર પોલીસ સ્ટેશનમાં બનેવી કિશન સામે ફરિયાદ નોંધાવી હતી.


3 drowned, including2brothers who went to lay flowers at Causeway, 1 died, 1 of2sons ofarickshaw puller living on Wadroad died | કોઝવેમાં ફૂલ પધરાવવા ગયેલા2ભાઈ સહિત3ડૂબ્યા, 1નું મોત, વેડરોડ પર રહેતા રિક્ષાચાલકના2પુત્ર પૈકી 1નું મોત - Divya Bhaskar\n3 Drowned, Including2Brothers Who Went To Lay Flowers At Causeway, 1 Died, 1 Of2Sons Of A Rickshaw Puller Living On Wadroad Died\nદુખદ:કોઝવેમાં ફૂલ પધરાવવા ગયેલા2ભાઈ સહિત3ડૂબ્યા, 1નું મોત, વેડરોડ પર રહેતા રિક્ષાચાલકના2પુત્ર પૈકી 1નું મોત\nકોઝવેમાં મિત્રો સાથે પુજાના ફૂલ પધરાવવા તથા ન્હાવા માટે ગયેલા બે ભાઈઓ સહિત3બાળકો કોઝવેના પાણીમાં ડૂબવા માંડ્યા હતા. બાળકોને ડૂબતા જોઈ દોડી ગયેલા લોકોએ બે બાળકોને બચાવી લીધા હતા. જ્યારે એક ઉંડા પાણીમાં ગરક થઈ ગયો હતો. બનાવની જાણ થતા ફાયર બ્રિગેડ ઘટના સ્થળે દોડી ગઈ હતી અને બાળકની શોધખોળ હાથ ધરતા ડુબી ગયેલી બાળકનો મૃતદેહ મળી આવ્યો હતો. પોલીસે અકસ્માત મોતનો ગુનો નોંધી તપાસ શરૂ કરી છે.\nવેડરોડ આનંદ પાર્ક સોસાયટીમાં રહેતા ગીરજાશંકર ઉપાધ્યાય રિક્ષા ચલાવી પરિવારનું ગુજરાન ચલાવે છે. તેમનો પુત્ર કલ્પેશ(16) ધોરણ 10માં અભ્યાસ કરતો હતો. શનિવારે સવારે કલ્પેશ અને તેનો નાનો ભાઈ રવિ(15) ઘર નજીક રહેતા મિત્ર સત્યમને સાથે લઈ કોઝવે કસરત કરવા માટે ગયા હતા. કસરત કરી ઘરે પરત આવ્યા બાદ ત્રણે પુજાના ફૂલ પધરાવવા માટે અને ન્હાવા માટે ફરીથી કોઝવે ગયા હતા.કોઝવેમાં ફૂલ પધરાવતી વખતે કલ્પેશ ઉંડા પાણીમાં ગરક થવા માંડ્યો હતો.\nજેથી તેના ભાઈ રવિ અને મિત્ર સત્યમે તેને બચાવવાનો પ્રયાસ કરતા તેઓ પણ ડૂબવા માંડ્યા હતા. દરમિયાન કોઝવે ખાતે ડિવાઈડરને કલર કામ કરતા શ્રમજીવીઓની નજર પડતા તેઓ દોડી ગયા હતા અને ત્રણેય બાળકોને બચાવવાનો પ્રયાસ કર્યો હતો. જેમાં રવિ અને સત્યમને લોકોએ બચાવી લીધા હતા. જ્યારે કલ્પેશ ઉંડા પાણીમાં ગરક થઈ ગયો હતો. એક બાળકની ભારે શોધખોળ છતા તેનો પત્તો ન લાગતા ફાયર બ્રિગેડને જાણ કરવામાં આવી હતી.\nબનાવની જાણ થતા ફાયર બ્રિગેડ ઘટના સ્થળે દોડી ગઈ હતી અને કોઝવેના પાણીમાં શોધખોળ હાથ ધરતા કલ્પેશનો મૃતદેહ મળી આવ્યો હતો. બનાવની જાણ થતા ચોક બજાર પોલીસ પણ ઘટના સ્થળે દોડી ગઈ હતી અને તપાસ શરૂ કરી હતી. પોલીસે અક્સમાત મોતની નોંધ કરી વધુ તપાસ હાથ ધરી છે.


જીવનમાં મહાન લોકોનું જીવન પ્રેરણાંદાયક હોય છે | જીવનમાં મહાન લોકોનું જીવન પ્રેરણાંદાયક હોય છે - Divya Bhaskar\nજીવનમાં મહાન લોકોનું જીવન પ્રેરણાંદાયક હોય છે\nક્રાંતિએનું નામ છે જે સમાજમાં ચાલતી આળસ, બદી તેને દૂર કરવા કોઇ આવે અને તે કાર્ય કરે ત્યારે ક્રાંતિ સર્જાય છે. કોઇપણ સમાજ કોઇ દિશા ધ્યેય નક્કી કરે ત્યારે તેની શરૂઆત નાની હોય છે. દુનિયામાં જેટલી ક્રાંતિ આવી તેની પણ શરૂઆત નાની હતી.\nનાર એક ઐતિહાસિક ગામના ત્રીજા નાર ડે ગોકુલ નારના શુકદેવપ્રસાદ સ્વામીએ ઉપરોકત શબ્દો ઉચ્ચાર્યા હતા. તેઓએ જણાવ્યું હતું કે, વિશેષ તરીકે ભેગાં થઇ કોઇ કાર્ય કરવું તે તેની સફળતાની નિશાની છે. દુનિયામાં જેટલાં લોકો મહાન બન્યાં છે તે લોકોનું જીવન પ્રેરણાંદાયક રહ્યું છે. લોકોએ સહન કર્યુ છે તે સમાજના પ્રહરી બને છે.\nસમારંભના પ્રમુખ સ્થાને નાર એક ઐતિહાસિક ગામ પુસ્તકના લેખક જગદીશ નારકર ખાસ ઉપસ્થિત રહ્યાં હતાં. તેમની પુસ્તકનું વિમોચન સ્વામી શુકદેવપ્રસાદ, કિરીટ શ્રીહરીના હસ્તે મહાનુભાવોની ઉપસ્થિતિમાં કરાયું હતું.\nત્રીજા નાર ડેને સફળ બનાવવા નાર ડે સમિતિના કિરીટ શ્રીહરી, રાજેશભાઈ પટેલ, મહેશભાઈ પટેલ, બાર કેળવણી મંડળ, નાર વિકાસ મંડળ, નાર સેવા સમાજ, નાર પંચાયત સભ્યોએ જહેમત ઊઠાવી હતી. પ્રસંગે જિલ્લા પંચાયત સભ્ય નિલેશભાઇ ઠાકરે, સરપંચ જયશ્રીબહેન પટેલ, ઉપસરપંચ વનીતાબેન પટેલ, પૂર્વ સરપંચ દક્ષેશભાઇ પટેલ વગેરે મોટી સંખ્યામાં હાજર રહ્યાં હતાં.


Venus In Aquarius, Aries Gemini Can Benefit, Shukra Ka Rashi Parivartan, Shukra Kumbh Rashi Me, Shukra Ka Rashifal | શુક્રએ મકરમાંથી કુંભ રાશિમાં પ્રવેશ કર્યો, મેષ-મિથુન રાશિને લાભ; આ બે રાશિના જાતકોએ સાચવવું - Divya Bhaskar\nVenus In Aquarius, Aries Gemini Can Benefit, Shukra Ka Rashi Parivartan, Shukra Kumbh Rashi Me, Shukra Ka Rashifal\nરાશિ પરિવર્તન:શુક્રએ મકરમાંથી કુંભ રાશિમાં પ્રવેશ કર્યો, મેષ-મિથુન રાશિને લાભ; આ બે રાશિના જાતકોએ સાચવવું\nવૃષભ અને તુલા રાશિનો સ્વામી શુક્ર છે, 16 માર્ચ સુધી આ ગ્રહ કુંભ રાશિમાં રહેશે\nરવિવાર, 21 ફેબ્રુઆરીએ સવારે શુક્ર ગ્રહએ રાશિ બદલીને મકરમાંથી કુંભમાં પ્રવેશ કર્યો છે. આ શનિની રાશિ છે. શનિ અને શુક્ર બંને જ મિત્ર ગ્રહ છે. શુક્ર વૃષભ અને તુલા રાશિનો સ્વામી છે. શુક્ર કુંભ રાશિમાં 16 માર્ચ સુધી રહેશે.\nઉજ્જૈનના જ્યોતિષાચાર્ય પં. મનીષ શર્માના જણાવ્યા પ્રમાણે, જાણો બધી જ બારેય રાશિ પર શુક્રની કેવી અસર થવાની છે...\nમેષઃ- તમારા માટે શુક્ર શુભ સ્થિતિમાં છે. લાભ થઇ શકે છે. મોટાં કામમાં સફળતા મળશે. માન-સન્માન વધી શકે છે.\nવૃષભઃ- સ્વામી શુક્રના કારણે કાર્યોમાં વધારો થઇ શકે છે. મિત્રોનો સાથ અને પિતાનો સહયોગ મળશે. કોઈ મોટી સફળતા મળી શકે છે, ધન મળવાના યોગ બનશે.\nમિથુનઃ- આ રાશિના લોકો માટે ભાગ્યોદયનો સમય રહેશે. કામ યોગ્ય રીતે કરી શકશો, જેનાથી કાર્યોમાં સફળતા સાથે માન-સન્માન પણ મળશે.\nકર્કઃ- આ રાશિના લોકો માટે સાવધાન રહેવાનો સમય રહેશે. શુક્ર અશુભ સ્થિતિમાં રહેશે. ચિંતાઓનો સામનો કરવો પડી શકે છે. અજ્ઞાત ભય અને પરેશાનીઓ વધી શકે છે.\nસિંહઃ- કુંવારા લોકો માટે લગ્નની વાત પાક્કી થઇ શકે છે. પ્રેમમાં સફળતા મળવાના યોગ બની રહ્યા છે. પરિણીત લોકોના જીવનમાં સાથીની મદદથી કોઇ લાભ મળી શકે છે.\nકન્યાઃ- આ રાશિના લોકો માટે શુક્રની સ્થિતિ યોગ્ય રહેશે નહીં. પરેશાનીઓ વધી શકે છે. દુશ્મનોનો પ્રભાવ વધી શકે છે. વિઘ્નોને કારણે કાર્યોમાં મોડું થઇ શકે છે.\nતુલાઃ- આ રાશિના લોકોને મિત્રો અને સગાં-સંબંધીઓને કારણે ધન મળવાના યોગ બની રહ્યા છે. નોકરી કરનારા લોકોને પણ પ્રમોશન જેવો લાભ મળી શકે છે.\nવૃશ્ચિકઃ- આ લોકો માટે શુક્ર શુભ રહેશે. માતા તરફથી લાભ મળી શકે છે. કામનો ભાર વધી શકે છે. પરાક્રમમાં સુધારો પણ થશે.\nધનઃ- તમારા માટે શુક્રને કારણે ધનલાભના યોગ છે. ધન-સંપત્તિમાં વધારો થઇ શકે છે. ઘર-પરિવારમાં વાતાવરણ સુખદ રહેશે.\nમકરઃ- આ રાશિથી શુક્ર કુંભ રાશિમાં પ્રવેશ કર્યો છે. આ લોકો માટે સમય શુભ રહેશે. કોઇ મોટા કામમાં સફળતા અને માન-સન્માન મળી શકે છે.\nકુંભઃ- આ રાશિમાં શુક્ર આવવાથી કાર્યોમાં સફળતા મળવાના યોગ બની શકે છે. સમાજમાં માન-સન્માન વધશે. આ સમય તમારા માટે શુભ રહેશે.\nમીનઃ- આ લોકો માટે શુક્ર ખર્ચમાં વધારો કરનાર રહેશે. ખોટા ખર્ચથી બચવું. ધનને લગતાં કાર્યોમાં સાવધાન રહેશો તો સારું રહેશે.


સિવિલમાં કોરોનાના 25 દર્દીમાંથી 12 ઓક્સિજન-બાયપેપ પર, ખાનગીમાં9દર્દી આઈસીયુમાં સારવાર હેઠળ | 12 out of 25 corona patients in civil on oxygen-bypap,9patients in private under treatment in ICU - Divya Bhaskar\n12 Out Of 25 Corona Patients In Civil On Oxygen bypap,9Patients In Private Under Treatment In ICU\nકોરોના કાબૂ બહાર:સિવિલમાં કોરોનાના 25 દર્દીમાંથી 12 ઓક્સિજન-બાયપેપ પર, ખાનગીમાં9દર્દી આઈસીયુમાં સારવાર હેઠળ\nપશ્ચિમમાં કોરોના પોઝિટિવ દર્દીઓનું પ્રમાણ વધતાં શહેરમાં 24 કલાકમાં કેસ 34 ટકા વધીને 3843 થયાં\nસિવિલમાં ડોક્ટર્સ, સ્ટાફ મળીને કુલ 35 લોકો સંક્રમિત\nશહેરમાં બુધવારે એક જ દિવસમાં કોરોનાના કેસો 34 ટકા વધીને 3843 થયા હતા. જ્યારે બે દિવસની તુલનાએ કેસ બમણાં કરતાં પણ વધી ગયા છે. શહેરના પશ્ચિમી વિસ્તારોમાં કેસ અચાનક વધીને 60 ટકાથી વધુ નોંધાયા હતા. બુધવારે કોરોનાના આવેલા 3843 કેસોની સામે 1637 દર્દી સાજા થતાં તેમને ડિસ્ચાર્જ અપાયા હતા. જ્યારે કોરોનાથી એક પણ મૃત્યુ નોંધાયું નથી. શહેરમાં બુધવારે મંગળવાર કરતાં 982 જેટલા વધુ કેસ આવ્યા છે. શહેરમાં બુધવારે 20 હજાર કરતાં વધારે ટેસ્ટ કરાયા હતા, જેમાંથી 3843 દર્દીઓ પોઝિટિવ આવ્યા છે, એટલે કે દર 5મી વ્યક્તિ કોરોના પોઝિટિવ આવી રહી છે. શહેરમાં કોરોના ટેસ્ટમાં પોઝિટિવ આવવાની ટકાવારી 19 ટકા પર આવી ગઈ છે.\nસિવિલ હોસ્પિટલમાં કોરોનાના 25 દર્દી દાખલ છે, જેમાંથી 13 દર્દીની સ્થિતિ સ્થિર છે. જ્યારે 12 દર્દી ઓક્સિજન અને બાયપેપ પર સારવાર હેઠળ છે. જ્યારે હોસ્પિટલમાં ફરજ બજાવતાં વર્ગ-1થી 4ના કર્મચારીઓમાં ડોક્ટર્સ અને સ્ટાફ મળી 35 લોકો સંક્રમિત થયા છે. સોલા સિવિલ હોસ્પિટલમાં નવું કોઈ દર્દી દાખલ થયું ન હોવાથી હાલમાં પાંચ દર્દી સારવાર હેઠળ છે. જ્યારે ખાનગી હોસ્પિટલોમાં સૌથી વધુ 94 દર્દી આઇસોલેશન પર તેમ જ9દર્દી આઈસીયુમાં સારવાર હેઠળ છે. જ્યારે 25 દર્દી એચડીયુમાં તેમ જ 1 દર્દી વેન્ટિલેટર પર સારવાર હેઠળ હોવાનું અમદાવાદ હોસ્પિટલ એન્ડ નર્સિંગ હોમ્સ એસોસિએશન્સના આંકડા પરથી જાણવા મળ્યું છે. જ્યારે એસવીપીમાં કોરોનાના 50 દર્દી દાખલ છે.\nસિવિલના સુપરિન્ટેન્ડન્ટ ડો. રાકેશ જોષીએ જણાવ્યું કે, કોરોનાના 12 દર્દીમાં5લિટરથી ઓછા ઓક્સિજન પર હોય તેવાં6દર્દી, 7થી 8 લિટર ઓક્સિજન પર હોય તેવા3તેમ જ3દર્દી બાયપેપ પર છે. 8 દિવસ પહેલાં હોસ્પિટલમાં દાખલ કરાયેલી થાઈલેન્ડની મહિલાના બે રિપોર્ટ નેગેટિવ આવતાંં રજા અપાઈ છે. જ્યારે દર્દીની સારવાર કરતાં ડોક્ટર્સ, સ્ટાફ મળી કુલ 35ના ટેસ્ટ પોઝિટિવ આવ્યા છે. જ્યારે સોલા સિવિલમાં હાલમાં5દર્દી સારવાર હેઠળ છે, જેમાંથી હોસ્પિટલની એક લેબ આસિસ્ટન્ટ પોઝિટિવ આવતાં તેને દાખલ કરાઈ છે.


હરિશ્ચંદ્ર અને તારામતી | Gujarati Others Story | HAMIR THAKOR\n1.7★ by6user\nહરિશ્ચંદ્ર અને તારામતી\n3 mins 1.2K3mins 1.2K\nGujarati Story : #6146 Gujarati Story Others : #908\nપ્રાચીન હરિશ્ચન્દ્ર તારામતી રોહિત વિશ્વામિત્ર\nસદીઓ પહેલાની આ વાત છે. અયોધ્યામાં એક રાજા રાજ કરતો હતો, તેનું નામ હરિશ્ચંદ્ર હતું. આ હરિશ્ચંદ્ર ભારે સત્યવાદી અને ધર્માત્મા હતા. તેઓ કોઈપણ પરિસ્થિતિમાં ખોટું બોલતા નહિ અને ધર્મ છોડતા નહિ. તેમની પત્ની તારામતી અને પુત્ર રોહિત પણ એટલા જ ધર્મનિષ્ઠ હતા. તે હંમેશા રજા હરિશ્ચંદ્રને સાથ આપતા.\nએક વખતની વાત છે. હરિશ્ચન્દ્રની ભક્તિને લીધે સ્વર્ગમાં ઈન્દ્રનું સિંહાસન ડોલવા લાગ્યું. ત્યારે ઇન્દ્રને એવો ભય લાગ્યો કે ધરતી પર કોઈ માનવી તપ કરીને મારુ ઇન્દ્રાસન છીનવી લેવા માગે છે. તેમણે વિશ્વામિત્ર ઋષિને કહ્યું કે જાઓ તમે જઈને હરિશ્ચન્દ્રની આકરી કસોટી કરો. અને તેને ધર્મના માર્ગ પરથી ચલિત કરી દો.\nવિશ્વામિત્ર એ આ પડકાર સ્વીકાર્યો. વિશ્વમિત્ર એક બ્રાહ્મણનું રૂપ લઈને ભિક્ષા લેવા માટે હરિશ્ચન્દ્ર પાસે ગયા. એક સાધુને આવેલા જોઇને હરિશ્ચન્દ્ર એ તેમની ખુબ આગતા સ્વાગતા કરી. અને તેમને જે જોઈએ તે માંગવા કહ્યું. ત્યારે હરિશ્ચન્દ્ર એ આખે આખું રાજ માંગી લીધું. હરિશ્ચન્દ્ર એ તે હસતા હસતાં આપી દીધું.\nબીજા દિવસે રાજા, રાણી અને તેમનો કુંવર અયોધ્યા નગરી છોડીને હાથે પગે બહાર નીકળી ગયા. ઉનાળાના દિવસો ચાલતાં હતા. આકાશમાં સૂર્યદેવ સખત તપતા હતા. ત્રણેય જણા પગમાં ચંપલ વગર ચલતા હતા. એટલામાં બધાને તરસ લાગી. ત્યાર થોડેક દૂર એક પરબ હતી. નાનો રોહિત દોડીને પાણી પીવા ગયો. ત્યારે હરિશ્ચન્દ્રએ ના પડી કે આપને ક્ષત્રિય છીએ. આપણાથી મફત પાણી પીવાય નહિ. અને અત્યારે આપની પાસે આપવા માટે કોઈ પૈસા નથી. એટલે કોઈએ પાણી પીધું નહિ.\nએમ કરતા આગળ ચાલ્યા. એટલામાં એક ગામ આવ્યું. તે કાશી ગામ હતું. હરિશ્ચંદ્રએ પોતાની જાતને બજારમાં વેચવા માટે મૂકી. રાણી તારામતી અને પુત્ર રોહિત પણ વેચાયા. હરિશ્ચંદ્રને એક ડાઘુ પોતાને ત્યાં સ્મશાનમાં કામ કરવા માટે ખરીદીને લઇ ગયો. જયારે તરમાતીને એક શેઠ ઘરનું કામ કરવા લઇ ગયો. રોહિત પણ માતા સાથે ગયો. આમ બધા છુટા પડી ગયા. પણ કોઈ સત્ય કે ધર્મ છોડ્યો નહિ.\nવિશ્વામિત્ર એ વધુ આકરી કસોટી કરવાનું નક્કી કર્યું. તેમણે સાપનું રૂપ લીધું અને રોહિતને પગે ડંસ માર્યો. રોહિત તો મૃત્યુ પામ્યો. તારામતી રોહિતને લઈને સ્મશાનમાં ગઈ. ત્યાં સ્મશાન તેના જ પતિ હરિશ્ચંદ્ર હતા. પણ ત્યાં લાશને બળવા માટે પૈસા આપવા પડે. પણ તારામતી પાસે કશું હતું નહિ. તારામતીના ગળામાં એક હાર હતો જે તેમના પતિ રાજા હરિશ્ચંદ્ર જ જોઈ શકતા હતા. ગહન અવસરો થયા હોવાથી તારામતી હરિશ્ચંદ્રને ઓળખી શક્યા નહિ.\nહરિશ્ચંદ્ર એ લાશ બળવા માટે પૈસા માંગ્યા ત્યારે તારામતી એ કહ્યું મારી પાસે તો પૈસા નથી. ત્યારે હરિશ્ચંદ્ર એ કહ્યું આ તારા ગાળામાં હાર છે ને ! ત્યારે તારામતીને નવાઈ લાગી કે આ હાર તો મારા પતિ સિવાય બીજું કોઈ જોઈ શકતું નથી.\nઆમ હરિશ્ચંદ્ર અને તારામતીને એક બીજાની ઓળખાણ થાય છે. પણ હરિશ્ચંદ્ર નિયમથી બંધાયેલા હોય છે. એટલે તેમણે પૈસા ન આપવા બદલ તરમાતીને તલવાર મારી મારી નાખવાની સજા કરવાની હતી. એતો પોતાનો ધર્મ બજાવવા તલવાર મારવા જાય છે. ત્યાજ ભગવાન પ્રકટ થાય છે. અને હરીશ્ચન્દ્રનો હાથ પકડી તેમને અટકાવ્યા. અને કહ્યું હું તમારી ભક્તિ અને ધર્મપાલનથી પ્રસન્ન થયો છું. માંગો તમે જે માંગશો તે હું આપીશ. ત્યારે હરિશ્ચંદ્ર એ કહ્યું, ભગવાન બીજું કંઈ નથી જોઈતું પણ આપને વિનંતી છે કે આગળ કલિયુગ આવે છે. તમેં જો ભક્તોની આવી કસોટી કરશો તો કોઈ તમારા પર ભરોસો નહિ મુકે.\nપછી ભગવને તારામતીના પુત્રસજીવન કર્યો. અને તેમને અયોધ્યાનું રાજ્ય આપ્યું. પછી રાજાએ ધર્મપૂર્વક રાજ્ય ચલાવ્યું. અને પ્રજાની ખુબ સેવા કરી.\nMore gujarati story from HAMIR THAKOR


દિલ્હીના કાર્યક્રમો હોવાથી વડાપ્રધાન મોદીનો ગુજરાત પ્રવાસ રદ - Abtak Media\nHome National દિલ્હીના કાર્યક્રમો હોવાથી વડાપ્રધાન મોદીનો ગુજરાત પ્રવાસ રદ\nદિલ્હીના કાર્યક્રમો હોવાથી વડાપ્રધાન મોદીનો ગુજરાત પ્રવાસ રદ\nઅમિત શાહ ફરી ગુજરાતની મુલાકાતે આવશે, બેથી ત્રણ દિવસનું રોકાણ પણ કરશે\n૫ સપ્ટેમ્બરે વડાપ્રધાન મોદી ગુજરાત મુલાકાતે આવવાના હતા. પરંતુ, પીએમ મોદીનો આ પ્રવાસ રદ કરવામાં આવ્યો છે. દિલ્હી ખાતે અન્ય કાર્યક્રમ હોવાથી પીએમ મોદીનો ગુજરાત પ્રવાસ રદ કરવામાં આવ્યો છે. જોકે, પીએમ મોદી વર્ચ્યુઅલ મીડિયાના માધ્યમથી કાર્યક્રમમાં જોડાશે. આ નિમિતે સ્કૂલ ઓફ એક્સીલેન્સ પ્રોજેકટનું વર્ચ્યુઅલી લોકાર્પણ થશે.\nકેન્દ્રીય ગૃહમંત્રી અમિત શાહ ફરી એકવાર ગુજરાતના પ્રવાસે આવી રહ્યા છે. ગૃહપ્રધાન અમિત શાહ ૨૮ ઓગસ્ટના રોજ ૨ થી ૩ દિવસના પ્રવાસે ગુજરાત આવી રહ્યા છે. ગુજરાત મુલાકાત દરમિયાન અમિત શાહ પોતાના સંસદીય વિસ્તારના વિકાસ કાર્યોની સમીક્ષા કરશે. આ સાથે અમિત શાહ અમદાવાદ, ગાંધીનગરમાં વિકાસ કાર્યોની પણ સમીક્ષા કરશે. આ ઉપરાંત ગૃહપ્રધાન અમિત શાહ અમદાવાદ કલેકટર સાથે પણ બેઠક યોજશે.\nહાલ તો અમિત શાહના ગુજરાત પ્રવાસને લઇને ભાજપ કાર્યકરો અને સરકારમાં ઉત્સાહનો માહોલ છે. અને, ગુજરાત પ્રદેશ ભાજપ દ્વારા અમિત શાહના આગમનને લઇને તૈયારીઓ પણ આરંભી દેવામાં આવી છે. છેલ્લે કેન્દ્રીય ગૃહમંત્રી અમિત શાહ રક્ષાબંધનના પર્વ નિમિતે અમદાવાદ આવ્યા હતા. તેમણે રક્ષાબંધન પર્વની પરિવાર સાથે ઉત્સાહભેર ઉજવણી કરી હતી. અમિત શાહ દર રક્ષાબંધનના તહેવારમાં પરિવારને મળવા અમદાવાદ આવે છે.\nPrevious article૮૮.૩૯ ટકા રાજકોટીયનોને આપી દેવાયો વેક્સીનનો પ્રથમ ડોઝ : ૫૨,૫૦૯ લોકોનો બીજો ડોઝ પેન્ડીંગ\nNext articleરાજકોટ: મેયર ડેશ બોર્ડ પર બે મહિનામાં ૩૫,૬૮૬ ફરિયાદો


યોગી આદિત્યનાથ મુંબઇમાં : અક્ષયકુમાર - કૈલાસ ખેરને મળ્યા : આવ્યો રાજકીય ગરમાવો\nયુપીમાં ફિલ્મ સીટીના નિર્માણને લઇને\nહિંમત હોય તો ફિલ્મ સીટીને મુંબઇથી યુપી લઇ જઇને બતાવે : ઉધ્ધવ\nમુંબઇ તા. ૨ : ઉત્તર પ્રદેશમાં ફિલ્મ સિટી બનાવવાના પોતાના ડ્રીમ પ્રોજેકટને લઈને મુખ્યમંત્રી યોગી આદિત્યનાથ અથાગ પ્રયાસ કરી રહ્યાં છે. યોગી હાલ બે દિવસ માટે મુંબઈના પ્રવાસે છે. આ દરમિયાન બોલિવૂડ અભિનેતા અક્ષય કુમારે યોગી સાથે મુલાકાત કરી હતી. તો જાણીતા ગાયક કૈલાશ ખેર પણ સીએમ યોગીને મળવા પહોંચતા જ બોલિવૂડમાં ગરમાવો આવી ગયો હતો.


Readgujarati.com: અબોલા – અલતાફ પટેલ\nઅબોલા – અલતાફ પટેલ\nJune 2nd, 2007 | પ્રકાર : ટૂંકી વાર્તાઓ | 18 પ્રતિભાવો »\nબરાબર બે મહિને સૂરજશેઠ બિઝનેસ કૉન્ફરન્સમાંથી પરવારી બ્રિટિશ ઍરવેઝમાં યુ.કેથી ભારત પાછા ફર્યા ત્યારે ઍરપોર્ટ પર દર વખતની જેમ હરિકાકા મારુતિ-ઝેન લઈને વાટ જોતા ઊભા જ હતા. હરિકાકા માત્ર ડ્રાઈવર જ નહીં, પણ ઘરના એક અંતરંગ સભ્ય જ બની ગયા હતા. એમનો નિખાલસ, નિષ્કપટ ને નિચ્છલ સ્વભાવ તેમજ તિર્યક દષ્ટિને કારણે સૂરજ શેઠ ને જયા શેઠાણી તેમના પ્રત્યે ઊંડો અહોભાવ, આદર ધરાવતા. એટલે જ ગાડીમાં સૂરજશેઠ બેસે કે હરિકાકા લાક્ષણિક અદામાં ઘરની બધી હકીકતથી શેઠને એવા સંપ્રજ્ઞ કરી દેતા કે કોઈ વાતથી શેઠ અનભિજ્ઞ રહેતા નહીં.\nપણ આ વખતે કોણ જાણે હરિકાકાના ચહેરા પરના નિર્લેપ ભાવ અદશ્ય જણાયા. ચહેરા પર વર્તાતી તિમિર વેદના સૂરજશેઠની હીરાપારખુ નજર કળી ગઈ. ગાડી મરીન ડ્રાઈવની આસ્ફાલ્ટ સડકો પરથી સડસડાટ આગળ વધી રહી હતી ત્યાં જ સૂરજ શેઠે હિરાકાકાનું અભેદ મૌન તોડવા હળવેકથી કહ્યું : ‘હરિકાકા, ગાડી ધીમી કરો. મારે તમને કંઈક પૂછવું છે. મારો જીવ અકળાય છે.’ સૂરજશેઠે પાછળથી ખભા પર હાથ મૂકી એ સંકેત આપ્યો કે, જે હોય તે સ્પષ્ટ કહો… ભીતિ રાખવાની સહેજે જરૂર નથી.\n‘સાહેબ તમે યુ.કે. ગયા એના અઠવાડિયા પછી જ બાબાસાહેબે લગ્ન કરી લીધાં….’\nશેઠ એકદમ ટટ્ટાર થઈ ગયા. એમના ચહેરા પર ગુસ્સાની રેખાઓ તણાઈ આવી. તેમનો અવાજ ફાટ્યો : ‘હરિકાકા સાચું બોલો છો ?’\n‘હું આપની સામે ક્યારેય જૂઠું બોલ્યો છું ? સાહેબ… બાબાસાહેબ આપણા કૉમ્પ્યુટર સેકશનમાં આવતી એક છોકરીના પ્રેમમાં પડ્યા ને લગ્ન કરી ઘરે લઈ આવ્યા….ઉપરના માળે બંને હાલ રહે છે… શેઠાણી તો સજ્જડ બની બેઠાં છે….’ સહેજ પણ થોથવાયા વિના નિર્ભીક ભાવે હરિકાકાએ સ્પષ્ટતા કરી.\n‘શેઠાણીએ નાલાયકોને ઘરમાં પેસવા જ કેમ દીધાં ?’ સૂરજ શેઠનો આક્રોશ હરિકાકાથી અજાણ નહોતો. થોડીવારના મૌન બાદ એમણે ધીમેથી મમરો મૂક્યો : ‘કોઈ નવી વાત નથી સાહેબ… આ જમાનામાં… બાબાસાહેબ ભોળા છે… છોકરી રૂપવતી છે એટલે મોહપાશમાં આવી ગયા…’ શેઠે સીટ પર માથું ઢાળી દીધું.\n‘સાહેબ, ધીરજથી કામ લો. મેં કહ્યું ને બાબાસાહેબ ભોળા છે પણ જીદ્દી એટલા જ છે. પ્રેમથી સમજાવજો. હું ય પ્રયત્ન કરીશ. ખૂબ લાડકોડમાં બાબાસાહેબ ઉછરેલા છે… ક્રોધથી કામ લેશો તો વાત વણસશે… બગડશે….’\nશેઠે જોશથી મુઠ્ઠી સીટ પર પછાડી.\n‘નાલાયકે મારા ને એની મમ્મીના સપનાં સળગાવી દીધાં. એને માટે કરોડપતિ સુમન શેઠની દીકરી શેફાલી બધી રીતે યોગ્ય હતી…. બધાં મીટ માંડીને બેઠાં હતાં ને આ હરામખોરે….’\nશેઠ અકળાતા કે ગરમ થતા ત્યારે હંમેશાં કૉફીનો આગ્રહ રાખતા ને પીધા પછી એમનો ક્રોધ ધીમે ધીમે શમવા માંડતો. એ ધ્યાનમાં રાખીને જ હરિકાકાએ આગળના કોર્નર પરની મૈસૂર કાફે પર ગાડી થોભાવી. ‘કેમ ગાડી થોભાવી હરિકાકા ? પ્લીઝ જલદીથી ગાડી ઘરે લઈ લો… એ સુવ્વરને ઘરમાંથી કાઢી મૂકીશ તો જ ચેન પડશે…’ હરિકાકાએ કાકલૂદી કરી શેઠને શાંત પાડ્યા ને ગાડી થોભાવી કાઉન્ટર પરથી બે કપ કૉફી લઈ આવ્યા. શેઠે કૉફી પીધી ને કૉફીએ ખરેખર એનું કામ કર્યું. શેઠ કંઈક સ્વસ્થ બન્યા. એકના એક દીકરાએ કરેલો ઘા તેમને મન નાનોસૂનો લસરકો તો નહોતો જ, પણ દીકરાની ખુશીનો પ્રશ્ન આવતાં કંઈક અંશે તે ટાઢા પડ્યા જરૂર….. ઘરે પહોંચ્યા ત્યારે રાતના અગિયાર થઈ ગયા હતા. હરિકાકા શેઠને ઉતારી, ગાડી ગેરેજમાં મૂકી ચાલ્યા ગયા.\nસૂરજ શેઠ ચૂપચાપ કશુંય બોલ્યા વિના તેમના શયનખંડમાં ચાલ્યા ગયા. પહેલી વાર એ જયા શેઠાણીના ખોળામાં માથું મૂકી રડ્યા.\n‘હું એની સાથે ક્યારેય વાત નહી કરું જયા… મને એણે અંધારમાં કેમ રાખ્યો…. લોકોને હવે શું મોઢું બતાવવું, બતાવ…’ શેઠાણીથી ડૂસકું ભરાઈ ગયું. થોડીવારે સહેજ સ્વસ્થ થયાં એટલે રડમશ અવાજે બોલ્યા : ‘છોકરી છે તો સારી… મશરૂમ જેવી મુલાયમ, સંગેમરમરની સુડોળ કલાત્મક મૂર્તિ જ જોઈ લ્યો… છે ગરીબ ઘરની પણ સંસ્કાર મોટા ઘરના હોય એમ વર્તે છે….’\n‘આવી ગરીબ છોકરીઓ જ ધનિક નબીરાઓને ફસાવી લ્યે છે…. હું તમને ચોખ્ખું કહી દઉં છું જયા… એ છોકરીને વિરલ કાઢશે તો જ એની સાથે બોલીશ…. નહીં તો અમારા વચ્ચે રહેશે અબોલા…’\n‘તમેય શું સાવ કઠણ કાળજાના થઈ જાવ છો તે… એણે પસંદગીના લગ્ન કર્યાં એટલે મોંકાણ ઓછી… હવે એ જાણે ને એનું ભાગ્ય…’\n‘એનો મતલબ કે તમને વહુ સ્વીકાર્ય છે કેમ જયા… ?’\n‘દીકરો રાજી તેમાં આપણે રાજી રહેવું જ પડે….. તમે જાણતા ન હો પણ આપણો વિરલ હૃદયનો એટલો કોમળ છે તે વધારે કંઈક કહેશો તો હાથ ઘસતા રહી જશો…’ શેઠાણીએ કંઈક અંશે શેઠને આમ કહી ડરાવી દીધા. શેઠ, શેઠાણીની આંખમાં દીકરા-વહુ પ્રત્યેનું છૂપું વાત્સલ્ય સળવળતું તાકતા રહી ગયા.\nસવારે નાહી-ધોઈને વિરલ ને તેની વહુ આશીકા નીચે આવ્યાં. શેઠાણીએ આંખથી ઈંગિત કરી ડેડીના આશીર્વાદ લેવા બંનેને પ્રેર્યા. શેઠ છાપામાં મોઢું રાખી આરામ ખુરશીમાં બેઠેલા. બંનેએ નજીક જઈ ચરણસ્પર્શ કર્યા. શેઠે પગ પાછળ લઈ લીધાં. હજુ એમનું મોઢું ફૂંગરાયેલું જ હતું.\n‘ડેડી, પ્રવાસ કેવો રહ્યો ? કંઈ તકલીફ તો નથી પડીને…’\n‘તારા જેવો કપૂત કપાળે લખાયો હોય તો તકલીફ તો પડે જ ને…’ શેઠથી ઉભરો ઠલવાઈ જ ગયો.\nવિરલ રોજની ટેવ મુજબ હિંચકે બેઠો. આશીકા બુટ લઈ આવી. બ્રશથી સાફ કરી, મોજા પહેરી વિરલની નજીક બેસી બંને બુટ પહેરાવ્યા. શેઠ ટગર ટગર જોઈ રહ્યાં. વહુના ચહેરા પર ક્યાંય આડંબર કે અહમ દેખાયા નહીં. શેઠના વાકપ્રપાતથી ડઘાયેલા વિરલનો ચહેરો ઊતરેલો જોઈ આશીકાએ એનો ખભો થપકાર્યો.\n‘ડેડીના કીધેલાનું માઠું ના લગાડશો, ને આ લંચ બોક્સમાંથી કશું વધારતા નહીં. ને ખાસ તો ગાડી ધીમી હંકારજો. બીજા કશા વિચાર કરતા નહીં….’\nઉંબરા સુધી વહુની સપ્રેમ સૂચનાઓ શેઠ-શેઠાણીના કાન સુધી ગુંજતી રહી. વહુના મધુર, સ્નેહભીના શબ્દોની મીઠાશ શેઠને ગમી. એમ તો શેઠ ઘરે ભાગ્યે જ, રોકાવાનું પસંદ કરતા. આખો દિવસ એમનો પેઢી પર જ પસાર થઈ જતો પણ ફોરેનથી બે મહિને આવ્યા હતા એટલે થોડો દિવસ ઘરે જ આરામ કરવાનું ને શેઠાણી પાસે પેટ ભરીને વાતો કરવા તેમણે વિચારીને જ પેઢીએ જવાનું ટાળ્યું હતું.\n‘કેમ આજે એક વાગવા આવ્યો તોય જમવાનું નામ નથી લેતા ?’ જાજરમાન વ્યક્તિત્વ ધરાવતા જયા શેઠાણીએ ટહુકો કર્યો એટલે શેઠ હળવેકથી રમૂજી મૂડમાં ‘શેઠાણી, તમારો હુકમ ન થાય ત્યાં સુધી જમવા કેવી રીતે અવાય ?’ બોલતાં બોલતાં ડાઈનિંગ ટેબલની ખુરશી પર બેઠા. સામે શેઠાણી ગોઠવાયાં. આંખો બંધ કરી થોડીવાર પ્રાર્થના કરી પછી આંખ ખોલી તે પૂછે તે પહેલાં જયા શેઠાણીથી હળવેકથી બોલી પડાયું : ‘આપણે જમી લઈશું પછી વહુ જમશે….!!’\nસૂરજ શેઠનો કોળિયો ઘડીક અટકી ગયો. શેઠાણી સામે થોડું ઘૂરકિયું કર્યું : ‘શાંતિથી જમો અને મનેય જમવા દો….’ શેઠાણી છોભીલા પડી ગયાં. ગમે તે હોય પણ એ બપોરે શેઠ રોજ કરતાં કંઈક વધુ જમ્યા. ઊઠતાં ઊઠતાં બોલ્યાય ખરા : ‘આજે રસોઈ ખૂબ સ્વાદિષ્ટ બની છે.’ એમણે રસોડા તરફ મોઢું કરી બૂમ મારી : ‘મહારાજ…. ઓ મહારાજ બહાર આવો તો…’\n‘મહારાજ તો મહિનાથી વતનમાં ગયા છે, ક્યાંથી આવે ?’\n‘તો આ રસોઈ ?’\n‘વહુએ બનાવી છે. કહે છે કે મમ્મી, રસોઈ તો હું જ બનાવીશ. મહારાજ તેલ, ઘી, મસાલા ખૂબ બગડે છે.’ શેઠ ચૂપ થઈ ગયા. મૂછમાં હસતા હસતા બેઝિનમાં હાથ ધોઈ સોફા પર ગોઠવાયા.\n‘આશીકા, તને આટલી સરસ રસોઈ બનાવતાં કોણે શીખવ્યું ?’ શેઠ આગળ આવવાની હિંમત તો આશીકામાં નહોતી એટલે તેણે રસોડાના દરવાજાના એક ખૂણેથી જ ઊભા ઊભા મૃદુ સ્વરે કહ્યું : ‘મમ્મી, મારા મમ્મી તો હું પાંચ વર્ષની હતી ત્યારે જ પરલોક સિધાવી ગયેલાં… ત્યાર પછી મેં ડેડી સાથે રહીને ઘણું બધું શીખી લીધું.’\n‘હવે વાતો જ કર્યા કરીશ કે જમવા બેસીશ ?’ શેઠે ઘૂરકિયું કર્યું એટલે આશીકા ચૂપચાપ જમવા બેસી ગઈ.\nબપોર થયા. ત્રણેક વાગે વામકુક્ષી માટે સૂતેલા શેઠની આંખ અચાનક ફોન પરથી વાતચીતથી ઊઘડી ગઈ. આશીકાનો અવાજ સંભળાતો હતો.\n‘હેલ્લો વિરલ… મેં તમને ટેબ્લેટ્સ આપી હતી તે લીધી કે નહીં ? તમે ય જબરા ભુલકણા છો… ગઈકાલથી તમને ટેમ્પરેચર રહે છે તેની તમને ખબર છે ને ? રાત્રે શાંતિથી ઊંઘ્યા ય નથી…. પ્લીઝ મારા ખાતર હમણાં જ ચા-નાસ્તો કરી ટેબ્લેટ્સ લઈ લો… અને હાં, ડેડીને મારા હાથની રસોઈ ખૂબ ભાવી છે…. સાચું કહું, ડેડી ખૂબ ભલા છે. બિલકુલ મારા ડેડી જેવા…’\nએ સાંભળીને પથારીમાં સૂતા સૂતા જ શેઠ પોંખાયા.\nએ પછીના અઠવાડિયે શેઠને પેઢીના કામે મુંબઈ જવાનું થયું. મુંબઈ પહોંચીને હોટલમાં જઈ રાત્રે શેઠે બેગ ઉઘાડી જોયું તો કપડાં, દવાઓ, નાસ્તાનો ડબ્બો એટલું સરસ રીતે બધું ગોઠવેલું કે તેમને એક નવીન લાગણીની પ્રતીતિ થઈ. એમનાથી રહેવાયું નહીં એટલે અડધી રાત્રે ફોન કરી શેઠાણીને પૂછી લીધું કે વહુએ જ બેગ તૈયાર કરી હતી ને ? હકારમાં જવાબ સાંભળીને મનોમન એ રાત્રે શેઠ ખૂબ ફુલાયેલા. ઘરે પાછા ફર્યા ત્યારે સૂરજ શેઠે જોયું તો શેઠાણી પણ પ્રસન્નતાથી મા’તાં નહોતાં.\n‘તમને ઘરમાં કંઈક નવીન દેખાય છે ?’\n‘આ નવા પડદા લગાવ્યા છે તેની જ વાત કરો છો ને જયા… ?’\n‘હા…. પડદા કેવા લાગ્યા ? આશીકાએ જાતે સીવીને તૈયાર કર્યા… કહેતી હતી કે ડેડીને સરપ્રાઈઝ આપીશું. બોલો કોઈ કારીગર પણ આટલી સફાઈ અને સિફતથી તૈયાર કરી શકે ?’ શેઠે કાન પકડ્યા.\nજમીને પાનનો ડબ્બો લઈ શેઠાણી શેઠ પાસે બેઠાં ને વળી વહુની વાત વહેતી મૂકી : ‘તમે નહીં માનો, આશીકાના ડેડીની તબિયત ખૂબ બગડેલી. એમના પાડોશી હૉસ્પિટલમાં લઈ ગયા. અહીં સમાચાર આપ્યા પણ એ જ અરસામાં મને અચાનક ટાઢિયો તાવ શરૂ થઈ ગયો. મારા તો હોશકોશ ઊડી ગયા. મેં અને હરિકાકાએ આશીકાને એના ડેડી પાસે હૉસ્પિટલ જવા આગ્રહ કર્યો પણ આશીકા એકની બે ન જ થઈ. મમ્મી, તમને આવી હાલતમાં મૂકીને તે કાંઈ જવાતું હશે ?… ને છેવટે બે દિવસે મને સારું થયું ત્યારે વિરલ સાથે ઊભી ઊભી જઈ આવી.’\n‘વહુ કેટલી અણસમજુ ને અણઆવડતવાળી છે…’ અમસ્તાં જ કટાણું મોઢું કરી જયા શેઠાણીએ શેઠનું મન જાણવા ઠહકું કર્યું. શેઠ ટેવ પ્રમાણે હળવાશથી જ સ્મિત વેરતા બોલ્યા : ‘શેઠાણી, તમે જૂઠું બોલો છો તો તુરત પકડાઈ જાવ છો…’\nપણ એ રાત્રે વિરલ ને આશીકા બહારથી ફરીને આવ્યાં ત્યારે શેઠ અને શેઠાણી તો વહુને આશ્ચર્યમુગ્ધ જોતાં જ રહી ગયાં. વિરલ દાદરો ચઢી ઉપર ગયો એટલે જયા શેઠાણીએ આઠ માસમાં પ્રથમવાર કરડાઈથી શેઠ સાંભળે એમ પૂછ્યું : ‘આ શું આશીકા… તારો ચોટલો કેટલો લાંબો ને સુંદર હતો ! તેને કપાવતાં તારો જીવ કેમ ચાલ્યો. આ બોબ્ડ હેરથી આછકલાઈ દેખાયા વિના રહેતી નથી.’ આશીકા ઘડીક મૌન રહી. શેઠને પણ વહુ શું ઉત્તર આપે છે તે જાણવાની તાલાવેલી જાગી ઊઠી. ઘડીક વાતાવરણ બોઝિલ બની ગયું. આશીકાએ સ્મિત સાથે ગરદન ઊંચી કરી કહ્યું : ‘મમ્મી, તમે તદ્દન સાચું કહ્યું. ચોટલો કપાવતાં જીવ ખૂબ બળ્યો. તમને નહીં ગમે એનોય પૂરો ખ્યાલ હતો. વળી વાળના જતનમાં મેં શરૂઆતથી જ ખૂબ કાળજી લીધી હતી પણ…’\n‘પણ….શું ?’ શેઠાણી વળી તાડુક્યાં. આશીકા ઘડીક ઓઝપાઈ ગઈ. પછી ઘડીક વિચારી બોલી : ‘મમ્મી, વિરલને આવા જ વાળ પસંદ છે. એટલું જ નહીં એ મારી પાસે જિન્સ-સ્કર્ટનો આગ્રહ પણ રાખે છે. એમના મિત્રની પત્નીઓ પણ ઘણી વાર આવાં ફેન્સી કપડાં પહેરે છે એટલે એમનું મન પણ મારી પાસે એમ જ કરવા પ્રેરે છે… ને તમે તો જાણો છો મમ્મી, એમની ખુશી આગળ મારા માટે બધું જ નિરર્થક, તુચ્છ છે… એમના માટે તો વાળ શું હું મારો જીવ પણ આપી દઉં…’\nઆટલું સાંભળતાં જ શેઠથી અનાયાસે તાળીઓ પડી ગઈ. ને ભારેખમ થઈ ગયેલો શેઠાણીનો ચહેરો પણ ચમકી ઊઠ્યો. તેમણે આશીકાના માથે હાથ મૂકી હર્ષાવેશમાં કહ્યું : ‘બેટા, પતિ પ્રત્યેનો તારો અસીમ પ્રેમ જ બતાવી આપે છે કે તેં તારા શિક્ષણ, સંસ્કારને ખરેખર દીપાવ્યાં છે… અમને તો ખરેખર એવી જ વહુની જરૂર હતી જે અમારા દીકરાનું મન સાચવે. એનું કદીયે દિલ દુભાવે નહીં…’\nએ બપોરે આશીકા જયા શેઠાણી સાથે ડૉક્ટર પાસે ગયેલી ત્યારે વિરલ ધીમે પગલે નીચે આવ્યો. ઘણા લાંબા સમયે એ શેઠ સામે બેઠો.\n‘ડેડી, હું જાણું છું તમે પ્રણ લીધું છે કે હું આશીકાને છોડીશ તો જ મારી સાથે વાત કરશો. સાચું કહું, તમારી આગળ આશીકા તો શું, કોઈની વિસાત નથી. મમ્મી-ડેડી જ મારા માટે સર્વસ્વ છે. તમે કહેતા હોવ તો હંમેશા માટે આશીકાને એના ડેડીને ઘેર…’\n‘નાલાયક, બેશરમ, આવી સંસ્કારી, કુળને દીપાવનારી વહુને તે છોડાતી હશે ? તારી મતિ મારી ગઈ છે કે શું ?… તારા જેવો મૂર્ખ, બેવકૂફ આજદિન સુધી જોયો નથી… મારી વિદ્યાવંત વહુ માટે એક વાર તો આવું બોલ્યો, બીજી વાર બોલ્યો છે તો ટાંટિયા તોડી નાંખીશ…’\nવિરલની આંખો અશ્રુભીની બની ગઈ. બંને બાપ-દીકરો ભેટી પડ્યા. શેઠે વિરલના માથે હાથ પસારી કહ્યું : ‘બેટા, વહુને આ ચાર દીવાલોમાં જ ગોંધી રાખવાની છે કે શું ? જલદીથી સિંગાપુર જવાની તૈયારી કરો… મેં બધી જ વ્યવસ્થા કરી દીધી છે…’\n« Previous સમી સાંજના દીપ – માધુરી દેશપાંડે\nબંધનમાં મુક્તિ – પૂજા શાહ Next »\nચેન્જ – મુકુન્દ પરીખ\nતે કૉલેજથી ઘરે આવી ત્યારે સાંજના પાંચેક વાગ્યા હતા. ઝડપથી કપડાં બદલીને તે રસોડામાં ગઈ. આમ તો તે ચા કે કૉફી પીતી નથી પણ આજે પપ્પાને કૉફી પીવામાં ‘કમ્પની’ આપશે એમ મનોમન નક્કી કરીને તેણે બે કપ કૉફીનું પાણી લીધું. પાણીની તપેલી ગેસ ઉપર મૂકીને તે નાસ્તાના વિચારમાં પડી. બ્રેડ-બટર, ટોસ્ટ, સેન્ડવીચ, ખારી બિસ્કિટ, ખાખરા, ના....ના...ના... તો બીજું ઘરમાં છે ... [વાંચો...]\nપૂજા – અલકા ભટ્ટ\nએ દિવસ મારા જીવનનો સૌથી મહત્વનો દિન હતો. છતાં મારા મનમાં ગજબની શાંતિ હતી. કોઈ હલચલ નહિ. કોઈ વ્યગ્રતા નહિ. સુશાંતે કહ્યું’તું, રોજરોજની કચકચ પૂરી થઈ જાય તો સારું. સુશાંત આવ્યો. આવતાં જ પૂછ્યું : ‘નિર્ણયમાં કંઈ ફેરફાર તો નથી થઈ રહ્યો ને ?’ ‘મારો નિર્ણય અડગ છે. જે કરવા ધાર્યું છે એમ જ થશે.’ ‘પણ પૂજા, આ કોઈ ફિલ્મ કે ઉજાણી માણવાનો ... [વાંચો...]\n18 પ્રતિભાવો : અબોલા – અલતાફ પટેલ\nસુરજ બરજાત્યા ની ફિલ્મ ની સ્ટોરી યાદ આવી ગઈ…!! જેમાં મોટેભાગે આદર્શ પરિવાર ની goody goody વાતો હોય છે. Apart from that, વાર્તા ની રજુઆત અને શૈલી ખુબ જ રોચક અને સરસ છે.\nજ્યા શૅઠાણીને ફળ્યા, તેવા સૌને ફળો.\nસરસ વારતા, everyday start with readgujarati. ખુબ ખુબ અભિનદન .\nGood story, Always Come out with assumption & perception\nઘણુ સરસ. ખુબ પસંદ આવી.\nvalibhai Patel says:\nખરેખર કઈંક લખેલુ કહેવાય. ખુબ સરસ છે.\nબહુ વાર લગાડી શેઠે – માનવામાં. પણ વહુ સારી નીકળી હોં………..\nવાર્તા તો સારી છે પણ કઇ સાલની આ ઘટના છે તે લખ્યું હોત તો ઠીક થાત .\n40 કે પચાસ વર્ષ પહેલાંની વાત લાગે છે !!\nAlas ! Can this happen nowadays??? we shud hope fordbest.\nદિલ ne tuch kari gai…………………………….\nJuly 28, 2007 at 3:04 am\nસરસ વાર્તા. દીકરો પિતૃભક્ત હોવા છતાં બાપ કરોડપતિની છોકરી સાથે પરણાવી દેવાની પેરવીમાં હશે તે જાણતો હશે માટે જ બે માસની પિતાની ગેરહાજરી દરમિયાન લગ્ન પોતાની પસંદગીની પ્રેમિકા સાથે કરી લીધાં હશેને!!


મુંબઈ, તા. 20 : મહારાષ્ટ્રના પ્રધાનમંડળની 16 અૉક્ટોબરે મળેલી બેઠકમાં એશિયા ખંડની સૌથી વિશાળ ઝૂંપડપટ્ટી ધારાવીની સમગ્ર 240 હૅક્ટર જમીનને એક જ ક્લસ્ટર ગણીને તેના પુનર્વસનની યોજનાના નવા પ્લાનને મંજૂર કરાયો હતો. ખાસ તો 26,000 કરોડ રૂપિયાનું બજેટ ધરાવતી ધારાવી પુનર્વસન યોજનામાં બે બિલ્ડિંગો વચ્ચેના અંતરમાં ફેરફાર સંબંધી પ્રસ્તાવ મહારાષ્ટ્ર સરકારના પ્રધાનમંડળની બેઠક સમક્ષ આવ્યો હતો. મુખ્ય પ્રધાન દેવેન્દ્ર ફડણવીસ હસ્તકના શહેર વિકાસ વિભાગ આ પ્રસ્તાવના વિરોધમાં હોવા છતાં ગૃહનિર્માણ વિભાગે પ્રધાનમંડળની મંજૂરી મેળવી લીધી હતી.\nઆ યોજનામાં 60,000 ઝૂંપડાના પુનર્વસન થવાના છે અને અન્ય સુવિધાઓ ઊભી કરીને ટાઉનશિપ બનશે તેથી સરકારે આ યોજનાને ખાસ ચારની ફ્લોર સ્પેસ ઇન્ડેક્સ પ્રદાન કરી છે. એક અંદાજ પ્રમાણે આના કારણે પાંચ કરોડ ચોરસ ફૂટથી વધુ રહેવાસી કે વ્યવસાયી વેચી શકાય એવી જગ્યા આ યોજનામાંથી ઊભી થશે, જે ડેવલપર કંપની માટે નફાકારક રહેશે. જો કે ધારાવી ઍરપોર્ટના નજીકના દસ કિલોમિટરના પરિસરમાં હોવાથી ત્યાં બિલ્ડિંગની ઊંચાઇ સંબંધી નિયંત્રણો પણ લાગેલા છે. તેથી જ બે બિલ્ડિંગો વચ્ચેની જગ્યા ખૂબ મહત્ત્વનો મુદો છે. ગૃહનિર્માણ વિભાગે આ હેતુસર બે બિલ્ડિંગો વચ્ચેના અંતરમાં છૂટછાટની માગણી કરી હતી.


WhatsApp મદદ કેન્દ્ર - મીડિયા કેવી રીતે મોકલવું\nમીડિયા કેવી રીતે મોકલવું\nમીડિયા, ડોક્યુમેન્ટ, લોકેશન કે સંપર્કો શેર કરવા માટે\nજોડો પર દબાવો. પછી, આ મુજબ દબાવો:\nડોક્યુમેન્ટ તમારા ફોનમાંથી ડોક્યુમેન્ટ પસંદ કરવા માટે.\nકેમેરા તમારા કેમેરાથી ફોટો લેવા માટે.\nગેલેરી તમારા ફોનમાં રહેલો ફોટો કે વીડિયો પસંદ કરવા માટે. એકથી વધુ ફોટા પસંદ કરવા માટે દબાવી રાખો.\nઓડિયો તમારા ફોનમાં રહેલો ઓડિયો મોકલવા માટે.\nલોકેશન તમારું લોકેશન કે નજીકની કોઈ જગ્યા મોકલવા માટે.\nસંપર્ક તમારા ફોનની એડ્રેસ બુકમાં સેવ કરેલા કોઈ સંપર્કની માહિતી WhatsAppથી મોકલવા માટે.\nતમે ફોટા અને વીડિયોમાં શીર્ષક પણ ઉમેરી શકો છો. દરેક ફોટામાં શીર્ષક ઉમેરવા માટે ફોટા સરકાવો.\nનોંધ: વધુમાં વધુ 100 MB સુધીનું ડોક્યુમેન્ટ મોકલવાની પરવાનગી છે. WhatsAppની અંદર ડોક્યુમેન્ટ મોકલવા માટે, એ ડોક્યુમેન્ટ તમારા ફોનમાં સેવ કરેલું હોવું જરૂરી છે. બીજી રીતે, ડોક્યુમેન્ટ સંભાળતી ઍપના શેર મેનૂમાં WhatsApp એક વિકલ્પ તરીકે દેખાશે. જ્યારે તમે કોઈ ડોક્યુમેન્ટ ડાઉનલોડ કરશો, ત્યારે તે આપમેળે તમારા WhatsAppના ડોક્યુમેન્ટના ફોલ્ડર: WhatsApp/Media/WhatsApp Documentsમાં સેવ થશે, જેને ફાઇલ એક્સ્પ્લોરર ઍપથી ખોલી શકાય છે.\nમીડિયા, ડોક્યુમેન્ટ, લોકેશન કે સંપર્કો ફોરવર્ડ કરવા માટે\nજે પ્રકારનો મેસેજ ફોરવર્ડ કરવો હોય તેને દબાવી રાખો. તમે એકથી વધુ મેસેજ પણ પસંદ કરી શકો છો.\nજે ચેટમાં મેસેજ ફોરવર્ડ કરવો હોય એને પસંદ કરો.\nજ્યારે તમે મીડિયા, ડોક્યુમેન્ટ, લોકેશન કે સંપર્કો ફોરવર્ડ કરો, ત્યારે તેને ફરીથી અપલોડ કરવાની જરૂર રહેતી નથી. કોઈ પણ ફોરવર્ડ કરેલા મેસેજ જે મૂળરૂપે તમારા દ્વારા મોકલાયેલા નહિ હોય એ “ફોરવર્ડ કરેલો” લેબલ બતાવશે.\nનોંધ: મીડિયા સાથે શીર્ષક ફોરવર્ડ કરવામાં આવશે નહિ. તમે બ્રોડકાસ્ટ લિસ્ટમાં મેસેજ ફોરવર્ડ કરી શકશો નહિ.


Title: ચીનની મહાન દિવાલ બાંધનાર રાજાનું નામ શું છે ?\nDescription: This isaMost important question of gk exam. Question is : ચીનની મહાન દિવાલ બાંધનાર રાજાનું નામ શું છે ? , Options is : 1. સમ્રાટ ચેન , 2. સમ્રાટ શી-હવાંગટી, 3.સમ્રાટ વુટી, 4. સમ્રાટ યુ, 5. NULL\nThis isaMost important question of gk exam. Question is : ચીનની મહાન દિવાલ બાંધનાર રાજાનું નામ શું છે ? , Options is : 1. સમ્રાટ ચેન , 2. સમ્રાટ શી-હવાંગટી, 3.સમ્રાટ વુટી, 4. સમ્રાટ યુ, 5. NULL\n1) સમ્રાટ ચેન\n2) સમ્રાટ શી-હવાંગટી\n3) સમ્રાટ વુટી\n4) સમ્રાટ યુ


home tips Archives - Gujaratidayro\nઉનાળાની ઋતુ એટલે કે કેરીની સિઝન. ઉનાળોના દિવસો આવે છે એટલે આખા દેશમાં અલગ અલગ પ્રકારની કેરીઓ વેચાય છે. જ્યારે ઘણા લોકો તો કેરીના એટલા શોખીન હોય છે કે આસપાસ કેરી ન મળે તો ઘણા કિલોમીટર દુરથી કેરી ખરીદે છે. પરંતુ તેમને એ નથી ખબર કે કાર્બાઈડ દ્વારા પકવેલ કેરીઓ તેઓ ખરીદી રહ્યા છે. કેમિકલ … Read moreકેમિલકથી પકવેલી કેરી ખાવા કરતા આ રીતે ઘરેજ પકાવો કાચી કેરી લાવીને… બજાર કરતા પણ વધુ લાગશે સ્વાદિષ્ટ\nCategories તથ્યો અને હકીકતો Tags baking mango at home, cottan cloth, home tips, kerni no dabo nakhvani rit, mango with grass, pepar in mango, raw mango, rice in mango, ripen mango at home Leaveacomment\nમીઠા લીમડાને ઉગાડી શકાય છે ઘરમાં જ, જાણો તદ્દન આસાન પ્રક્રિયા. એકદમ ઘાટો અને લીલો ઉગશે.\nApril 10, 2021 July 9, 2020 by admin\nમિત્રો, તમે કડવા અને મીઠા લીમડો વિશે તો સાંભળ્યું જ હશે. અને મીઠો લીમડો તો લગભગ દરેક લોકોના ઘરમાં ઉપયોગમાં લેવાતો હોય છે. જો કે કડવા લીમડાના ઘણા ફાયદા છે. પરંતુ જો રસોઈમાં માત્ર મીઠો લીમડો જ ઉપયોગમાં લેવાય. મીઠો લીમડો શાકભાજીની શાન વધારે છે. રસોઈ બનાવતી વખતે જો તેના 4-5 પાન પણ નાખવામાં આવે … Read moreમીઠા લીમડાને ઉગાડી શકાય છે ઘરમાં જ, જાણો તદ્દન આસાન પ્રક્રિયા. એકદમ ઘાટો અને લીલો ઉગશે.\nCategories BANK AND MONEY, રસોઈ, વેસ્ટ માંથી બેસ્ટ Tags AMAZING FACTS, cooking tips, curry leaf, curry leaf at home, curry leaf grown at home, gujarati dayro, home agryculture, home tips, social gujarati 1 Comment\nપુરુષોને પસંદ નથી હોતું તેના આટલા કામમાં રોક-ટોક… દરેક સ્ત્રી ખાસ વાંચે, નહિ થાય ક્યારેય ઝગડા.\nપુરુષ એ સ્વાભિમાનનું પ્રતિક છે. તે તેના દરેક કાર્યો ખુબ જ કાળજીથી કરતા હોય છે. તેમજ તેને પોતાના નિર્ણય જાતે જ લેવા ગમે છે. પરંતુ જો તેમાં કોઇની દખલગીરી થાય તો તે ક્યારેય સહન નથી કરતા. આથી જો તેના કામોમાં રોક-ટોક થાય તો તે તરત જ ગુસ્સે થઈ જાય છે અને ઝગડો પણ કરી બેઠે … Read moreપુરુષોને પસંદ નથી હોતું તેના આટલા કામમાં રોક-ટોક… દરેક સ્ત્રી ખાસ વાંચે, નહિ થાય ક્યારેય ઝગડા.\nCategories તથ્યો અને હકીકતો Tags COUPLE, couple problem, gujarati dayro, home tips, khow woman, relationship tips, social gujarati, strong relation, woman details Leaveacomment\nકપડામાંથી રંગ નીકળતો કંઈ રીતે બચાવવો અને તેને હમેંશા માટે ચમકદાર અને નવા કંઈ રીતે રાખવા..\nઅહીં દરેક આર્ટીકલ એકદમ સરળ, તાર્તિક, વૈજ્ઞાનિક રીતે પરફેક્ટ માહિતી વાળા જ હશે. માટે આર્ટીકલ વાંચવા વાળા અને જ્ઞાન વધે તેવી ઈચ્છા રાખવા વાળા લોકો જ અમારી સાથે જોડાઈ રહે તેવી વિનંતી 💁 કપડામાંથી રંગ નીકળતો કંઈ રીતે બચાવવો અને તેને હમેંશા માટે ચમકદાર અને નવા કંઈ રીતે રાખવા.. 💁 🧣 મિત્રો કોટન બધા પ્રકારના કાપડમાંથી સારી … Read moreકપડામાંથી રંગ નીકળતો કંઈ રીતે બચાવવો અને તેને હમેંશા માટે ચમકદાર અને નવા કંઈ રીતે રાખવા..\nCategories તથ્યો અને હકીકતો, વેસ્ટ માંથી બેસ્ટ Tags CLOTHS, CLOTHS WASH, gujarati dayro, home tips, social gujarati, WOMAN HELP Leaveacomment\nઆ પાંચ વસ્તુને ઘરમાં કાયમ માટે સ્થાન આપો… ધન ની કમી ક્યારેય નહિ થાય\nઅહીં દરેક આર્ટીકલ એકદમ સરળ, તાર્તિક, વૈજ્ઞાનિક રીતે પરફેક્ટ માહિતી વાળા જ હશે. માટે આર્ટીકલ વાંચવા વાળા અને જ્ઞાન વધે તેવી ઈચ્છા રાખવા વાળા લોકો જ અમારી સાથે જોડાઈ રહે તેવી વિનંતી 💁 આ પાંચ વસ્તુને ઘરમાં કાયમ માટે સ્થાન આપો…… જીવનમાં ક્યારેય કોઈ પણ પરેશાની નહિ થાય… 💁 🤵 મિત્રો કંગાળમાં કંગાળ વ્યક્તિ પણ અમીર બની જાય … Read moreઆ પાંચ વસ્તુને ઘરમાં કાયમ માટે સ્થાન આપો… ધન ની કમી ક્યારેય નહિ થાય\nCategories તથ્યો અને હકીકતો, ધાર્મિક Tags ganpati, home tips, laxmi ji, money Leaveacomment\nકેમિકલ વાળા બ્રાન્ડેડ મોંઘા જેલ લેવાની જરૂર નથી હવે ઘરે જ બનાવો પ્રાકૃતિક એલોવેરા જેલ આ રીતે\nઅમે કોઈ ફેક ન્યુઝ કે ખોટા સજેશન આપતા કે રાતોરાત પૈસાવાળા બની અને રાતો રાત તમારી હેલ્થ બેસ્ટ થઇ જાય તેવા રસ્તા નથી બતાવતા. કે નથી તમારી રાશી કે ગ્રહ દશા પર ભવિષ્યવાણી કરતા. અહીં દરેક આર્ટીકલ એકદમ સરળ, તાર્તિક, વૈજ્ઞાનિક રીતે પરફેક્ટ માહિતી વાળા જ હશે. માટે આર્ટીકલ વાંચવા વાળા અને જ્ઞાન વધે તેવી ઈચ્છા … Read moreકેમિકલ વાળા બ્રાન્ડેડ મોંઘા જેલ લેવાની જરૂર નથી હવે ઘરે જ બનાવો પ્રાકૃતિક એલોવેરા જેલ આ રીતે\nCategories Beauty Tips Tags alovera, alovera benefits, home made gel, home tips 1 Comment


did you know song dil hai ki manata nahi was originally created for film ashiqui | યે બાત સચ હૈ, સબ જાનતે હૈ તુમ કો ભી હૈ યે યકીન\n24 September, 2021 05:01 PM IST | Mumbai | RJ Dhvanit Thaker\nદિલ તો યે ચાહે, હર પલ તુમ્હે હમ\nબસ યુહીં દેખા કરે...\nમર કે ભી હમ ના, તુમ સે જુદા હો\nઆઓ કુછ એસા કરે...\nમુઝ મેં સમા જા, આ પાસ આજા\nહમદમ મેરે હમનશીં...\nઆપણે વાત કરીએ છીએ આમિર ખાન અને પૂજા ભટ્ટની ફિલ્મ ‘દિલ હૈ કિ માનતા નહીં’ના ટાઇટલ-સૉન્ગની, તરબૂચવાળા ટાઇટલ-સૉન્ગની. ગયા શુક્રવારે આપણે પહેલા અંતરાની વાત કરી. આ વખતે હવે વાત કરવાની છે બીજા અંતરાની, પણ એની વાત કરીએ એ પહેલાં આ ફિલ્મ સાથે જોડાયેલી કેટલીક બીજી વાતો કરીએ.\nટી-સિરીઝને એસ્ટૅબ્લિશ કરવાનું કામ જે કોઈ મ્યુઝિક દ્વારા થયું એ પૈકીનું એક મ્યુઝિક એટલે ‘દિલ હૈ કિ માનતા નહીં’નું મ્યુઝિક. એમ છતાં અગત્યની વાત જો કોઈ કહેવાય તો એ કે ટી-સિરીઝની ફિલ્મો આ ફિલ્મથી વધારે સિરિયસ રીતે લેવાતી થઈ. એ પહેલાં કેટલીક વિડિયો ફિલ્મ એ લોકોએ બનાવી હતી, એનું મ્યુઝિક પણ સુપરહિટ હતું તો ‘આશિકી’ જેવી એકાદ-બે ફિલ્મ આવી પણ ગઈ હતી જેનું મ્યુઝિક પણ સુપરહિટ થયું હતું; પણ એ બિગ સ્ક્રીનની ફિલ્મોની સ્ટોરીથી માંડીને ઍક્ટર્સ લોકોને ખાસ ગમ્યાં નહોતાં. એ વાત જુદી કે ટી-સિરીઝે ફિલ્મમાંથી કમાવાનું હતું જ નહીં. એ તો મ્યુઝિકમાંથી જ તિજોરી ભરતી હતી. જોકે એક વર્ગ એવો પણ ખરો જેને આખી ગુજરાતી થાળીની દરેક આઇટમ પરફેક્ટ જોઈએ. મ્યુઝિક સારું જોઈએ, સ્ટોરી પણ જોઈએ, ઍક્ટિંગ પણ અવ્વલ દરજ્જાની જોઈએ અને ઍક્ટરો પણ જાણીતા અને ગમે એવા જોઈએ.\n‘દિલ હૈ કિ માનતા નહીં’ પરફેક્ટ ગુજરાતી થાળી હતી જેણે ટી-સિરીઝને બધી રીતે એસ્ટૅબ્લિશ કરવાનું કામ કર્યું. હું દાવા સાથે કહી શકું કે ‘દિલ હૈ કિ માનતા નહીં’ પછી પ્રોડક્શન હાઉસે ટી-સિરીઝની નોંધ ગંભીરતાથી લેવાની શરૂ કરી દીધી જે આજ સુધી અકબંધ રહ્યું છે.\nમુશ્કિલ બડી હૈ રસ્મ-એ-મોહબ્બત\nયે જાનતા હી નહીં...\n‘દિલ હૈ કી માનતા નહીં’નું આ ટાઇટલ-સૉન્ગ હકીકતમાં આ ફિલ્મ માટે લખાયું જ નહોતું. આ ગીત હકીકતમાં ‘આશિકી’ માટે લખાયું હતું, પણ મહેશ ભટ્ટને ફિલ્મમાં આ સૉન્ગ માટે કોઈ સિચુએશન બનતી નહોતી એટલે તેમણે નાછૂટકે આ ગીત પડતું મુકાવ્યું. જોકે એ સમયે જ તેમણે મ્યુઝિક ડિરેક્ટર નદીમ-શ્રવણ અને ગુલશનકુમાર પાસે આ સૉન્ગ બૅન્કમાં મુકાવીને પ્રૉમિસ લઈ લીધું કે આ ગીત તે જ વાપરશે એટલે બીજા કોઈને આપવાનું નહીં. નદીમ-શ્રવણ પૈકીના નદીમની એવી કોઈ ઇચ્છા નહોતી. તેણે દલીલ ખૂબ કરી, પણ મહેશ ભટ્ટે બધા વચ્ચે પ્રૉમિસ કર્યું કે આ સૉન્ગને એ છે એનાથી વધારે નવી ઊંચાઈ પર લઈ જશે, બસ ભરોસો રાખે. ગુલશનકુમારે ઑર્ડર કરી દીધો કે આ સૉન્ગના રાઇટ્સ હવે મહેશ ભટ્ટના એટલે પછી બીજી કોઈ આર્ગ્યુમેન્ટનો સવાલ નહોતો. નક્કી થઈ ગયું કે આ સૉન્ગ હવે મહેશ ભટ્ટ જ પોતાની નવી ફિલ્મમાં વાપરશે.\nમહેશ ભટ્ટ એ સમયે ટી-સિરીઝ માટે એક ફિલ્મ કરતા હતા, પણ એની સ્ટોરીથી માંડીને કાસ્ટ કંઈ નક્કી નહોતું એટલે સૉન્ગ બૅન્કમાં ગયું અને દોઢ વર્ષ પછી આ સૉન્ગે અનેક રીતે લોકોનાં દિલ જીતી લીધાં.\n‘દિલ હૈ કિ માનતા નહીં’ બહુ સહજ કહેવાય એવી લાઇન છે અને વારંવાર લોકો વાપરતા પણ હોય છે. આટલી સરળ અને સહજ લાઇન કેવી રીતે મળી અને કોને મળી એ પણ જાણવા જેવું છે. બન્યું એમાં એવું કે ‘આશિકી’ના મ્યુઝિકની પ્રોસેસ ચાલતી હતી એ દરમ્યાન નદીમ-શ્રવણ બન્ને ઑલમોસ્ટ ચોવીસ કલાક સાથે રહેતા અને વધારેમાં વધારે સાથે રહી શકાય એવા પ્રોગ્રામ પણ બનાવે. મોડે સુધી રાતે ડિસ્કશન થઈ શકે એવા હેતુથી એક વાર નદીમે નક્કી કર્યું કે શ્રવણ તેના ઘરે જમવા આવી જાય.\nશ્રવણ નદીમ ખાનના ઘરે જમવા ગયો. જમવાનો કોઈ હેતુ નહોતો, પણ ફૂડ બહુ સરસ હતું એટલે ભૂખ ઊઘડી બરાબરની. શ્રવણે પેટ ભરીને ખાધું. ના, સૉરી; એવું કહેવું જોઈએ કે શ્રવણે દબાવી-દબાવીને ખાધું. શ્રવણને ખાતો જોઈને નદીમનાં અમ્મીથી ન રહેવાયું. શ્રવણ આમ પણ તેમના માટે દીકરા જેવો એટલે બોલવામાં સંકોચ રાખ્યા વિના જ અમ્મીએ તેને કહ્યું, ‘પેટ પારકું નથી, પોતાનું છે. સંભાળીને જમો, ક્યાંક માંદા ન પડો.’\nશ્રવણે પેટ પર હાથ ફેરવીને જવાબ આપ્યો...\n‘બાત તો બરાબર હૈ. પેટ તો કહ રહા હૈ બસ, પર દિલ હૈ કિ માનતા નહીં...’\nદિલ હૈ કિ માનતા નહીં...\nપાંચ શબ્દનું આ એક વાક્ય એ પછી તો રોમૅન્સની પરિભાષા બની ગઈ અને મહેશ ભટ્ટ, આમિર ખાન, પૂજા ભટ્ટ, કુમાર શાનુ, અનુરાધા પૌડવાલ અને લિરિક્સ રાઇટરે કમાલ કરી દેખાડી. શબ્દો જુઓ તમે ગીતના...\nતેરી વફાએં, તેરી મોહબ્બત\nસબકુછ હૈ મેરે લિયે,\nતૂને દિયા હૈ, નઝરાના દિલ કા\nહમ તો હૈ તેરે લિયે,\nયે બાત સચ હૈ, સબ જાનતે હૈ,\nતુમ કો ભી હૈ યે યકીન\nઆ ગીતનો બીજો અંતરો છે. જૅકેટ આપીને આમિર જતો હોય છે ત્યારે તેને નીચે પડેલું એક તરબૂચ દેખાય છે અને આમિર એ તરબૂચ ઉપાડી લે છે. સામે જ પગથિયાં છે. એ પગથિયાં પર જઈને આમિર બેસે છે અને તરબૂચને મુક્કો મારીને એ તોડી બે ફાડિયાં કરે છે. આમિર હવે તરબૂચના વચ્ચેના ભાગમાં હાથ નાખીને તરબૂચનો પેલો લાલ રંગનો ગર્ભ કાઢીને ખાવા જાય છે, પણ એ જ વખતે તેનું ધ્યાન પૂજા પર જાય એટલે તે ઇશારાથી તેને પૂછે છે અને પૂજા ના પાડી દે છે.\nના ખાવું હોય તો તેલ પીવા જા... કંઈક આવા જ ભાવ સાથે આમિર તરબૂચ ખાવાનું ચાલુ કરી દે છે અને તરબૂચ ખાતાં-ખાતાં એક બી આમિરના ગાલ પર ચોંટી જાય છે. ગીત ચાલુ છે અને ડ્રીમ-સીક્વન્સ પણ અહીંથી શરૂ થાય છે. ડ્રીમ-સીક્વન્સમાં તરબૂચ ખાતા આમિરનું ધ્યાન અચાનક પૂજા પર જાય અને મોઢામાં મૂકવા માટે લંબાવેલો હાથ પાછો લઈને તે એ જ ટુકડો લઈને પૂજા પાસે જાય અને તેને ખવડાવવા જાય, પણ પૂજા તેને રોકી દે અને તેના હાથમાંથી તરબૂચ લઈને એ તરબૂચ આમિરને ખવડાવી પોતે અત્યંત સાહજિક ભાવથી આમિરના ગાલ પર ચોંટેલું પેલું બી હોઠથી ચૂમી લે છે.\nવેરી ડેલિકેટ મોમેન્ટ ઑન સ્ક્રીન અને એટલો જ ડેલિકેટ મેસેજ. તારી પાસેથી મળેલા એક નાનકડા બીથી પણ મારું પેટ ભરાઈ જાય. કેવો સરસ સંદેશ, કેવો સરસ ભાવ, કેવી સરસ લાગણી.\nઅસરદાર સ્ક્રીનપ્લે કોને કહેવાય એ વાત આ ગીત જોતાં સમજાય છે. એક્ઝૅક્ટ પાંચ મિનિટ અને પપ સેકન્ડનું આ ગીત છે, પણ એ જોતાં લેશમાત્ર થાક નથી લાગતો. ઊલટું એ જોયા પછી બીજી વખત જોવાનું મન થઈ આવે અને બીજી વાર પણ આંખના પલકારામાં એ પૂરું થઈ જાય. હૅટ્સ ઑફ.\nસિમ્પ્લી હૅટ્સ ઑફ.\n‘દિલ હૈ કી માનતા નહીં’નું ટાઇટલ-સૉન્ગ હકીકતમાં આ ફિલ્મ માટે લખાયું જ નહોતું. આ ગીત ‘આશિકી’ માટે લખાયું હતું, પણ મહેશ ભટ્ટને ફિલ્મમાં આ સૉન્ગ માટે કોઈ સિચુએશન મળતી નહોતી એટલે તેમણે નાછૂટકે આ ગીત પડતું મુકાવ્યું.


Posted on 4:18 pm September 21, 2020 5:37 pm July 23, 2021 Author Charu ShahComments Off on મહેસાણામાં કરુણ ઘટના સામે આવી :2બાળકોએ તડપીને મરી ગયા હતા-કારણ જાણીને આંસુ નહીં રોકી શકો\nકોઈએ સાચું જ કહ્યું છે કે, ના જાણ્યું જાનકીનાથે સવારે શું થવાનું. આવું જ કંઈક વિસનગરમાં થયું છે. અચાનક જ જે માતા પિતા તેના વહાલસોયાને ગુમાવી બેસે તો એના વિશે વિચારવામાં આવે તો પણ દિલ કંપી ઉઠે છે. આજે અમુક સુવિધાઓને કારણે દુવિધા ઉભી થઇ છે.\nવિસનગરમાં9અને 10 વર્ષના2બાળકો રમતા-રમતા એક કબાટમાં સંતાઈ ગયા હતા પરંતુ બાદમાં આ બંને હતભાગી બાળકોના મૃતદેહ જ જોવા મળ્યા હતા. વિસનગરના બોકરવાડામાં રહેતા પટેલ દિનેશ ભાઈ લીલાભાઇનો 10 વર્ષનો પુત્ર સોહન અને પટેલ મનીષભાઈનો9વર્ષનો પુત્ર હર્ષીલ સાથે રમતા હતા. પરંતુ મોડે સુધી બાળકો પરત ના ફરતા શોધખોળ હાથ ધરી હતી. આ બાદ નેત્રેશ્વરી માતાજીના મંદિરના માઇકમાં એનાઉન્સ કરતાં ગ્રામજનો ભેગા થઇને તપાસ કરી હતી.\nઆ શોધખોળના અંતે મકાનની આગળ મુકેલા સ્લાઈડરવાળા કબાટમાંથી બંને હતભાગીઓ સોહન અને હર્ષિલ બેભાન અવસ્થામાં મળી આવ્યા હતા. બાદમાં તુરંત જ ઊંઝા હોસ્પિટલમાં ખસેડવામાં આવ્યા હતા.\nજ્યાં હાજર તબીબીઓએ મૃત જાહેર કર્યા હતા. બંને બાળકોનું વિસનગર હોસ્પિટલમાં પોસ્ટમોર્ટમ કરવામાં આવ્યું હતું. સોહનના પિતા દિનેશભાઈના નિવેદનના આધાર પર અકસ્માતનો ગુનો નોંધી તપાસ હાથ ધરી છે.\nપ્રાથમિક તપાસમાં બંને બાળકો ચંપલ મુકવાના સ્લાઇડર કબાટમાં સંતાવવા ગયા હોય કબાટ લોક થઇ જતા અંદરથી બહાર આવીના શકતા ગૂંગળામણને કારણે મોત નીપજ્યું હોવાની વાત સામે આવી છે. હતભાગીઓનું પોસ્ટમોર્ટમ કરનાર ડોકટરે ઘટના સ્થળે લોહીના નિશાન અંગે જણાવ્યું હતું કે, ઓક્સિજન ના મળવાને કારણે નસકોરી ફૂટી શકે છે.\nPosted on 3:30 pm May 26, 2021 5:22 pm May 26, 2021 Author Shah Jina\nદુનિયામાં કોરોના વેક્સિનનો પહેલો ડોઝ લેનાર વિલિયમ શેક્સપિયરની મોત થઇ ગઇ છે. 81 વર્ષિય વિલિયમ શેક્સપિયર ઉર્ફે બિલ શેક્સપિયરે મંગળવારે 81 વર્ષની ઉંમરમાં અંતિમ શ્વાસ લીધા. પરિવાર અનુસાર શેક્સપિયરની મોત અસંબંધિત બીમારીથી થઇ. તેમણે ડિસેમ્બર 2020માં કોવેંટ્રી હોસ્પિટલમાં કોરોના વેક્સિનનો પહેલો ડોઝ લીધો હતો. તેઓ દુનિયામાં વેક્સિન લગાવનાર પહેલા પુરુષ હતા. તેમનાથી કેટલીક મિનિટ પહેલા More..\nPosted on 4:17 pm April 3, 2021 Author Niraj Patel\nદરેક વ્યક્તિ એવું ઈચ્છે છે કે તેના લગ્ન ખાસ બને, પોતાના લગ્નની અંદર દરેક વ્યક્તિ કઈ ખાસ કરવા માંગે છે જેના કારણે તે યાદગાર બને. ત્યારે હાલમાં એક દુલ્હનનો લગ્નનો વેડિંગ ડ્રેસ ખુબ જ ચર્ચામાં છે. જેની તસવીરો પણ સોશિયલ મીડિયામાં વાયરલ થઇ રહી છે. સાયપ્રસમાં એક દુલ્હને પોતાના લગ્નના દિવસે વર્લ્ડ રેકોર્ડ બનાવી દીધો. More..\nPosted on 12:40 pm July 1, 2021 4:11 pm July 1, 2021 Author Shah Jina\nVIP ક્લચર: રાષ્ટ્રપતિની ટ્રેન માટે રોકવામાં આવેલા ટ્રાફિકમાં ફસાઇને બીમાર મહિલાએ તોડ્યો દમ, યુપી પોલિસે શું કર્યું? જાણો વિગત ઇન્ડિયન ઇન્ડસ્ટ્રીઝ એસોસિએશનની મહિલા વિંગ ચેરપર્સન, વંદના મિશ્રાની ગયા શુક્રવારે જ મોત થઇ ગઇ. વંદનાની મોત કોરોનાની કોમ્પલીકેશનને કારણે થઇ હતી. કાનપુર પોલિસે રાષ્ટ્રપતિ રામનાથ કોવિંદના કાફલા માટે ટ્રાફિક ડાયવર્ટ કર્યો હતો. ટ્રાફિક જામમાં ફસાયેલી વંદનાની More..


હવે તો આંખ ઉઘાડો, જામનગરવાસીઓ માટે નીચે જોવું પડે તેવા આંકડા ! - My Samachar Facebook\nસ્વચ્છતા અંગે અનેક અભિયાનો ચાલી રહ્યાં છે. પણ આ અભિયાનો માત્ર ચૂંટણી પૂરતા અને કાગળ પર જ હોય તેમ લાગી રહ્યું છે. કારણ કે કેન્દ્રિય એજન્સી દ્વારા કરવામાં આવેલા એક સરવેમાં જામનગરવાસીઓને નીચું જોવું પડે તેવા આંકડા સામે આવ્યા છે. કેન્દ્ર સરકાર દ્વારા દેશભરના શહેરોની જેમ જિલ્લામાં કરવામાં આવેલા સ્વચ્છતા સર્વેક્ષણ ગ્રામીણ-2019માં જામનગર જિલ્લાનો રાજ્યમાં છેલ્લો અને દેશમાં 100માંથી 97મો નંબર આવ્યો છે. આ સરવે માટે એજન્સીની ટીમ જામનગર પણ આવી હતી અને જિલ્લાના ગામડાઓની મુલાકાતે અર્થે પણ પહોંચી હતી. તો હાલારનો બીજો જિલ્લો દ્વારકા રાજ્યમાં ચોથા ક્રમાંકે છે.\nકેન્દ્ર સરકાર દ્વારા બનાવવામાં આવેલી IPSOS રિસર્ચ પ્રાઇવેટ લિમિટેડની3ટીમ દ્વારા ઓગષ્ટ મહિનામાં જામનગર જિલ્લાના 25થી વધુ ગામડાઓમાં એક અઠવાડિયા સુધી સરવેની કામગીરી કરવામાં આવી હતી. આ ટીમ દ્વારા ગામના જાહેર સ્થળો જેવા કે પંચાયત, શાળા, આંગણવાડી, પ્રાથમિક આરોગ્ય કેન્દ્ર, ગ્રામ હાટ બજારની મુલાકાત લેવામાં આવી હતી. તો મોબાઇલ દ્વારા પણ લોકોના પ્રતિભાવ જાણવામાં આવ્યા હતા. સરવે બાદ પરિણામ જાહેર કરવામાં આવ્યું જેમાં જામનગર જિલ્લો 100માંથી 80.14 ગુણ સાથે દેશના 100 જિલ્લાના ક્રમાંકમાં 97માં નંબર પર છે, તો સેવા કક્ષાએ પ્રગતિમાં જામનગર જિલ્લાને 35માંથી સૌથી ઓછા 25 ગુણ મળ્યા છે. દ્વારકાને આ સરવેમાં 84.4 ગુણ મળ્યા છે. એટલે કે ગુજરાતમાં 11 જિલ્લાઓમાં કરવામાં આવેલા આ સરવેમાં જામનગર છેલ્લા ક્રમે છે, જ્યારે દ્વારકા ચોથા ક્રમે છે. સ્વચ્છતા સર્વેક્ષણ ગ્રામીણ અંતર્ગત દેશભરમાંથી 668 જિલ્લાઓના 17,475 ગામડામાં ટીમ પહોંચી હતી અને 87,375 જાહેર સ્થળોનું સર્વેક્ષણ કરવામાં આવ્યું હતું.\nએક-બે દિવસ માટે જાગ્યું તંત્ર\nકહેવામાં આવી રહ્યું છે કે ગ્રામીણ સર્વેક્ષણમાં જામનગર જિલ્લો પ્રથમક્રમે આવે તે માટે જામનગર જિલ્લા ગ્રામ વિકાસ એજન્સી દોડતી થઇ અને ગ્રામ્યકક્ષાએ બાકી રહેલા વિકાસકામો જેવા કે શૌચાલય, ગ્રૂપ મિટિંગ વગેરે કરવાના પ્રયાસો કરાયા હતા પરંતુ એક બે દિવસ માટે જાગેલા તંત્રને સફળતા મળી નહીં. તો ઓનલાઇન સરવેમાં પણ લોકોએ રસ દાખવ્યો નહીં જેમાં મોબાઇલથી પણ પ્રતિભાવ મગાવવામાં આવ્યા હતા અંતે વાસ્તવિક સ્થિતિ ઉડીને આંખે વળગી છે. તો નેશનલ લેવલે જિલ્લાની જે બદનામી થઇ રહી છે તે અલગ.\nઓફિસમાં પણ હતા તાળા\nજો શહેર વિસ્તારમાં હેલ્મેટમા થી મુક્તિ આપવામા નહિ આવે તો....\nજામ.બાર એસોસિએશનની ચીમકી...\nકોઈ ધ્યાન જ નથી આપતુ....!!!\nVIDEO જોવા કલીક કરો..\nનયારા કંપનીના બોગસ લેટરપેડ બનાવી અને ડોનેશન ઉઘરાવવાનો મામલો...


Jaya Bachchan – Sandesh News TV\nસંદેશ વિશેષ – લડૈયા – 18.09.20\nપહેલા સુશાંતસિંહ આપઘાત કેસમાં બોલિવૂડ ઇન્ડસ્ટ્રીઝમાં માફિયાઓ પર પ્રહાર. ત્યાર બાદ મહારાષ્ટ્ર સરકાર અને પોલીસની કાર્યવાહી પર સવાલ. ત્યાર બાદ મુંબઇને પાકિસ્તાન ઓક્યુપાઇડ કાશ્મીરનો દરજ્જો આપીને શરૂ થયેલો નવો વિવાદ. અને હવે બોલિવૂડમાં ડ્રગ્સની એન્ટ્રીથી બબાલ. દુનિયામાં કંગના રણૌતના જેટલા ચાહકો છે એટલા જ વિરોધીઓ પણ છે. આમ તો, બોલિવૂડ ઇન્ડસ્ટ્રીઝમાં કંગના અત્યારે એકલી યોદ્ધાની […]\nબોલિવુડ વિવાદમાં સંસદમાં જયા બચ્ચનનું નિવેદન\nબોલિવુડ વિવાદમાં સંસદમાં જયા બચ્ચનનું નિવેદન નામ લીધા વગર રવિ કિશન પર આડકતરો પ્રહાર બોલિવુડને બદનામ કરવાનું ષડયંત્ર: જયા બચ્ચન જયા બચ્ચનના નિવેદન પર રવિ કિશનનો પલટવાર જયા બચ્ચનના નિવેદનથી સ્તબ્ધ છું: રવિ કિશન ઈન્ડસ્ટ્રીઝમાં બધા ડ્રગ્સ નથી લેતા: રવિ કિશન ડ્રગ કાર્ટેલના અસ્તિત્વને નકારી ન શકાય: રવિ કિશન દોષિતો સામે કડક કાર્યવાહી થવી જોઈએ: […]


કોરોના દર્દીઓની મદદ માટે સ્ટાર ખાન ત્રિપુટી નહીં પરંતુ આ હીરોઈને લંબાવ્યો હાથ, આટલા ઓક્સિજન સિલેન્ડર્સની કરી દીધી સગવડ - GSTV\nકોરોના દર્દીઓની મદદ માટે સ્ટાર ખાન ત્રિપુટી નહીં પરંતુ આ હીરોઈને લંબાવ્યો હાથ, આટલા ઓક્સિજન સિલેન્ડર્સની કરી દીધી સગવડ\nકોરોના વાયરસ મહામારીમાં બોલિવૂડના સિતારાઓ પણ મદદે આવી રહ્યા છે. બોલીવુડની રવિના ટંડને જરૂરિયાતમંદ લોકો માટે મદદનો હાથ લંબાવ્યો છે. રવિનાએ કોરોના દર્દીઓ માટે 100 ઓક્સિજન સિલિન્ડરની સાથે મદદ માટે આગળ આવી છે. આ વાતની જાણકારી એક્ટ્રેસે પોતે જ કરી છે. આ ઉપરાંત તેણે પોતાની એક પોસ્ટમાં ઓક્સિજન સિલિન્ડરોની કાળાબજારી પર પોતાનો ગુસ્સો પણ વ્યક્ત કર્યો છે.\nસોશ્યલ મીડિયા પોસ્ટમાં કેટલાય નંબરો શેર કરીને લોકોની મદદ માટે અપીલ\nરવીનાએ પોતાના સોશ્યલ મીડિયા પોસ્ટમાં કેટલાય નંબરો શેર કરીને લોકોની મદદ માટે અપીલ કરી છે. સાથોસાથ રવિના મદદ કરનારા લોકોનો આભાર વ્યક્ત કરતાં પોતાના ઈન્સ્ટાગ્રામ પર જાણકારી આપી રહી છે. એક્ટ્રેસના દરેક પોસ્ટ સોશ્યલ મીડિયામાં વાયરલ થઈ રહી છે.\nદિલ્હી મોકલવા માટે 100 ઓક્સિજન સિલિન્ડર તૈયાર\nરવિના ટંડને આગળ કહ્યું છે કે હોસ્પિટલ બહુ વધારે પૈસા વસૂલી રહ્યા છે. એટલા માટે અમે ઓક્સિજન સિલિન્ડરની વ્યવસ્થા કરી રહ્યા છીએ. જે સીધા જરૂરિયાત મંદ લોકોને પહોંચાડી શકાય છે. દિલ્હી મોકલવા માટે 100 ઓક્સિજન સિલિન્ડર તૈયાર છે. તે આગળ લખે છે કે અમે અને અમારી ટીમ ઓક્સિજન કીટથી લઈને ઓક્સિજન કોન્સન્ટ્રેટર સુધી તમામ પ્રકારના સંસાધનો પહોંચાડવાના પ્રયાસો કરી રહ્યા છીએ. સંક્રમણ રોકવા માટે અમે પોલિસ અને એનજીઓ ના સંપર્કમાં છીએ. અમે આ મુશ્કેલ સમયમાં લોકોને મદદ કરવા અપીલ કરીએ છીએ.\nસામાન્ય માણસની દુર્દશા કલ્પનાથી બહાર\nએક્ટ્રેસે સિલેન્ડરો ની કાળાબજારી પર શર્મનાક કરાર આપ્યો છે. તેણે પોતાની પોસ્ટમાં લખ્યું છે કે મને આશા છે કે આ કાળાબજારીઓને પકડીને તપાસના દાયરામાં લાવવા જોઈએ. તે ગીધ જેવા છે અને અમને ખઈ જાય છે. પોતાના ઈન્સ્ટાગ્રામ પોસ્ટમાં રવિનાએ લખ્યું, આજકાલ જે પણ થઈ રહ્યું છે તેના પર વિશ્વાસ કરવું મુશ્કેલ છે. આ એક વિનાશ જેવું છે. અમીર લોકો ઈન્જેક્શન અને ટ્રીટમેન્ટ માટે પૈસા ચૂકાવી રહ્યા છે. પરંતુ સામાન્ય માણસની દુર્દશા કલ્પનાથી બહાર છે. આ નિરાશ કરી દેનારી અને દિલ તોડી નાંખનારી શરમનાક દૃશ્ય છે.\nકોરોના સંકટ/ છેલ્લા 24 કલાકમાં નવા 13,050 કેસ નોંધાયા, 131 લોકો મોતને ભેટ્યા: રાજ્યમાં પરિસ્થિતિ ગંભીર\nએશિયાટિક સિંહોમાં કોરોના થાય નહીં તે માટે વનવિભાગ એક્શનમાં, સાવજ માટે લેવાશે ખાસ પ્રકારના તકેદારી પગલાં


Gujarati News » Bhakti » Do not do this even by mistake on the day of Sharad purnima otherwise Goddess Lakshmi will get dissatisfied\nશરદ પૂર્ણિમાએ શ્રદ્ધાળુઓ દેવી લક્ષ્મીની પૂજા કરી તેમને પ્રસન્ન કરવાનો પ્રયત્ન કરતા હોય છે. પરંતુ માતાને પ્રસન્ન કરતા પૂર્વે એ ધ્યાનમાં રાખવું ખૂબ જ જરૂરી છે કે આ દિવસે ભૂલથી પણ શું ન કરવું. આ દિવસે અજાણતા થયેલી ભૂલો મોટી મુસીબત સર્જી શકે છે.\nPublish Date - 2:43 pm, Mon, 18 October 21 Edited By: Bhavesh Bhatti Follow us -\nશરદ પૂનમે અજાણતા થયેલા ખોટા કામ દેવી લક્ષ્મીને નારાજ કરી દેશે !\nશરદ પૂર્ણિમાના (Sharad Purnima) અવસરનું એક આગવું જ મહત્વ છે. એક વર્ષમાં પૂનમ તો બાર આવે છે. પરંતુ, તે સૌમાં શરદ પૂનમની મહત્તા સવિશેષ છે. આસો સુદ પૂર્ણિમા એ શરદ પૂર્ણિમા તરીકે ઉજવાય છે. માન્યતા અનુસાર આ એ દિવસ છે કે જે દિવસે શ્રીકૃષ્ણએ ગોપીઓ સાથે વૃંદાવનમાં મહારાસ રચાવ્યો હતો. તો શરદ પૂર્ણિમાએ ચંદ્રના કિરણોમાં રાખી મૂકેલા દૂધ-પૌંઆને પ્રસાદ રૂપે ગ્રહણ કરવાની પણ મહત્તા છે.\nસામાન્ય રીતે શ્રદ્ધાળુઓ શરદ પૂર્ણિમાએ શ્રીકૃષ્ણની, ચંદ્રમાની તેમજ માતા લક્ષ્મીની પૂજા કરતા હોય છે. એક કથા અનુસાર એ શરદ પૂર્ણિમા જ હતી કે જે દિવસે દેવી લક્ષ્મીનું સમુદ્ર મંથનમાંથી પ્રાગટ્ય થયું હતું. એટલે જ આ દિવસ લક્ષ્મીકૃપા માટે પણ શ્રેષ્ઠ મનાય છે અને એટલે જ શ્રદ્ધાળુઓ આ દિવસે દેવી લક્ષ્મીની પૂજા કરી તેમને પ્રસન્ન કરવાનો પ્રયત્ન કરતા હોય છે. પરંતુ માતાને પ્રસન્ન કરતા પૂર્વે એ ધ્યાનમાં રાખવું ખૂબ જ જરૂરી છે કે આ દિવસે ભૂલથી પણ શું ન કરવું ! કારણ કે, આ દિવસે અજાણતા થયેલી ભૂલો પણ મોટી મુસીબત સર્જી શકે છે.\nઆ વખતે શરદ પૂર્ણિમાની ઉજવણીને લઈને મતમતાંતર પ્રવર્તી રહ્યા છે. કેટલાંક રાજ્યોમાં 19 ઓક્ટોબર, મંગળવારના રોજ શરદ પૂર્ણિમાની ઉજવણી થશે. પરંતુ, સૂર્યોદય સમયે પૂનમ તિથિ 20 ઓક્ટોબર, બુધવારના રોજ પડી રહી છે. જે અનુસાર ગુજરાતી પંચાગ પ્રમાણે શરદ પૂનમની ઉજવણી બુધવારે કરવાની રહેશે. તો, આવો જાણીએ કે આ દિવસે ભૂલથી પણ શું ન કરવું.\nવિશેષ ધ્યાન શું રાખશો ?\n⦁ શરદ પૂર્ણિમા એ દેવી લક્ષ્મીને પ્રસન્ન કરવાનો અવસર છે. ત્યારે ભૂલથી પણ આ દિવસે માંસ-મદિરા ગ્રહણ ન કરવા. માન્યતા અનુસાર તેનાથી દેવી લક્ષ્મી નારાજ થશે અને જે-તે વ્યક્તિને આર્થિક સંકટમાં ફસાવાનો વારો આવી શકે છે.\n⦁ શક્ય હોય તો શરદ પૂનમે કોઈની પણ પાસેથી આર્થિક લેણ-દેણ ન કરવી. તે શુભ નથી મનાતું.\n⦁ શરદ પૂર્ણિમાના દિવસે બ્રહ્મચર્યનું પાલન કરવું જોઈએ. જો તેમ કરવામાં ન આવે તો દાંપત્યજીવનમાં મુશ્કેલીઓનો સામનો કરવો પડી શકે છે.\n⦁ શરદ પૂર્ણિમાના દિવસે દાન કરવું ફળદાયી મનાય છે. પરંતુ, જ્યોતિષ શાસ્ત્ર અનુસાર આ દાન સૂર્યાસ્ત પહેલાં જ થઈ જાય તે જરૂરી છે. કહે છે કે, સૂર્યાસ્ત પછી દાન કે દક્ષિણા આપવાથી ઘરમાં ગરીબી આવી શકે છે.\n⦁ શક્ય હોય તો શરદ પૂનમે ગેસ પર લોઢી ન મૂકવી. એટલે કે રોટલી, ભાખરી ન બનાવવા. આ દિવસે બને તો પૂરી કે અન્ય કોઈ તળેલી વસ્તુ બનાવવી.\n⦁ એક માન્યતા એવી પણ છે કે શરદ પૂર્ણિમાએ સૂર્યાસ્ત પછી મહિલાઓએ વાળમાં કાંસકો ન ફેરવવો. આ અશુભ મનાય છે.\nઆ પણ વાંચો : ભગવતી જગદંબાની કૃપાથી નારી બની નર ! જાણો, રાજા સુદ્યુમ્નની કથા\nઆ પણ વાંચો : ભગવતી જગદંબાની કૃપાથી જ ત્રિદેવો સંભાળે છે સૃષ્ટિના સર્જન, સંચાલન અને સંહારની જવાબદારી !


Gujarati News » International news » Pakistan rejects reports of deal with us to conduct air operations in afghanistan using its airspace\nઅમેરિકા(America) અફઘાનિસ્તાન (Afghanistan)પર પોતાની નજર રાખવા માંગે છે. આ કારણે તેને પાકિસ્તાની એરસ્પેસ (Pakistani Airspace) જોઈએ છે.\nPublish Date - 9:52 am, Sun, 24 October 21 Edited By: Charmi Katira Follow us -\nપાકિસ્તાને Pakistan) શનિવારે અમેરિકા સાથે તાલિબાન શાસિત અફઘાનિસ્તાનમાં ગુપ્તચર કામગીરી માટે તેના હવાઈ ક્ષેત્રના ઉપયોગ અંગેના કરારના અહેવાલોને ફગાવી દીધા છે. પાકિસ્તાન વિદેશ મંત્રાલયે (Pakistan Foreign Office) અફઘાનિસ્તાન સામે લશ્કરી અને ગુપ્તચર કામગીરી કરવા માટે બંને દેશો વચ્ચે કરારની ઔપચારિકતા લગતા અહેવાલો સંબંધિત મીડિયા પ્રશ્નોના જવાબમાં એક નિવેદન બહાર પાડ્યું હતું.\nવિદેશ કાર્યાલયે કહ્યું, “આવો કોઈ કરાર થયો નથી.” જોકે, નિવેદનમાં કહેવામાં આવ્યું છે કે, “પાકિસ્તાન-અમેરિકા સંબંધોમાં પ્રાદેશિક સુરક્ષા અને આતંકવાદ સામે લાંબા સમયથી સહયોગ ચાલુ છે અને બંને પક્ષો નિયમિતપણે જોડાતા રહે છે.” એક મીડિયાએ યુએસ સંસદના સભ્યો સાથેની બ્રીફિંગની વિગતોથી પરિચિત ત્રણ સ્ત્રોતોને ટાંકીને અહેવાલ આપ્યો હતો કે અમેરિકા અફઘાનિસ્તાનમાં ઓપરેશન ચલાવવા માટે પાકિસ્તાની એરસ્પેસનો ઉપયોગ કરી રહ્યું છે.\nઈમરાને એરસ્પેસ આપવાનો ઈન્કાર કરી દીધો હતો\nપાકિસ્તાનના વિપક્ષી દળોએ પણ એવા અહેવાલો પર સરકાર પાસેથી સ્પષ્ટતાની માંગ કરી હતી કે પાકિસ્તાને અમેરિકા સૈન્યને તેની એરસ્પેસનો ઉપયોગ કરવાની મંજૂરી આપી છે. આ કારણે વિપક્ષી પાર્ટીઓ સતત ઈમરાન ખાન પર હુમલા કરી રહી હતી. પરંતુ વડાપ્રધાન ઈમરાન ખાને એક ઈન્ટરવ્યુમાં સ્પષ્ટપણે કહ્યું હતું કે પાકિસ્તાન-અફઘાનિસ્તાનની અંદર કોઈપણ પ્રકારની કાર્યવાહી માટે કોઈપણ સૈન્ય મથક અને તેની ભૂમિનો ઉપયોગ કરવા દેશે નહીં.\nઈમરાન ખાને જૂનમાં એક ઈન્ટરવ્યુમાં જણાવ્યું હતું કે, ‘બિલકુલ નહીં.પાકિસ્તાની વિસ્તારમાંથી અફઘાનિસ્તાનમાં કોઈપણ લશ્કરી મથક, કોઈ પણ પ્રકારની કાર્યવાહીની મંજૂરી આપવાનો કોઈ રસ્તો નથી. એવું બિલકુલ નહીં થાય.’ તાલિબાને 15 ઓગસ્ટે અફઘાનિસ્તાનમાં સત્તા કબજે કરી હતી. 31 ઓગસ્ટે દેશમાંથી અમેરિકન સૈનિકોની હકાલપટ્ટીના બે અઠવાડિયા પહેલા તાલિબાને આ કર્યું હતું. જોકે, ત્યારથી અમેરિકા અફઘાનિસ્તાન પર નજર રાખવા માંગે છે. આ કારણે તેને પાકિસ્તાની એરસ્પેસ જોઈએ છે.\nઆ પણ વાંચો :Pakistan news : પાકિસ્તાનની હાલત ખરાબ, ભારત-પાકિસ્તાનની મેચ જોવા દુબઇ ગયેલા ગૃહમંત્રી પરત ફર્યા


Tha Kavya - 74 in Gujarati Novel Episodes by Jeet Gajjar books and stories PDF | ધ કાવ્યા એક પરી ની પ્રેમ કહાની - ભાગ ૭૪\nજીતસિંહ પોતાના મનની દરેક વાત મોટા ભાઈ વિરેન્દ્રસિંહ ને કરતા. પણ આ પ્રેમની વાત હતી એટલે મોટાભાઈ ને કહેવી જીતસિંહ ને સરમચંકોસ અનુભવી રહ્યા હતા. પણ મોટાભાઈ વિરેન્દ્રસિંહ પાસે બેસીને પૂછી રહ્યા છે એટલે જીતસિંહ ને તેનો જવાબ આપવો જ રહ્યો.\nકાવ્યા ને આજે હું ફરવા લઈ ગયો હતો. તે ઘણી ખુશ હતી. આ ખુશી નું કારણ મારા પ્રત્યે પ્રેમ હતો પણ હું ત્યારે તે ખુશી નું કારણ જાણી શક્યો ન હતો. પણ જયારે અમે બંને ગાર્ડનમાં બેઠા હતા અને આજુબાજુ શહેરના લોકો અમને નિહાળી રહ્યા હતા ત્યારે કાવ્યાએ એક ગુલાબ આપીને મને પ્રેમનો પ્રતાવ મૂક્યો. મારી ખુશી નો કોઈ પાર રહ્યો ન હતો ત્યારે મે મારા હાથની એક રીંગ તેને પહેરાવી અને તેના પ્રેમ નો સ્વીકાર કર્યો. ચહેરા પર ખુશી વ્યક્ત કરતા કરતા જીતસિંહ આખી ઘટના મોટાભાઈ વિરેન્દ્રસિંહ ને કહી.\nજીતસિંહ ની યોગ્ય પસંદ અને તેમને સુંદર છોકરી મળી એ વાત થી વિરેન્દ્રસિંહ પણ ખુશ થઈ ગયા. ખંભા પર હાથ મૂકીને વિરેન્દ્રસિંહે કહ્યું. જીતસિહ ખુશ રહો અને મોજ કરો.\nકાવ્યા એ વિચારમાં હતી કે જીતસિંહ સાથે સાચો પ્રેમ ક્યારે થઈ ગયો તે પણ તેને કેમ ખ્યાલ રહ્યો નહિ. અસલમાં તે રીંગ મેળવવા માટે જીતસિંહ સાથે પ્રેમ કરવા માગતી હતી. જે થયું તે સારું થયું એમ માનીને કાવ્યા અંદરથી ખુશ રહેવા લાગી હતી. હવે રીંગ કેમ મેળવવી તે વિચારમાં પડી ગઈ. પહેલા વિચાર આવ્યો કે જીતસિંહ મને જે રીંગ પહેરાવી છે તે તેમને પાછી આપીને કહું કે મારે તો માયા નાં હાથમાં રિગ છે તે જોઈએ છે. પણ પછી ખ્યાલ આવ્યો કે આવી રીતે જીતસિંહ પાસે માયા પાસે જે રીંગ છે તે માંગીશ તો પ્રેમનું અપમાન થશે અને જીતસિંહ ને ખોટું પણ લાગી શકે છે. રીંગ કેમ મેળવવી તે કાવ્યા માટે ચિંતા નો વિષય બની ગયો હતો.\nબીજે દિવસે જીતસિંહ કાવ્યા પાસે આવે છે. જીતસિંહ આજે કાવ્યા ને શોપિંગ કરવા લઈ જવા માંગતા હતા. કેમ કે અત્યાર સુધી તો કાવ્યા ને ફક્ત શહેર જ બતાવ્યું હતું. તેને કઈ પણ આપ્યું નથી કે નથી શોપિંગ કરાવી. આમ પણ જીતસિંહ જાણતા હતા કે છોકરીઓ ની પહેલી પસંદ શોપિંગ હોય છે. એટલે કાવ્યા ને શોપિંગ કરાવી તેને ખુશ કરવા માગતા હતા.\nકાવ્યા ને કહ્યું. "કાવ્યા જલ્દી તૈયાર થઈ જા આપણે શોપિંગ કરવા જવું છે."\nશોપિંગ નાં શબ્દો કાને પડતા કાવ્યા જીતસિંહ પાસે આવી ને બોલી. બસ બે મિનિટ કુંવર, હું હમણાં જ તૈયાર થઈ ને આવી.\nકાવ્યા રૂમમાં તૈયાર થવા ગઈ ને જીતસિંહ કાવ્યા ની રાહ માં ત્યાં બેસીને પેપર વાચવા લાગ્યા.\nકાવ્યા ને ઘણા સમય પછી શોપિંગ કરવાનો મોકો આવ્યો હતો. જ્યારે તે કોલેજ કરી રહી હતી તે સમયે તેના મમ્મી સાથે શોપિંગ કરવા જતી હતી. ત્યારે તેની પસંદ ની શોપિંગ તે કરી શકતી ન હતી. હમેશા મમ્મી કહેતી તે વસ્તુ લેવી પડતી હતી. પણ આજે તેને એવું લાગી રહ્યું હતું કે તે તેની પસંદગી ની શોપિંગ થશે એટલે તેના ચહેરા પર ખુશી છવાઈ હતી અને હું શું શું ખરીદિશ તે વિચાર કરતી કરતી કાવ્યા તૈયાર થઈ રહી હતી. આ બાજુ જીતસિંહ પેપર વાંચી રહ્યા હતા ત્યાં તેમની નજર ટેબલ પર પડેલી છડી પર પડી. કાવ્યા ભૂલ માં તે છડી ત્યાં મૂકી દીધી હતી. જે તેને ખ્યાલ પણ રહ્યો ન હતો. પહેલી વાર જીતસિંહએ આવી સ્ટાર વાળી ચમકતી છડી જોઈ હતી.\nકાવ્યા તૈયાર થઈને બહાર આવી એટલે કાવ્યા ને આટલી સુંદર જોઈને તે ભૂલી ગયા કે મારે પેલી છડી વિશે કાવ્યા ને પૂછવું છે. જીતસિંહ ને તલ્લીન જોઈને કાવ્યા તેમની પાસે આવી ને હાથ પકડી ને કહ્યું.\nચાલો કુંવર આપણે શોપિંગ કરવા જઈએ.\nઆમ મને ટગર ટગર જોયા કરશો તો શોપિંગ કરવા જવાનું મોડું થાશે. અને સાંભળો હું ક્યાંય નથી જવાની અહી જ છું. જીતસિંહ નાં કાનમાં હળવેથી કહ્યું.\nકાવ્યાનાં મીઠા શબ્દો કાને પડતા જીતસિંહ હોશમાં આવ્યા ને કાવ્યા નો હાથ પકડી ને તેમના રૂમમાંથી બહાર નીકળ્યા અને કાર માં બેસીને શોપિંગ કરવા નીકળી ગયા. રસ્તામાં જીતસિંહ ને પેલી છડી યાદ આવી ગઈ જે છડી વિશે કાવ્યા ને પૂછવાનું હતું.\nશું જીતસિંહ તે છડી વિશે કાવ્યા ને પૂછશે.? શું કાવ્યા જીતસિંહ ને યોગ્ય જવાબ આપશે તે જોઈશું આગળ નાં ભાગમાં..


એડવેન્ચર પસંદ છે, તો બાઇકર્સ માટે છે દેશની આ જગ્યાઓ જોરદાર | best places for bike riding in india - Sambhaav News\nએડવેન્ચર પસંદ છે, તો બાઇકર્સ માટે છે દેશની આ જગ્યાઓ જોરદાર\nઆપણા દેશમાં ઘણા બધા લોકો એવા હોય છે જે લોકાને બાઇક ચલાવવાનો ખૂબ જ શોખ હોય છે. અને દેશમાં વિવિધ જગ્યાઓએ ફરવા માટે તેમના બાઇકનો ઉપયોગ કરે છે. આજે અમે તમને એવી જ કેટલીક જગ્યાઓ માટે કહેવા જઇ રહ્યા છીએ જે એડવેન્ચર લવર્સને પસંદ પડશે.\n1. ખારડૂંગલા રોડ થી લેહ લદાખની સફર\nજો તમે ખરેખર બાઇકના જૂનૂની છો તો બાઇક ચાલુ કરો અને નિકળી પડો ખારડૂંગલા રોડથી લેહ લદાખની સફર પર. આ સફરમાં આસપાસની પ્રકૃતિ અને વળાંક વાળા રસ્તા તમને પાગલ બનાવી દેશે. ચારે બાજુથી ઘેરાયેલા પહાડોથી ઘેરાયેલો આ પાસ એની ઊંચાઇ માટે ખૂબ જ જાણીતો છે. એના પરથી પસાર થતાં તમને સુંદર નજારો જોવા મળશે. અહીંયા જવાનો સૌથી સારો સમય એપ્રિલથી ઓગસ્ટની વચ્ચે છે.\n2. સ્પીટી વેલી\nસ્પીટી વેલી લદાખથી નજીક જ છે. બાઇક પર સ્પીટી વેલી જતાં રાજા, ટેબો, સ્પીટી અને પીન વેલી જેવી સુંદર જગ્યાઓ જોવા મળે છે. અહીંયા બરફથી ઢંકાયેલા મંદિરો જોઇને તમને શાંતિનો અનુભવ થશે. અહીંયા જવાનો સૌથી સારો સમય એપ્રિલથી ઓક્ટોબર સુધી માનવામાં આવે છે.\n3. વાલપરાઇ અને વાઝાચલ ફોરેસ્ટ\nકેરલ અને તમિલનાડુની વચ્ચે પસાર થતો આ રસ્તો તમિલનાડુના પોલાચીને કેરલાનના ચાલાકુડીને જોડે છે. અહીંયા જંગલોમાંથી પસાર થવું પડે છે. આ વિસ્તારમાં વરસાદ ખૂબ જ પડે છે. જેના કારણે રસ્તામાં નાના વોટર ફોલ પણ જોવા મળે છે.\n4. મુંબઇ થી ગોવા\nમુંબઇથી ગોવાનો રસ્તો અમેરિકાના 101 હાઇવેથી ઘણો મળતો આવે છે. આ રસ્તાને દેશમાં દરિયાઇ વિસ્તારમાં બાઇક ચલાવવા માટે સર્વશ્રેષ્ઠ માનવામાં આવે છે. 10 કલાકની આ એડવેન્ચર સફરમાં બાઇક ચલાવવાના શોખીન ખૂબ જ એન્જોય કરી શકે છે. અહીંયા બાઇક ચલાવવાની સૌથી વધારે મજા ઓક્ટોબરથી ફેબ્રુઆરીની વચ્ચે સારો હોય છે.\n5. વેસ્ટર્ન અરુણાચલ પ્રદેશ\nહિમાલયના ઊંચા પહાડોને જોતાં બાઇક ચલાવવો ખૂબ જ જોરદાર અનુભવ સાબિત થઇ શકે છે. અહીંયા રસ્તા સારા નથી પરંતુ પસાર થવું એક રોમાંચક અહેસાસ કરાવે છે. બરફથી ઢંકાયેલા પહોડામાંથી પસાર થઇને આદિવાસી અને જનજાતીય સંસ્કૃતિ અને એમની જીવનશૈલીનો અનુભવ કરી શકો છો.\n6. દાર્જિંલિંગ થી સિક્કિમ\nબરફની ચાદરથી ઢંકાયેલું દાર્જિલિંગ અને બૌદ્ધ સંસ્કૃતિનો ગંગા જમુની નજારો પ્રસ્તુત કરે છે. અહીંયાથી કંચનજંઘાના પરવ્તો પણ જોઇ શકાય છે. આખા વર્ષમાં તમે ગમે ત્યારે અહીં જઇ શકો છો.\n7. અમદાવાદ થી કચ્છ\nરાજસ્થાનથી ગુજરાત બહું દૂર નથી., એટલા માટે આ રસ્તાની તમે બાઇક પર મજા લઇ શકો છો. ચારે બીજુ સફેદ ચાદરની જેમ ફેલાયેલી રેતી તમને અલગ રોમાંચથી ભરી દેશે. અહીંયા રાતના સમયે બાઇક ચલાવવું ખૂબ જ સારું લાગે છે. અહીંયા જવાનો સૌથી સારો સમય ડિસેમ્બરથી ફેબ્રુઆરી વચ્ચે છે.\nઅમદાવાદની વિધાનસભાની બેઠક માટે કોંગ્રેસમાં કશ્મકશ, સ્ક્રીનિંગ કમિટી માટે સક્ષમ…\nUPAનાં શાસનમાં થઇ હતી સર્જીકલ સ્ટ્રાઇક : તત્કાલીન DGMO\nPM મોદીએ લોન્ચ કર્યું 'રામચરિતમાનસ'નું ડિઝિટલ સંસ્કરણ\n૨૩ હજાર રૂપિયાવાળા ફોનની કિંમત ઘટીને થઇ ૯ હજાર રૂપિયા\nઅમિત શાહ સહપરિવાર અમદાવાદમાં દિવાળી મનાવશે


બુધવાર, 14 ઑગસ્ટ 2019 (11:41 IST)\nઅમદાવાદના સોલા વિસ્તારમાં સાસરિયાઓને પતિએ જ પત્નીના અશ્લીલ ફોટો અને ધમકીભર્યા મેસેજ કરી બદનામી ભર્યું કામ કર્યું હોવાનો કિસ્સો સામે આવ્યો છે. આરોપી પતિને અન્ય સ્ત્રી સાથે સંબંધ હોવાથી તેની પત્ની પિયરમાં રહેતી હતી. આ ઘટના બનતા જ સાળાએ બનેવી સામે સોલા પોલીસસ્ટેશનમાં ફરિયાદ નોંધાવી છે. ચાંદલોડિયામાં રહેતા અને ડેન્ટીસ્ટ તરીકે ફરજ બજાવતા યુવકે સોલા પોલીસસ્ટેશનમાં ફરિયાદ નોંધાવી છે. આ ડોક્ટર યુવકની બહેનના વર્ષ 2018માં ગાંધીનગરના યુવક સાથે લગ્ન થયા હતા.\nલગ્ન બાદ બંને વચ્ચે મનમેળ ન રહેતા અને આ યુવકનું અન્ય સ્ત્રી સાથે લફડું સામે આવતા ડોક્ટરની બહેન પિયરમાં આવી ગઇ હતી. આ બાબતને લઇને ગાંધીનગર મહિલા પોલીસસ્ટેશનમાં ફરિયાદ પણ નોંધાવી હતી. ગઇકાલે સવારે ડોક્ટર યુવકે મોબાઇલ ફોન ચેક કરતા તેમના બનેવીના મેસેજ વોટ્સએપ પર આવ્યા હતા. જેમાં સાતથી આઠ અશ્લીલ ફોટો તેમની બહેનના હતા અને એવું લખ્યું હતું કે તારી બહેનના ધંધા આખું ગામ જોશે એક્ઝામ્પલ જોઇ લે તમે હોશિયાર છો ને હવે જોઇ લો મને હું નહિ આખી દુનિયા જોશે.\nઆ ધમકીભર્યા મેસેજ ડોક્યર યુવકના પિતાના ફોનમાં પણ આવ્યા હતા. આ બાબતને લઇને ડોક્ટર યુવક શહેર પોલીસ કમિશનર કચેરી ખાતે ગયા અને ત્યાં અરજી આપતા સોલા પોલીસે બોલાવી ફરિયાદ નોંધી હતી.બનેવીના નામની હાઇકોર્ટમાં હેબિયર્સ કોપર્સ ચાલતી હોવાથી ડોક્ટર યુવક મુદતે ગયા હતા. ત્યાં ડોક્ટર યુવકના બનેવી જે પ્રેમિકા સાથે ભાગ્યા હતા તે પ્રેમિકાના ભાઇ મળ્યા હતા અને તેમને પણ આ મેસેજ મળ્યો હોવાનું જણાવ્યું હતું. હાલ સમગ્ર મામલે પોલીસને વોટ્સએપના મેસેજોના પુરાવા આપતા સોલા પોલીસે આરોપી સામે તપાસ હાથ ધરી છે.\nCM રશિયાથી પરત ફર્યા, કહ્યું ડાયમંડ અને ટિમ્બરના વ્યાપાર-ઉદ્યોગ માટે રશિયામાં ઉજળી તકો\nઆગળનો લેખ પદ્મશ્રી ડો. તેજસ પટેલ, સુધીર શાહ સહિત 35 તબીબો ભાજપમાં જોડાયા


"જલિયાવાલા બાગ"ની ઘટના પર આધારિત નવલિકા- "શૌર્યફળ" - Abtak Media\nHome Offbeat “જલિયાવાલા બાગ”ની ઘટના પર આધારિત નવલિકા- “શૌર્યફળ”\n“જલિયાવાલા બાગ”ની ઘટના પર આધારિત નવલિકા- “શૌર્યફળ”\nહજુ હમણાં જ હોળી ગઇ અને વાતાવરણમાં ફેલાયેલાં કિટાણુઓનો વિનાશ કરીને એ જાણે ઠંડા પવનની લહેરખીને પણ પોતાની સાથે જ લેતી ગઇ હોય એમ ગરમીની શરૂઆત થઇ ગઇ હતી. રોજ રોજ હવામાં બફારો અને સૂર્યનો અસહ્ય તડકો બધું જ સહન કરીને બધા જ પોતાના રોજિંદા કાર્યો જોરોશોરથી કરી રહ્યાં હતાં. ૧૯૧૯નું વર્ષ હતું. હું બાર વર્ષનો થયો હતો. આ સમયે વતન માટે આઝાદી મેળવવાની લડત સતતને સતત ચાલુ હતી. લોકોમાં ફેલાયેલી જાગૃતિ અને જુનુન જોઇને લાગતું હતું કે બસ અલ દિલ્લી દૂર નહિં હૈ, એટલે કે આઝાદી હવે બસ થોડા જ સમયમાં મળી રહેશે. અંગ્રેજોનાં અત્યાચારોમાંથી દેશ જલ્દી જ મુક્ત થશે. લોકોમાં આવી જાગૃતિ ફેલાઇ એ બાબતે તો હું ખૂબ ખુશ હતો, પરંતુ એનાથીય વધુ મને એ બાબતનો આનંદ હતો કે આઝાદી પ્રત્યેની નિષ્ઠા રાખી લોકોનાં મનમાં આઝાદીનાં બીજ રોપવામાં મારા પિતા ખૂબ કારગત નીવડ્યા હતાં.\nહા, મારા પિતા એક ક્રાંતિકારી હતાં. વતન માટે મરી મીટવું એ એમનાં ખૂનમાં જ હતું. એમણે દેશ માટે પોતાનું ગૃહસ્થ જીવન કુરબાન કર્યું હતું. જો કે મારી બાને તેમાં કોઇ જ પરેશાની ન હતી. એ મારા પતિને પૂરેપૂરો સાથ આપતા. મારી બા એના ચહેરા પર ચાંદ શી શીતળતા હતી, આંખોમાં ભરપૂર મમતા અને સ્નેહ હતો એને મારી માટે અને ચહેરા પર કાયમ વતન માટે કશું કરી છૂટ્યાની લાગણીની આભા વરસતી રહેતી. એનું સ્મિત મક્કમ હતું. મારી બા ખૂબ મહેનત કરતી. પિતા તો હું નાનો હતો ત્યારે જ મને છોડીને દેશની સેવા કરવા ચાલ્યા ગયા હતાં. એ ક્યારેક ક્યારેક અમને મળવા આવતા અને ક્યારેક અમે એમને મળવા જતા. મોટા ભાગે એ પોતાનો દહાડો ક્રાંતિકારીઓ સાથેની મીટીંગમાં કે દેશમાં જાગૃતિ ફેલાવવાનાં પ્રચાર પ્રસારમાં જ સંડોવાઇને કાઢતા. એમને ઘરની કોઇ ચિંતા રહેતી પણ નહીં કારણ કે મારી બા બધું જ સાચવી લેતી. મારા ઘરે બે ભેંસ હતી, મારી બા રોજ સવારે એનું દૂધ દોહતી અને આસપાસ તેને વહેંચી આવીને થોડા પૈસાથી ચારો અને થોડા પૈસા ઘરવખરી લાવીને અમારું ગુજરાન ચલાવતી. ક્યારેક પિતા મળવા આવે તો ઉભી કરેલી બચતમાંથી બે સારી વાનગીઓ બનાવીને અમને ખવરાવતી. મારા પિતા એને કહેતા કે તું ખરેખર મારી ગૃહલક્ષ્મી છે. ઘણી વખત પિતા ઘરની પરિસ્થિતિ વિશે પૂછતાં પણ બા ક્યારેક ખાવાનુંય ન હોય તો પણ એમને જાણ સરખી ન થવા દેતી, મારી બા…..\nઆજે પણ મારી બા ભેંસોનું દૂધ દોહતી બેઠી હતી. સવારનાં છ વાગ્યા હતા. છ વાગ્યામાં પણ ચારે તરફ સૂરજની રોશની પ્રસરી ગઇ હતી. હું કાયમની જેમ બાજુવાળા લીલા કાકીનાં જામફળ તોડવા ઉપર ચડ્યો હતો. મારી બા અને લીલા કાકી બંને મારા આ કૃત્યથી ત્રાસ્યા હતાં. અમારા ઘરની બાજુમાં એક જ દિવાલની પેલે પાર લીલા કાકીનું ઘર હતું. તેના ઘરમાં જામફળનું મોટું ઝાડ હતું. આખો શિયાળો મેં મીઠા, રસીલાં જામફળ તોડીને ખાધાં હતાં. લીલા કાકી કેટલીય વાર ખિજાયાં, મારી બાએ તો મને સજારૂપે એકવાર અંધારિયા ઓરડામાં પણ પુરેલો પણ શું કરું ? રોજ સવારે પેટામાં ઉઠતાં ઊંદરડાનાં શોર સાથે મને એ મીઠા મીઠા લાલ લાલ જામફળ એટલી હદે લલચાવતા કે અત્યારે હું એ ખાઇને પછીથી કોઇ પણ સજા ભોગવવા માટે તૈયાર રહેતો. હું સીધું જ અમારા ઘરની દિવાલ પર ચડીને ત્યાંથી જ લીલા કાકીના ઝાડ પર ચડી જતો. આખરે કંટાળીને એક દિવસ લીલા કાકીએ અમારા બંને ઘર વચ્ચે આવેલી ચાર ફૂટની દિવાલને દસ ફૂટ ઊંચી કરાવી દીધી પછી તો શું ? એક દિવસ, બે દિવસ, ઝાડમાં લટકતા મોટા મોટા જામફળ મને એટલું તો લલચાવતાં કે હું ગામમાં ક્યાંકથી શોધીને લાકડીઓ લાવતો, લંગરિયાં ફેંકતો અને ક્યારેક તો મોટો પથ્થર પણ ફેંકતો.\nસદ્નસીબે કોઇને વાગ્યું ન હતું પણ મને આ કાંડ કરવા બદલ રોજ મારી બા ની એક ચપાટ પડતી અને ક્યારેક તો ખાવાનુંય ન મળતું. શું કરું ? બાળકનું મન હતું ને મારું એટલે હું રહી જ ન શકતો. એક દિવસ મેં હિંમત કરીને ઊંચી દિવાલ ચઢવાનો પ્રયત્ન કર્યો, સાત દિવસ, માત્ર દિવસમાં હું ઊંચી દિવાલ ચડતા શીખી ગયો ત્યારબાદ લીલા કાકીનો ફરી એ જ મને દાટી મારવાનો અને મારી બાની આગળ મારી લવારી ફુંકવાનો સિલસિલો ચાલું જ રહ્યો. આજે પણ હું ઝાડ પર ચડ્યો હતો. ધીમે ધીમે સુકાઈ જતાં પાંદડાંઓની વચ્ચે એકાદ જામકુળ મળે તો તે શોધવાનો પ્રયત્ન કરતો હતો ત્યારે જ મારી બાએ સૂર ફેંકયો, “અલ્યા, ક્યાં મરી ગયો ? એ પિન્ટ … ” હું વાંદરાની માફક ફટાફટ, દિવાલ ઉતરીને મારા ઘરનાં પ્રાંગણમાં કૂદ્યો.” હે બા ….. મેં કહ્યું.”તું ફરી પાછો લીલાનાં ઝાડ પર ગયો ? રોજ રોજ તારી બા ને લીલા સામે લજાવે છે, તને શરમ જેવું કશું છે કે નથી ? મારી બા ગુસ્સે થવાની પૂરી તૈયારીમાં હતી.”અરે બા મારી હું ખાલી જોવા ગયો હતો કે જામફળ છે કે નહીં. જો આજે આ એક જ મળ્યું એ પણ અડધું સડી ગયેલું છે. મેં મોઢું નીચું રાખીને મારી બા સામે લાડ કરવાનો પ્રયત્ન કર્યો હજુ મારી બા મારા કાન ખેંચવા આવે ત્યાં તો અમારી ડેલીએ કોઈએ જોરથી હાથ માર્યો, “હાલ્ય જલ્દી કરજો. એમ ગૂંજતો એક અવાજ આમરી ડેલીએથી પસાર થઈને બીજી, ત્રીજી અને આજુબાજુની કેટલીય ડેલીએ અથડાતો સંભળાયો.\nહું વાતને સમજુ એ પહેલાં મારી બાએ મને અંદર જઈને તૈયાર થવાનો ઇશારો કર્યો, જ્યાં સુધી બધું કામ પરવારીને અમે બહાર ન નીકળ્યા ત્યાં સુધી મારી બાએ મને કશું જ નહતું કહ્યું પછીથી એણે ખુલાસો કર્યો કે જે રોલેટ એક્ટ પસાર થયો છે, તેનો વિરોધ કરવા માટે જલિયાવાલા બાગમાં સભા ભરાવાની છે, જેના માટે એમને આમંત્રણ મળ્યું હતું પરંતુ ખરી વાત તો એ હતી કે આ બહાને મારી બા મારા પિતાને મળવા ઇચ્છતી હતી, એ છેલ્લા છ મહિનાથી એમને નહતી મળી, એ જીવે છે કે સ્વર્ગે સિધાવ્યા એનો પણ અમને ખ્યાલ નહતો. મારા પિતાને મળવાનો એક આશરો લઈને, મારો હાથ પકડીને મારી બાએ બાગ તરફ ઝટપટ ચાલતી પકડી.\nએ સૂકું, વૈરાન જલિયાવાલા બાગ મને કયારેય ગમ્યું નથી. મને તો એમ થતું કે લોકો એને બાગ શું કામ કહેતા હશે ? એક તો ચારે તરફ મોટી મોટી દિવાલો, આવવા જવા માટે સાંકળી શેરીમાંથી પસાર થઈને જવાનો એક જ રસ્તો. બીજા અન્ય કમાડો ખરા પણ સાવ નકામાં કારણ કે ત્યાં તો હાથી જેવાં તાળાં મારેલાં. ચારે તરફથી બંધ, વળી વચ્ચે બે મોટા કૂવા પણ, ન કોઈ ઘાસ, ન કોઈ ઝાડ કે ન કોઈ ફૂલની સુંગંધ નાકે આવે….! આ બાગ નહીં જેલ હતી એવું મને ક્યારેક ક્યારેક લાગતું પણ આજે હું મારી બા સાથે જ્યારે અંદર ધસ્યો ત્યારે ચારેકોર હસતા ખિલખિલાટ કરતાં ચહેરા જોઈને મને અત્યંત આનંદ થયો, મારી બા જેવી અનેક સ્ત્રીઓ પાસે ગોદમાં સમાઈ જાય તેવા બાળકો જે ખીખિયાટા કરતા હતાં એ બાગની દિવાલોને અથડાઈને પાછા સંભળાતા હતા. ક્રાંતિનાં અવાજની વચ્ચે કેટલાય સમય પછી મળેલા બે પ્રેમીઓનાં શોર પણ ખૂબ મધુરા હતા. મારી બાએ પણ પૃચ્છા કરી. ચોક્કસ મારા પિતા વિશેની જ. ત્યાં કોઈ બાનાં જાણીતા ગોવર્ધનજી હતાં. બે ઘડી ગોવર્ધનજી સાથે વાત કર્યા પછી મારી બાનો ચહેરો ઉતરી ગયો, તરત જ મારી બાએ ફરીથી એ જ મક્કમ સ્મિત ચહેરા પર ધરી દીધું અને ત્યાં ઉભેલા બધાંની જેમ એક પથ્થર પર ચડીને આગેવાની કરનાર એક ક્રાંતિકારીની વાત સાંભળવામાં એ મરાગૂલ થઈ ગયા.\nઘડી બે ઘડી પસાર થઈ. જાણે તુકાન પહેલાની શાંતિ હોય એવી ભયંકર શાંતિ ફેલાઈ અને તે શાંતિનો ભંગ અંગ્રેજ સૈનિકોનાં ટપ ટપ કરતાં બુટોએ તોડયો. હજુ કોઈ કશું સમજે એ પહેલાં તો જલિયાવાલા બાગમાં ચારે દિશામાં ટપ ટપ અવાજ સાથે સૈનિકો ગોઠવાઈ ગયા, ઉપરથી બાગની અંદર આવવા જવા માટેનાં એક સાંકળા રસ્તા પર જનરલ ડાયરે તોપ ગોઠવી દીધી. સૌ સ્થિર હતા. સૌ જાણતા હતા કે હવેની ઘડી કાળ શું લઈને આવવાનો હતો છતાં કોઇ જ પોતાનાં સ્થાનેથી હલતું નહતું. પથ્થર જેવા જડ બની ઉભા હતા સૌ કોઇ, મેં મારી જિંદગીમાં એકસાથે આટલી બંદૂકો, આટલા સૈનિકો અને ખાસ\nકરીને આ મોટી તોપ પહેલી જ વખત નજર સામે જોઇ હતી. હું તો મારી બાની પાછળ જ લપાઇ ગયો હતો અને ત્યાંથી ડોકાં તાણીને આ બધું જ જોતો હતો. ફરી અચાનક સૈનિકોનાં પગલાંનો ટપ ટપ અવાજ આવ્યો અને આ વખતે એ અવાજ પૂરો થયા બાદ જનરલ ડાયરે અંગ્રેજી ભાષામાં બળબળતો હુકમ કર્યો અને બસ ઘડી ભરમાં જ બંદૂકમાંથી એક પછીએક નીકળતી ગોળીઓનાં ધમાકાઓથી આખું વાતાવરણ હચમચી ઉઠ્યું. થોડી ઘણો પહેલા જડ જેવા ઉભેલા લોકો અહીંથી તહીં ભાગાદોડી કરવા લાગ્યા. કોઇ લોખંડનાં બંધ દરવાજા પર લટકતું તો કોઇ, મોટી મોટી દિવાલો પર ચઢવાનો પ્રયત્ન કરતું પરંતુ હકીકત તો એ હતી કે અંગ્રેજી સૈનિકો જ્યાં ગોઠવાઇને બેઠા હતાં એની નીચે બંદૂકમાંથી છૂટેલી ગોળીઓનાં જે ઢગલા થતા હતાં એનાથી કોઇ જ બચી નહતું શક્યું. કોઇ કોઇ તો ત્યાં આવેલા કુવાઓમાં કૂદી પડ્યા, જાણે અંગ્રેજી ગોળીઓથી હડધૂત થવાને બદલે એ આત્મસમર્પણ કરવામાં વધુ મહાનતા માનતા હતા.\nતમે પણ કવિતા, સ્વરચિત ગીત, ગઝલ કે કથા, ટૂંકીવાર્તા લખવાના શોખીન હોવ તો તમારા દ્વારા રચિત કન્ટેન્ટ અમને અમારા ઈ-મેઈલ એડ્રેસ [email protected] પર મોકલી આપશો. જેને તમારા નામ સાથે અમે અમારા પ્લેટફોર્મ પર મૂકીશું. તમારી આવડત, કૌશલ્ય, કળા-કૃતિને અમે ઉજાગર કરીશું.\nમારી બા પણ મને લઇને અહીંથી તહીં અંધાધૂંધીમાં ભાગી રહી હતી પછી અચાનક કોણ જાણે એને શું યાદ આવ્યું કે એ મને દિવાલ તરફ ઘસીને લઇ ગઇ. હજુ અમે દિવાલ સુધી પહોંચીએ તે પહેલાં તો મારી બા ને પહેલા પગમાં, પછી પીઠમાં, પછી પેટમાં અને આખરે છાતી પર એમ એકાએક ચાર ચાર ગોળીઅ વાગી. મને પેટમાં ફાળ પડી. આક્રંદ કરવા માટે મોં ખોલ્યું તો જાણે ગળામાંથી અવાજ જ નહતો બહાર આવતો, અર્ધ ખુલ્લા મોં એ હું જડની જેમ ઉભો હતો ત્યારે મારી બાએ ઘવાયેલી હાલતમાં પણ મને જવાનો ઇશારો કર્યો, હું સમજી જ નહતો શકતો કે એ શું કહી રહી છે અથવા એમ કહો કે મને એવું ભાન જ નહતું કે એ જે કહી રહી હતી એ મને સમજાય, ચારેતરફ બંદૂકમાંથી નીકળતી ગોળીઓની ધડાધડ સંભળાતી હતી, માર બા ધીમે ધીમે મોતનાં મુખમાં ધકેલાતી હતી અને હું કશું જ કરી શકવાનો નહતો.\nબા સતત મને ઇશારો કરી રહી હતી, હું ન સમજ્યો એટલે એણે માંડ કરીને પોતાનો હાથ ઊંચક્યો અને મને દિવાલ તરફ ઇશારો કર્યો, રૂરૂધાતા કંઠે એ માંડ છેલ્લો શબ્દ બોલી, “જા…મ…ફફ..ળ અને બસ એ જ ઘડીએ એણે આંખો મીંચી દીધી. હું એનો ઇશારો સમજી ગયો હતો. વાંદરાની જેમ દિવાલ ચઢવાની મારી આવડત વિશે એ જાણતી હતી અને ઇચ્છતી હતી કે હું અહીંથી બચીને નીકળું. કશું જ વિચાર્યા વગર મેં મારી આવડતનું પ્રદર્શન કરવા માંડ્યુ, બાની આખરી ઇચ્છા પૂરી કરવા માટે મારી મરતી બાનેય મેં પાછળ છોડી દીધી હતી. દિવાલ ચઢી ગયો, બસ બીજી તરફ કૂદવા જ જતો હતો કે ત્યારે જ મારા નસીબ મોળાં પડ્યાં, એક સૈનિકે મારા તરફ ફાયરિંગ કરી અને તેની બંદૂકમાંથી છૂટેલી ગોળી સીધી જ મારા ડાબા હાથમાં ખૂંપી ગઇ. હું ધડામ કરતો નીચે પડી ગયો. જમણા હાથે મારો ડાબો હાથ દબાવીને પડ્યો રહ્યો.\nકલાક થઇ. સદ્નસીબે મને એક જ ગોળી વાગી હતી. હું હજુ સુધી બા બા કરતો ત્યાં જ પડ્યો હતો. મેં થોડી વાર પહેલા જ સૈનિકોનાં પગલાંનો ટપ ટપ અવાજ દૂર જતો સાંભળ્યો હતો. ક્યાં સુધી અહીં મરવા પડ્યો રહીશ એ વિચારથી મેં ઉભા થવાનો પ્રયત્ન કર્યો. બાળક હતો એટલે હાથમાં વાગેલી એક ગોળી પણ મને ભારી પડી ગયેલી, આ તો મારા કુટુંબનાં ક્રાંતિકારી સંસ્કાર અને મારી બાએ મારા પેટમાં જબરદસ્તી નાખેલું દૂધ અને ઘી હતું જે હજુ સુધી મારી લાજ સાચવી બેઠેલું હતું. દિવાલનાં ટેકે માંડ કરીને હું બેઠો થયો. થોડી ક્ષણો પહેલા મારી સામે ખિલખિલાટ કરતા ચહેરાઓ વેરાન થઇ ગયા હતાં. ખીખિયાટા કરતાં નાનાં બાળકોનાં કૂદનનો અવાજ કાન ફાડી નાખે તેવો હતો. બધી જ દિશાઓ લોહીથી લથબથ હતી. એકસાથે ૧૯૫૦ રાઉન્ડ ગોળીઓ પંદર જ મિનિટમાં બધું ન હતું. એનાં મોઢા પર હજુ પણ એ જ મક્કમ સ્મિત હતું. હું ઘવાઇને મારી આસપાસ લાશોના ઢગલાં જોતો હતો. મારું અસ્તિત્વ શોધતો હતો ત્યાં મને ગોવર્ધનજી યાદ આવ્યા. થોડી ક્ષણો પહેલા જ એમને મારી બાને કહેલું કે મારા પિતા ક્રાંતિકારીઓની કોઇ પ્રાઇવેટ મીટીંગમાં ગયા હોવાથી અહીં હાજર ન્હોતા રહી શક્યા. મારી આંખ સામે થતા અંધારામાં મને અજવાળાનું એક કિરણ મળ્યું, પરંતુ થોડી ક્ષણો પહેલા જ મેં ગોવર્ધનજીને કૂવામાં કૂદતા જોયા હતાં. હવે શું ? મને જલિયાવાલા બાગ ન ગમવાનાં સરવૈયામાં વધુ એક કારણ ઉમેરાયું હતું અને હું એક હાથે મારો બીજો ધ્રૂજતો હાથ પકડીને રક્ત રંજિત થયેલા મારા ભવિષ્યને જોતો પડ્યો હતો…..!\nPrevious articleટોક્યો પેરાલિમ્પિક્સના સ્ટાર ખેલાડીઓ સાથે પ્રધાનમંત્રી મોદીએ કરી મુલાકાત\nNext articleઅંધકારમય જીવનમાં પ્રકાશ પાથરતી તમારી એક ચક્ષુ આપશે કોઈને નવી રોશની


Joshi Pathik August 21, 2011 at 11:28 PM\nએક વાર ચાખવાથી આદત લાગી જ જાય છે. મારો ખુદનો અનુભવ છે. એટલું ધ્યાનમાં જરૂર રાખવું કે સિગારેટથી મનને જે આનંદ જેવું લાગે છે તેના કરતાં ફેફસાને લાખો ગણુ નુકસાન થતુ હોય છે. અતિશય ખરાબ ચીજ છે. આપણે ખુદ સમજવું જોઈએ અને મન પર અંકુશ મુકવો જોઈએ. રોજ ૧૦ મિનિટ કપાલભાતી અને ૧૦ મિનિટ અનુલોમ-વિલોમ કરવાથી કદી સિગારેટ પીવાની ઈચ્છા થતી નથી.\nYashpalsinh Jadeja August 25, 2011 at 11:36 AM\nવાત એકદમ સાચી છે પણ મને તો સિગરેટ પીધા પછી કોઈ પણ જાત નો આનંદ નો'તો થયો, અને આદત લાગવાની વાત તો બહુ દૂર ની છે કારણ કે મને ધુમાડા થી સખત નફરત છે. એટલે આદત નથી લાગી અને લગાડવી પણ નથી. અને હા પ્રાણાયમ કરવા ખૂબ જ સારી વાત છે.... આભાર. :-)\nUltimate Engineering joke: Which is the most popul...\nમમ્મી પપ્પા ને કીધું કે મેં સિગારેટ પીધી છે. Told ...\nઆજે DIP નું પેપર ધાર્યા કરતા સારું ગયું. પણ ૬ માર્...\nAn appleaday keeps doctor away. A googleaday k...